vnews - Faranseysi aammu inthikhaabuge2vana buruge vote lai nimenee\nފަރަންސޭސި އާންމު އިންތިޚާބުގެ ދެވަނަބުރުގެ ވޯޓްލައި ނިމެނީ\nމިއަދު ވޯޓްލާން ދިޔަމީހަކު ވޯޓް ކާރޑު ހިފައިގެން - ފޮޓޯ: އޭ.އެފް.ޕީ\nފަރަންސޭސި އާންމު އިންތިޚާބުގެ ދެވަނަ ބުރުގައި އެގައުމުގެ ރައްޔިތުން މިއަދު ވޯޓްލަމުން އެބަގެންދެއެވެ.\nވޯޓްލުމުގެ ވަގުތު ހަމަވާން ގާތްވަމުންދާއިރު، މިއަދުގެ ވޯޓުންވެސް ބޮޑު ތަފާތަކުން ކުރި ހޯއްދަވާނީ ރައީސް އިމަނުއެލް މެކޯންގެ ޕާޓީ ކަމަށް ލަފާކުރެވިފައި ވެއެވެ.\nރައީސް އިމަނުއެލް މެކޯންގެ އެންމެ 16 މަސްވީ ރިޕަބްލިކް އޮން ދަ މޫވް ޕާޓީގެ މަގްބޫލްކަން ފަރަންސޭސިވިލާތުގައި އުޅެނީ ވަރަށް މަތީގައެވެ.\nމިދިޔަ ހަފްތާގެ އާދީއްތަ ދުވަހު ބޭއްވި އިންތިޚާބުގެ ފުރަތަމަ ބުރާއި، މިއަދު ބާއްވާ ދެވަނަ ބުރުގެ ވޯޓުން ފަރަންސޭސި މުޅި ޕާލަމެންޓް އާޖީލުގެ މެމްބަރުންނަށް ބަދަލުވެގެން ދާނެކަމަށް ލަފާކުރެވިފައި ވެއެވެ. ޒުވާން މެމްބަރުންނާއި، ކުރިން ފަހަރުތަކަށްވުރެ އަންހެން މެމްބަރުން ގިނަވުމާއި، ތަފާތު ދަރިކޮޅުތަކުގެ މީހުން ޕާލަމެންޓް ގޮނޑިތައް ކާމިޔާބު ކުރާނެ ކަމަށް ބެލެވިފައި ވެއެވެ.\n577 މެމްބަރުން ހިމެނޭ ފަރަންސޭސި ޕާލަމެންޓްގެ އިންތިޚާބުގެ ދެބުރުން ރައީސް މެކޯންގެ ރިޕަބްލިކް އޮން ދަ މޫވް ޕާޓީއާއި، އެޕާޓީއާ ގުޅިފައިވާ ބައިވެރިން 400-470 ގޮނޑި ކާމިޔާބު ކުރާނޭ ކަމަށް ޚިޔާލުހޯދުންތަކުން ދައްކާފައި ވެއެވެ. މިނަތީޖާ ކަށަވަރު ވެއްޖެނަމަ މިކަން ވެގެންދާނީ ފަރަންސޭސި މިފަހުގެ ތާރީޚްގައި ޕާޓީއަކަށް ޕާލަމެންޓްގައި މިހާބޮޑު އަޣުލަބިއްޔަތެއް ލިބޭނޭ ފުރަތަމަ ފަހަރަށެވެ.\nމިނަތީޖާ ކަށަވަރު ވެއްޖެނަމަ ފަރަންސޭސި ޒުވާން ރައީސްގެ އިސްލާހީ އަދި ވިޔަފާރިއާ ރަހްމަތްތެރި ޕްރޮގްރާމްތައް ކުރިއަށް ގެންދިއުމަށް އެއްވެސް ހުރަހެއް ނޯންނާނެއެވެ.\nމީގެ ތިންވަރަކަށް އަހަރުކުރިން ފަރަންސޭސި ސިޔާސީ މައިދާނުން ނަންފުޅުވެސް އަޑުއިވިފައި ނުވާ އިމަނުއަލް މެކޯން، މީގެ މަހެއްކުރިން ބޭއްވި ރިޔާސީ އިންތިޚާބު ކާމިޔާބު ކުރައްވައި އަދި އާންމު އިންތިޚާބުވެސް ބޮޑު ތަފާތަކުން ކާމިޔާބުކުރައްވާނެ ކަމަށް ބެލެވުމަކީ އެއްވެސް މީހަކު ހީނުކުރާ ކަންކަން ކަމަށް ފަރަންސޭސި މީޑިއާއިން ބުނެއެވެ.\nއެކަމަކު އާންމު އިންތިޚާބުގައި ވޯޓްލާން ނުކުންނަމުންދާ މީހުންގެ އަދަދު މަދުކަމުގެ ކަންބޮޑުވުން އެގައުމުގައި އުފެދިފައި ވެއެވެ. މިދިޔަ އާދީއްތަ ދުވަހު ވޯޓްލާން ނުކުތް މީހުން މަދުކަމުން މިއަދު އިތުރަށް މީހުން ނެރުމަށް ސިޔާސީ ލީޑަރުންނާއި، އިންތިޚާބުގައި ވާދަކުރައްވާ ކެންޑިޑޭޓުން ބުރަ މަސައްކަތްތަކެއް ކުރައްވާފައި ވެއެވެ.\nއެކަމަކު، ވޯޓްލާ ވަގުތު ހަމަވާން4ވަރަކަށް ގަޑިއިރަށް ވެފައިވާއިރު، މިހާތަނަށް ނުކުމެފައިވަނީ އެންމެ %35.3 މީހުން ކަމަށް ރިޕޯޓްތައް ބުނެއެވެ. ވޯޓްލާން މީހުން މަދުން ނުކުތުމަކީ ރައީސް މެކޯން ނާއުންމީދުވެވަޑައި ގަންނަވާނެ އަދަދުތަކެއް ކަމަށް މީޑިއާއިން ސިފަކުރެއެވެ.


Zuvaan Defender Dias Manchester City Ah - Vaguthu\nޕޯޗުގަލްގެ ޒުވާން ޑިފެންޑަރު ޑިއާސް ސިޓީ އަށް\nއިންގްލަންޑުގެ މެންޗެސްޓަ ސިޓީން ޕޯޗުގަލްގެ ބެންފީކާ އަށް ކުޅެމުން އައި ޑިފެންޑަރު ރުބެން ޑިއާސްގެ ސޮއި ހޯދައިފިއެވެ.\nމިދިޔަ ދެ ސީޒަންގައި ޕޯޗުގަލްގެ ޗެމްޕިއަން ބެންފީކާގެ ޑިފެންސްގައި މޮޅު ކުޅުމެއް ދެއްކި އުމުރުން 23 އަހަރުގެ ސެންޓަ ބެކް، ރުބެން ޑިއާސް މެންޗެސްޓަ ސިޓީ އަށް ބަދަލުވެ އެއްބަސްވުމުގައި ސޮއިކޮށްފައިވާކަން އެ ކްލަބުން ވަނީ ރޭގެ ވަގުތެއްގައި ރަސްމީކޮށް ހާމަކޮށްފައެވެ. ޑިއާސް ސިޓީ އަށް ބަދަލުވީ 62 މިލިއަން ޕައުންޑްގެ ޓްރާންސްފާ ފީ އެއްގެ ދަށުން6އަހަރު ދުވަހުގެ މުއްދަތަކަށެވެ.\nސިޓީއާއެކު އެއްބަސްވުމުގައި ސޮއި ކުރުމަށްފަހު މީޑިއާތަކާ ވާހަކަ ދައްކަމުން ޑިއާސް ބުނީ ސިޓީ ފަދަ ޔޫރަޕްގެ ނަން މަޝްހޫރު ބޮޑު ކްލަބަކަށް ބަދަލު ވެވުމުން އުފާވާ ކަމަށާއި ކޯޗް ޕެޕް ގާޑިއޯލާ އާއެކު މަސަތްކަތް ކުރުމަށް ކެތްމަދުވެފައިވާ ކަމަށެވެ. އަދި ސިޓީގެ ހުށަހެޅުމަށް އާއެކޭ ބުނީ ސިޓީ އަކީ އޭނާގެ ގޭމް ޕްލޭނާ ވަރަށް ގުޅޭ ސްޓައިލަކަށް ކުޅޭ ޓީމަކަށް ވެފައި އަދި ގާޑިއޯލާގެ އިރުޝާދުގެ ދަށުން އޭނާ އަށް އިތުރު ކަންތައްތައް ދަސްވެގެންދާނެ ކަމަށް ގަބޫލްކުރާތީ ކަމަށް ޑިއާސް ބުންޏެވެ.\nޑިއާސް އަކީ މިފަހަރުގެ ޓްރާންސްފާ ބާޒާރުގައި ސިޓީން ގަތް ތިން ވަނަ ކުޅުންތެރިޔާ އެވެ. މީގެ ކުރިން އެ ޓީމުން ވަނީ ބޯންމައުތު އަށް ކުޅުނު ހޮލަންޑުގެ ޑިފެންޑަރު ނަތާން އާކޭގެ އިތުރުން ވިންގާ ފެރަން ޓޮރެސްގެ ސޮއި ވެސް ހޯދައިފައެވެ. ސިޓީން ޑިއާސް ހޯދީ ގިނަ އަހަރު ތަކެއް ވަންދެން ސިޓީގެ ކެޕްޓަން ބޭންޑް އަޅައިގެން އެ ޓީމުގެ މައިބަދައިގެ ގޮތުގައި ހަރަކާތްތެރިވި ޑިފެންޑަރު ވިންސެންޓް ކޮމްޕެނީ ކްލަބު ދޫކޮށް ދިއުމުން އޭނާގެ ރިޕްލޭސްމަންޓަކަށެވެ.\nމިފަހަރުގެ ޓްރާންސްފާ ބާޒާރުގައި ސިޓީން ވަނީ އާ ސެންޓްރަލް ޑިފެންޑަރެއް ހޯދުމަށް ބޮޑެތި މަސަތްކަތްތަކެއް ކޮށްފައެވެ. އެގޮތުން ޑިއާސްގެ ކުރިން ސިޓީން ވަނީ ނަޕޯލީގެ ކަލިދޫ ކުލިބާލީ އަދި އެތްލެޓިކޯ މެޑްރިޑްގެ ހޯސޭ ގިމެނޭޒަށް ވެސް ވަރަށް ބޮޑަށް ޝައުގުވެރިކަން ފާޅުކޮށްފައެވެ.\nވެސްޓްހޭމް އާއި ސިޓީއަށް ހަމަހަމަ ނިމުމެއް


Dhuniyege edhunverikan iskuran libijjiyya emme furathama kokadilaanee thauleemasheve.\nދުނިޔޭގެ އެދުންވެރިކަން އިސްކުރާ ބަޔަކަށް ވެރިކަން ލިބިއްޖިއްޔާ އެންމެ ފުރަތަމަ ކޮކަޑިލާނީ ތައުލީމަށެވެ\nރައްޔިތުންގެ މަޖިލީހަށް ދިވެހި ރައްޔިތުން މިއަދު ހޮވާފައިތިބި ވަރަށް ގިނަ މެމްބަރުންގެ ޝުއޫރުތަކެއް މިދިޔަ އަންގާރަ ދުވަހު އޮތް ރައްޔިތުންގެ މަޖިލީހުގެ ތަޅުމުގެތެރެއަށް ވަނީ އޮއްސާލާފައެވެ. އެމެމްބަރުންގެ ޝުއޫރަކަށްވީ ރާއްޖޭގައިހުރި އިސްލާމީ ޔުނިވަރސިޓީ އުވާލަންޖެހިފައިވާކަމަށެވެ. އެމީހުންގެ ނަޒަރުގައި އިސްލާމީ ޔުނިވަރސިޓީއެއް ހިންގީމާ ދައުލަތަށް މާޚަރަދު ބޮޑުވެއެވެ. ބުރައަކަށްވެއެވެ. ރައްޔިތުންގެ މިމަންދޫބުންގެ ޚިޔާލާއި ފިކުރު ހުރިގޮތް ފެނިފައި އަޅުގަނޑުގެ ހިތަށްވަނީ އަޅުގަނޑުމެންގެ ކުރީގެ އިލްމުވެރިޔަކު ވިދާޅުވެފައިވާ ބަސްފުޅެކެވެ. މަޝްހޫރު ގުޅީ އީސާކަލޭގެފާނުގެ ދަރިކަލުން ޝައިޚް އުމަރު އީސާގެ ބަސްފުޅެކެވެ. އޭނާ ވިދާޅުވެފައިވެއެވެ. ދުނިޔެއަށް ކަނުލޯތްބެއް ޖެހިފައި ތިބި ބައެއްގެ އަތްމައްޗަށް ވެރިކަމެއް އަރައިފިއްޔާ އެންމެ ފުރަތަމަ ކޮކަޑިލާނީ ތައުލީމަށެވެ.\nޝައިޚް އުމަރު އީސާއަކީ ކިހާވަރެއްގެ އިލްމުވެރިއެއްތޯއެވެ. އޭނާ ކިޔަވައި ވިދާޅުވީ މިސްރުގެ އަޒްހަރު ޔުނިވަރސިޓީންނެވެ. ޝައިޚް މުހައްމަދު ޖަމީލު ދީދީ ވިދާޅުވެފައި އޮންނަގޮތުން ޖަމީލު ދީދީއަށްވުރެ ޝައިޚް އުމަރު އީސާގެ އިލްމުވެރިކަމާއި ހިލްމުވެރިކަމާއި ފަލްސަފާވެރިކަން ބޮޑެވެ.\nޝައިޚް އުމަރު އީސާގެ ބަސްފުޅަށް ފުންކޮށް ވިސްނައި ނަޒަރު ހިންގާލާއިރު ކިހާތެދުކޮށް އެބަސްފުޅު މިއަދު އަޅުގަނޑުމެންގެމައްޗަށް އައިސް ޖެހިއްޖެ ނޫންތޯއެވެ. ދިވެހި އަޅުގަނޑުމެންގެ ކާބަފައިން ބިންގާ އަޅައިދިން މަދްރަސާތަކުން ގުރުއާންގެ އިލްމާއި ދީނީ އިލްމު މަޑުމަޑުން އެހެނަސް ހަމަކަށަވަރުން ކުރިއަރަމުންގޮސް ދިވެހިންގެ ފަޚްރާއި އިއްޒަތާއި ޝަރަފާއި ގުޅިފައިވާ "އިސްލާމްދީން" ގެ ނޫރު އަޅުގަނޑުމެންގެ ދިވެހި ޖައްވުން އޭގެފުރިހަމަކަމާއެކު ފަތުރައިލާނޭ ޚާއްސަ މަރުކަޒެއް، އާދެ އިސްލާމިކް ޔުނިވަރސިޓީއެއް ވުޖޫދުވުމާއެކު މިއަދު އަޅުގަނޑުމެންގެ ތެރެއިން ދުނިޔޭގެ އެދުންވެރިކަމަށް ދަހިވެތިވެފައިތިބި ބަޔަކު އަވަސްވެގެންފައިމިވަނީ އެމަރުކަޒު ނައްތައިލުމަށެވެ. އުމަރު އީސާގެ ބަސްފުޅުގައިވާގޮތުން " ކޮކަޑި" ލުމަށެވެ.\nއަޅުގަނޑުމެންގެ ރައްޔިތުންގެ މަޖިލީހަށް ރައްޔިތުން ހޮވާފައި ތިއްބެވި މެމްބަރުން ތަކެއްގެ ޝުއޫރު އިސްލާމިކް ޔުނިވަރސިޓީއާއިމެދު މިއަދު އެގޮތަށް ފާޅުކުރެއްވިޔަސް އެއްކަމެއް ސާފުވެއެވެ. އެއީ ސިޔާސަތެކެވެ. އެސިޔާސަތުގެ ބިންގާ އަޅުއްވައިދެއްވީ އެބޭފުޅުން މިއަދު އެބޭފުޅެއްގެ ފަހަތްޕުޅުން ހިންގަވައި ނަމޫނާ ނަންގަވަމުންގެންދަވާ ރައްޔިތުންގެ މަޖިލީހުގެ މިހާރުގެ ރައީސް އަދި ކުރީގެ ރައީސް މުހައްމަދު ނަޝީދެވެ. 2007 ވަނަ އަހަރު އަލްޖަޒީރާގެ ޕްރޮގްރާމެއްގައި ރައީސް މުހައްމަދު ނަޝީދާއި ކުރީގެ އިންފޮމޭޝަން މިނިސްޓަރ އަދި ކުޅުދުށްފުށީ ދެކުނު ދާއިރާގެ މެމްބަރު މުހައްމަދު ނަޝީދާއި އުމަރު ނަސީރު ބައިވެރިވެވަޑައިގެން ހިގައިދިޔަ ބަހުސްގެ ވީޑިއޯ ކްލިޕްސް މިއަދުވެސް އެހެރީ ސޯޝަލް މީޑިއާގެ ޕްލެޓްފޯމްތަކުގައި ފެންނާށެވެ.\nއެޕްރޮގްރާމްގައި ރައީސް މުހައްމަދު ނަޝީދު އޭރުހުރި ކުއްލިއްޔަތުލް ދިރާސާތުލް އިސްލާމިއްޔާއަށް ނިސްބަތްކޮށް ވިދާޅުވެފައިވެއެވެ.\n" 11 ހާސްކުދިން އެބަކިޔަވާ އެ އިސްލާމިކް ކޮލެޖްގައި. ހިންގަނީ ސަރުކާރުން ޚަރަދުކޮށްގެން. އަޅުގަނޑުމެންގެ އެބަހުރި އިނގިރޭސިބަހުން ކިޔަވައިދޭ ސިސްޓަމެއް. ގައްޔޫމް ވެރިކަމަށް އައުމަށްފަހު ވަކިން އޭނާ މިގެންދަނީ އަރަބިކް ސިސްޓަމެއް ހިންގަމުން. އެނިޒާމުގެތެރެއިން ފަންޑަމެންޓަލިޒަމް ނުވަތަ ހައްދުފަހަނައަޅާފައިދިއުން ކޮންޓްރޯލެއް ނެތްގޮތުގައި ފީޑްކޮށްދެމުންދަނީ" މިއީ މުހައްމަދު ނަޝީދު 2007 ވަނަ އަހަރު މިއަދުގެ އިސްލާމިކް ޔުނިވަރސިޓީއާމެދު ގެންގުޅުއްވި ޝުއޫރެވެ. 2008 ގައި އޭނާގެ ވެރިކަމުގައި އިސްލާމިކް ކޮލެޖް ނިކަމެތިކޮށް ކުޑަކުޑަ ފެކަލްޓީއަކަށް ބަދަލުކޮށްލަން ކުރެއްވި މަސައްކަތްޕުޅު ގިނަބަޔެއްގެ ހަދާނުގައި ހުންނާނެއެވެ. މިއަދު އެއިންނެވީ ރައްޔިތުންގެ މަޖިލީހުގެ ރައީސްކަމުގައެވެ. މަޖިލީހުގެ މެމްބަރުންގެތެރޭގައި ގިނަ އަދަދަކަށް ތިއްބެވީ އޭނާގެ މިފިލޯސަފީއާއި ސިޔާސަތުތަކަށް ލޯބިޖެހިފައިތިބި މެމްބަރުންކަން ރައްޔިތުންގެ މަޖިލީހުގެ ބަހުސުން ދޭހަވެއެވެ. އެމީހުންގެ ނަޒަރުގައި ވޭތުވެދިޔަތާގައި އިސްލާމިކް ޔުނިވަރސިޓީން އުފެއްދީ މިއަދު ރާއްޖޭގައި ހައްދުފަހަނައަޅާފައި ތިބި މީހުންނެވެ. ސޯޝަލް މީޑިއާގައި ޚިޔާލުފާޅުކުރި ބައެއް މީހުން ބުނެފައިވެއެވެ. އެތާގައި ކިޔަވަމުންދާ ޓެރަރިސްޓުން އެތަން އުވާލަފާނެތީ ބިރުން އުޅެންފަށައިފިއެވެ. އެހެންވީމާ ޚަރަދު ކުޑަކުރަން އެންމެ ފުރަތަމަ ނައްތާލަންވީ އިސްލާމީ ތައުލީމްދޭ ޔުނިވަރސިޓީއެވެ. ދުނިޔޭގައި ތިބި ބަޔަކަށް ތަފާތު ދުވަސްތައް ފެންނަމުންދާނެއެވެ.\nހިޔާލު ރައީސް ނަޝީދު\nދީނީ ހަރުކަށިކަމާއި ދެކޮޅަށް ސައުދީ ވަލީއަހުދާއި އެކު މަސައްކަތް ކުރެވިދާނެ: ރައީސް ނަޝީދު31 week ago


ރަޖަމުގެ ޙަޤީޤަތް! – Shafeeu Abdullah\nރަޖަމަކީ އިސްލާމްދީނުގައި ކަނޑައެޅިފައިވާ ޙައްދުތަކުގެ ތެރެއިން ޙައްދެކެވެ. ނުވަތަ ޢުޤޫބާތުގެ ތެރެއިން ޢުޤޫބާތެކެވެ. މިޙައްދު ކަނޑައެޅިފައިވަނީ، މުޙްޞަނެއް (ޞައްޙަ ކައިވެނިއެއްކޮށް، އެކައިވެނީގެ ރަހަ ލިބިފައިވާ މީހެއް) ޒިނޭގެ ފާޙިޝް ޢަމަލެއް ކޮށްފިކަން ޝަރީޢަތަށް ޘާބިތުވެއްޖެނަމަ އެކަމުގެ ޢުޤޫބާތެއްގެ ގޮތުންނެވެ.\nރަޖަމު ކުރެވޭ ގޮތަކީ، ރަޖަމުގެ ޙުކުމް އިއްވިފައިވާ މީހާ ކުދި ގަލުން/ހިލައިން ތަޅައި މަރާލުމެވެ. މިޙުކުމް ޤާއިމުކުރުމަކީ، ޙާކިމް މީހާގެ މަސްއޫލިއްޔަތެކެވެ. އަދި، މިކަން ކުރެވިގެންދަނީ ޢާންމު ރައްޔިތުންގެ ކުރިމަތީގައި، އެ ރައްޔިތުން މެދުވެރިކޮށެވެ.\nޒިނޭކުށް ޘާބިތުވާން އިސްލާމްދީނުގައި ކަނޑައަޅުއްވާފައިވަނީ، ދެގޮތަކަށެވެ. ނަމަވެސް ބައެއް ޢިލްމުވެރިން ތިން ގޮތެއް ބަޔާންކުރައްވައެވެ. އެއީ، ޒިނޭ ކުރިކަމަށް އެމީހަކު އަމިއްލައިން ޝަރީޢަތުގެ މަޖިލީހުގައި އިޢުތިރާފުވުމެވެ. ނުވަތަ، ޒިނޭ ކުރި ފިރިހެނާގެ އައުރަ ގުނަން، ޒިނޭ ކުރި އަންހެނާގެ އައުރަ ގުނަނުގެ ތެރެއަށް ވަންނަ ތަން އެއްވެސް ޝައްކެއްނެތް މިންވަރަށް ފެނުނުކަމަށް ހެކިވާ4ހެކިންގެ ހެކިބަހަށެވެ. ދެން ތިންވަނަ ކަމަކަށް، ބައެއް ޢިލްމުވެރިން ބަޔާންކުރައްވަނީ، ކައިވެނިން ބޭރުގައި އަންހެނާ ބަލިވެ އިނުންކަމަށެވެ.\nނަމަވެސް، ފަހުން މިދެންނެވި ތިންވަނަ ގޮތާމެދު ޢިލްމުވެރިންގެ މެދުގައި އިޚްތިލާފު އެބައޮތެވެ. އެހެނީ، އެކަމުގައި ޝުބުހަ އޮތުމުންނެވެ. ޝުބުހަ އޮތުމޭ މިދެންނެވީ، ރޭޕެއްގެ ސަބަބުން ފަދަ ކަމަކުން ދިމާވި ކަމެއްގެ އިޙްތިމާލު އެކަމުގައި އޮތުމެވެ. ޙައްދަކީ ޝުބުހައެއް އޮވެއްޖެނަމަ، ޤާއިމުނުކޮށް ދޫކޮށްލެވޭ ކަމެކެވެ. އެހެންކަމުން، ޖުމްހޫރު (ގިނަ) ޢިލްމުވެރިންގެ ރައުޔަކީ ޝުބުހައެއް އޮވެއްޖެނަމަ، ކައިވެނިން ބޭރުގައި ބަލިވެ އިންނަ އަންހެނާގެ މައްޗަށް ޒިނޭގެ ޙައްދު ޤާއިމުނުކުރެވޭނެ ކަމެވެ.\nރަޖަމުގެ ޙައްދު ސުންނަތުން:\nރަޖަމުގެ ޙައްދުގެ ޙަޤީޤަތަށް ބަލާއިރު، ރަޖަމުގެ ޙައްދަކީ، މާތް ނަބިއްޔާ صلى الله عليه وسلم ގެ ސުންނަތުން، ޤަޠްޢީކޮށް ޘާބިތުވެފައިވާ ޙުކުމެކެވެ. ޤަޠްޢީކޮށް ޘާބިތުވުމުގެ މުރާދަކީ، އެއްވެސް ޝައްކެއްނެތް މިންވަރަށް، ޔަޤީންކަމާއެކު، މާތް ނަބިއްޔާ صلى الله عليه وسلم ގެ އަރިހުން އެ ޙުކުމް ބަޔާންވެފައިވުމެވެ. މާނައަކީ، ޙަދީޘް ޢިލްމުވެރިން ކައިރީގައި، މި ބަސްފުޅަކީ ސީދާ މާތް ނަބިއްޔާ صلى الله عليه ގެ މާތް ޠާހިރު ދޫފުޅުން ޙަދީޘްފުޅު ކުރައްވާފައިވާ ބަސްފުޅެއްކަމަށް ސައްތައިންސައްތަ ޔަޤީންވާ ދަރަޖައަށް ދިއުމެވެ. އެއަށް މިކިޔަނީ ޤަޠްޢީކޮށް ޘާބިތުވުމެވެ. ރަޖަމުގެ ޙައްދާ ބެހޭގޮތުން އެކަލޭގެފާނުގެ އަރިހުން ވާރިދުވެފައިވާ ޙަދީޘްފުޅުގެ ދަރަޖަ ގޮސްފައިވަނީ މިހިސާބަށެވެ. މާތް ނަބިއްޔާ صلى الله عليه وسلم ގެ ސުންނަތުން ކަނޑައެޅިގެން ޤަޠްޢީކޮށް ޘާބިތު މައްސަލައެއްގެ ގޮތުގައެވެ.\nވަރަށް ގިނަ ޢިލްމުވެރިންގެ އަރިހުގައި ރަޖަމުގެ ޙައްދަކީ މުތަވާތިރު މަގުން ވާރިދުވެފައިވާ ޙައްދެކެވެ. ޙަދީޘް ޢިލްމުވެރިންގެ އަރިހުގައި މުތަވާތިރުގެ މުރާދަކީ، މާތް ނަބިއްޔާ صلى الله عليه وسلم ގެ އަރިހުން އެ ޙަދީޘްފުޅެއް ރިވާ ކުރެއްވުމުގައި، އެތަކެއް ބައިވަރު ޞަޙާބީންނެއް އެ ޙަދީޘްފުޅު ރިވާ ކުރެއްވުމާއެކު، އެ ޞަޙާބީންގެ ފަރާތުންވެސް އެތަކެއް ބައިވަރު ޠާބިޢީންނެއް ރިވާކުރެއްވުމާއި، މިބީދައިން ގޮސް، ޙަދީޘް ރިވާކުރައްވާފައިވާ މުޅި ސިލްސިލާގައި އެތަކެއް ބައިވަރު ރާވީންތަކެއް ރިވާކުރެއްވުމުގެ ސަބަބުން، ބަޔަކު އިއްތިފާޤުވެ ދޮގެއް ހަދަން ފުރުޞަތެއް ނެތް ދަރަޖައަށް އެ ޙަދީޘްފުޅެއް ރިވާވެގެން އައުމެވެ.\nރަޖަމުގެ ޙަދީޘްފުޅަކީ މުތަވާތިރު ޙަދީޘްފުޅެއްކަމަށް ވިދާޅުވާ ޢިލްމުވެރިންގެ ތެރޭގައި، މުތަވާތިރު މި މައުޟޫޢަށް ފޮތް ލިޔުއްވާފައިވާ ޢިލްމުވެރިން ހިމެނެއެވެ. އޭގެ ތެރޭގައި، އިމާމު ޖަލާލުއްދީން އައްސުޔޫޠީ (911ހ) އެކަލޭގެފާނުގެ ފޮތް “قطف الأزهار المتناثرة في الأخبار المتواترة” ގައި 380 ވަނަ ހަދީޘްފުޅަކަށް ރަޖަމުގެ ޙަދީޘްފުޅު ހިމަނުއްވާފައިވެއެވެ. އަލްމުރުތަޟާ އައްޒަބީދީ (1205ހ)، އެކަލޭގެފާނުގެ ފޮތް ” لقط الآليء المتناثرة في الأحاديث المتواترة” ގައި 47 ވަނަ ޙަދީޘްފުޅުގެ ގޮތުގައި ހިމަނުއްވާފައި ވާއިރު، މުޙައްމަދު ބުނު ޖަޢުފަރު އަލްކިއްތާނީ (1345ހ)، އެކަލޭގެފާނުގެ ފޮތް ” نظم المتناثرة في الحديث المتواتر ” ގައި ރަޖަމުގެ ޙައްދާ ބެހޭ ޙަދީޘްފުޅު 182 ވަނަ ޙަދީޘްފުޅުގެ ގޮތުގައި ހިމަނުއްވާފައިވެއެވެ.\nމިހުރިހާ ފޮތްތަކަކީވެސް މުތަވާތިރު ޙަދީޘްފުޅުތައް ހިމަނުއްވާފައިވާ ފޮތްތަކެކެވެ. މި ތިން ފޮތުގައިވެސް ފާހަނގަކޮށްލަން ޖެހޭ މުހިންމު ކަމަކީ، މި ތިން ބޭކަލުންވެސް ގެންނަވާފައިވަނީ މާޢިޒު رضي الله عنه ގެ މައްޗަށް ރަޖަމްގެ ޙައްދު ޤާއިމުކުރެވުނު ރިވާޔަތްތައް ކަމެކެވެ. މިއީ، މާތް ނަބިއްޔާ صلى الله عليه وسلم ގެ ޙަޔާތްފުޅުގައި ހިނގި މިފަދަ ރަޖަމުގެ އެއް ޙަދީޘާއެވެ. ނަމަވެސް މިއީ މިފަދަ ހަމައެކަނި ޙަދީޘާއެއް ނޫނެވެ. މީގެ އިތުރުންވެސް، އެކަލޭގެފާނުގެ ޒަމާނުގައި އަލްޣާމިދިއްޔާއާއި، އަލްޖުހައިނިއްޔާއާއި ދެ ޔަހޫދީއެއްގެ މައްޗަށް ރަޖަމުގެ ޙައްދު ޤާއިމުކުރެވިފައިވެއެވެ. މާޢިޒުގެ ޙާދިޘާ 18 އަށްވުރެ ގިނަ ޞަޙާބީން ރިވާކުރައްވާފައިވެއެވެ. އަދި މި ޙަދީޘްފުޅުތައް ޞަޙީޙު ބުޚާރީއާއި މުސްލިމްއާއި އެހެނިހެން ހަދީޘް ފޮތްތަކުގައި ޞައްޙަ ސަނަދުން ރިވާވެފައިވެއެވެ. މިއީ، ރަޖަމުގެ ޙާދިޘާތަކުގެ ތެރެއިން އެއް ޙާދިޘާއެވެ. އެހެނީ، ރަޖަމުގެ ޙައްދާ ބެހޭގޮތުން ރިވާވެގެންވާ ހުރިހާ ޙަދީޘްފުޅުތަކަށް ބަލާއިރު، ރިވާޔަތްތައް މިއަށްވުރެސް ގިނަވެ އިތުރުވެފައިވެއެވެ.\nރަޖަމުގެ ޙައްދު ޞަޙާބީންގެ ފަރާތުން:\nމިދެންނެވީ، މާތް ނަބިއްޔާ صلى الله عليه وسلم ގެ ޒަމާނުގައި އެކަން ހިނގާފައިވާ ގޮތުގެ ވާހަކައެވެ. މާތް ނަބިއްޔާ صلى الله عليه وسلم އަށްފަހު، އެކަލޭގެފާނުގެ ޚުލާފައުއްރާޝިދީން މިޙުކުމް ޤާއިމުކުރައްވާފައިވެއެވެ. އަދި އެބޭކަލުންނާއި ޞަޙާބީންގެ އަރިހުން ރިވާވެފައިވާ އަޘަރުތައް ޞަޙީޙް ބުޚާރީއާއި މުސްލިމް ފަދަ އެންމެ ޞައްޙަ ޙަދީޘް ފޮތްތަކުގައި ޞައްޙަ މަގުން ރިވާކުރެވިފައިވެއެވެ.\nހަމައެކަނި ޞަޙީޙް ބުޚާރީގައިވެސް، ޞަޙާބީ ބޭކަލުންގެ ތެރެއިން 8 ބޭކަލެއް މާތް ނަބިއްޔާ صلى الله عليه وسلم ގެ އަރިހުން ރިވާކުރައްވާފައިވާ ރަޖަމުގެ ޙައްދާބެހޭ ރިވާޔަތް ހިމަނުއްވާފައިވެއެވެ. އޭގެ ތެރެއިން ކޮންމެ ޞަޙާބީ ބޭކަލެއްގެ އަރިހުން އެކަކަށްވުރެ ގިނަ ރާވީން ރިވާކުރައްވާފައިވެއެވެ. އިމާމު ބުޚާރީ، އެކަލޭގެފާނުގެ ޞަޙީޙް ބުޚާރީގައި ހިމަނުއްވާފައިވާ ރިޔާވަތްތަކުގައި ހިމެނޭ ޞަޙާބީންނަކީ، ޢަލީގެފާނު، ޖާބިރުގެފާނު، ޢުމަރުގެފާނު، ޒައިދު ބުނު ޚާލިދު، އަބޫ ހުރައިރާ، އިބްނު ޢައްބާސް، އިބްނު މަސްޢޫދު އަދި އިބްނު އަބީ އައުފާ – رضي الله عنهم – އެވެ.\nއަދި ހަމައެހެންމެ، ޞަޙީޙް މުސްލިމްގައި، 12 ޞަޙާބީ ބޭކަލެއްގެ އަރިހުން ރަޖަމުގެ ޙައްދު، އިމާމު މުސްލިމް ރިވާކުރައްވާފައިވެއެވެ. އިމާމު މުސްލިމް ހިމަނުއްވާފައިވާ، ޞަޙާބީ ބޭކަލުންނަކީ، ކުރިން ބުޚާރީގައި ހިމަނުއްވާފައިވާ (ޢަލީގެފާނު ފިޔަވައި)7ބޭކަލުންގެ އިތުރުން، ޢުބާދަތުގެފާނު، ބުރައިދަތުގެފާނު، ޖާބިރު ބުނު ސަމުރަތުގެފާނު، ޢިމްރާން ބުނު ޙުޞެއިންގެފާނު، އަބޫ ސަޢީދު އަލްޚުދުރީގެފާނެވެ. رضي الله عنهم جميعا.\nއެހެންވީމާ، މިޢަދަދަށް ބަލާއިރު، މިއީ 13 ޞަޙާބީ ބޭކަލުންނެވެ. މި 13 ޞަޙާބީ ބޭކަލުން މާތް ނަބިއްޔާ صلى الله عليه وسلم ގެ އަރިހުން ރަޖަމުގެ ޙުކުމް ރިވާކުރައްވާފައިވެއެވެ. މިއީ ހަމައެކަނި، ޞަޙީޙް ބުޚާރީއާއި މުސްލިމްގައި ޞައްޙަ ޞަޙީޙް މަގުން ރިވާވެގެންވާ ޢަދަދެވެ. މާތް ނަބިއްޔާ صلى الله عليه وسلم ޙަދީޘްފުޅުތައް އެންމެ ޞައްޙަ މަގުން ރިވާކުރެވިފައިވާ އަދި އުއްމަތް މި ދެފޮތުގެ ޞައްޙަ ކަމުގެ މައްޗަށް އިއްތިފާޤުވެ ޤަބޫލުކޮށްފައިވާ ދެފޮތެވެ.\nރަޖަމުގެ ޙައްދު އުއްމަތުގެ އިޖުމާޢުން:\nއުއްމަތުގެ ޢިލްމުވެރިންގެ އިޖުމާޢު ނަޤުލުވެފައިވަނީ ޢަދަދު ނުކުރެވޭހާ ގިނައިންނެވެ. އޭގެތެރެއިން އިޖުމާޢު ނަޤުލުކުރައްވާފައިވާ ބައެއް ބޭކަލުންގެ ނަންތައް ހިމަނާލާނަމެވެ. އެގޮތުން: އިމާމު ބައިހަޤީ السنن الكبرى ގައި، އިބްނު ޤުދާމާ المغني ގައި، އިބްނު ބައްޠާލު الفتح ގައި ޢިލްމުވެރިންގެ އިޖުމާޢު ނަޤުލުކުރައްވާފައިވެއެވެ.\nހަމައެފަދައިން ރަޖަމުގެ ޙައްދަކީ ޘާބިތު ޙައްދެއްކަމަށް އިޖުމާޢު ނަޤަލުކުރައްވާފައިވާ ބޭކަލުންގެ ތެރޭގައި، كتاب الحاوي ގައި އިމާމު މާވަރުދީ، އަދި كتاب الإشراف ގައި އިމާމު އިބްނު މުންޛިރު އަދި الاستذكار ގައި އިބްނު ޢަބްދުލްބައްރު އަދި المراتب ގައި އިމާމު އިބްނު ޙަޒްމު ފަދަ ބޭފުޅުން ހިމެނެއެވެ.\nއަދި ހަމައެހެންމެ، މާލިކީ މަޒުހަބުގެ ބޮޑު އިމާމެއްކަމުގައިވާ އައްޤަރާފީ، އެކަލޭގެފާނުގެ ފޮތުގައި، (الذخيرة ގައި) އެކަންކަމަށް އިންކާރު ކުރުމުން ދީނުން ބޭރުވާނެ ކަންކަމުގެ ތެރޭގައި ރަޖަމުގެ ޙުކުމްވެސް ހިމަނުއްވާފައިވެއެވެ. އެހެނީ، ރަޖަމުގެ ޙުކުމަކީ، އިސްލާމްދީނުގައި ޤަޠްޢީކޮށް ޘާބިތުވާ ޙުކުމެއްކަމަށްވާތީއެވެ.\nމަތީގައި ބަޔާންކުރެވުނު ކަންކަމުގެ ޚުލާޞާ:\nރަޖަމުގެ ޙުކުމަކީ، މާތް ނަބިއްޔާ صلى الله عليه وسلم ގެ ސުންނަތުން ޤަޠްޢީކޮށް ޘާބިތުވެފައިވާ ޙުކުމެއް ކަމާމެދު އެއްވެސް މިންވަރެއްގެ ޝައްކެއް ވަހުމެއް ނެތެވެ. އަދި އެކަލޭގެފާނަށްފަހު، ޚުލާފާއުއްރާޝިދީންނާއި ޞަޙާބީބޭކަލުން އެ ޙައްދު ޤާއިމުކުރައްވާފައިވެއެވެ. މިއާއެކު، އުއްމަތުގެ އިޖުމާޢުވެސް ޢިލްމުވެރިން ނަޤަލު ކުރައްވާފައިވެއެވެ.\n – واستدل الجمهور بما أخرجه ابن أبي شيبة في المصنف وسعيد بن منصور في سنن هو البيهقي في سننه: ” أن عمر رضي الله عنه أتي بامرأة ليس لها زوج قد حملت! فسألها عمر؟ فقالت: إني امرأة ثقيلة الرأس وقع علي رجل وأنا نائمة فما استيقظت حتى فرغ، فدرأ عنها الحد ”\nޖުމްހޫރު ޢިލްމުވެރިން މިކަމަށް ދަލީލު ގެންނަވަނީ، އިބްނު އަބީ ޝައިބާ އާއި އަލްބައިހަޤީ އުމަރުގެފާނުގެ މަގުން ރިވާކުރައްވާފައިވާ ރިވާޔަތެއްގެ މައްޗަށެވެ. އޭގައި ވަނީ، (ޢުމަރުގެފާނުގެ އަރިހަށް ކައިވެނިން ބޭރުގައި ބަލިވެއިން އަންހެނަކު ގެނެވުމުން ޢުމަރުގެފާނު އޭނައާ އެކަމާބެހޭގޮތުން ސުވާލު ކުރެއްވިއެވެ. އެ އަންހެނާ ބުންޏެވެ. “އަހުރެންނަކީ ވަރަށް ނިދި ގަދަ މީހަކީމެވެ. އަހުރެން ނިދިފައި އޮތްވާ، ފިރިހެނެއް އަހުރެންގެ ގައިމައްޗަށް އަރައި އޭނާގެ ބޭނުން ފުއްދީއެވެ. އަހުރެންނަށް ހޭލެވުނުއިރު އޭނަ އެކަމެއް ކޮށް ނިމިއްޖެއެވެ.” ދެން ޢުމަރުގެފާނު އެ އަންހެނާގެ މައްޗަށް ޙައްދެއް ޤާއިމެއް ނުކުރައްވައެވެ.)\nويدل لمذهب الجمهور تلقين علي رضي الله عنه للهمدانية عندما جيء بها إليه، فقال لها:لعل رجلاً وقع عليك وأنت نائمة، قالت: لا، قال: لعله استكرهك، قالت: لا. قال الإمام الزيلعي في نصب الراية: وحديث علي روي من وجوه.. أحدها عند أحمد و البيهقي (أخرجه أحمد 1/ 140 و153، والبيهقي 8/ 220.)\nفلو كانت هذه الأعذار غير مسقطة للحد لما لقنها علي.\nقال شيخ الإسلام ابن تيمية في الفتاوى الكبرى: وإن حملت امرأة لا زوج لها ولا سبب حُدَّت إن لم تدعِ الشبهة .\nއަދި ހަމައެހެންމެ، ޢަލީގެފާނުގެ ޒަމާނުގައި ގެނެވުނު އަންހެން މީހާއާ މެދު ޢަލީގެފާނު ކަންތައް ކުރެއްވި ގޮތުންވެސް ޖުމްހޫރު ޢިލްމުވެރިން ދަލީލު ނަންގަވައެވެ. ( އެކަލޭގެފާނު އެ އަންހެނާއާ ދިމާލަށް ވިދާޅުވިއެވެ. ” ފަހަރެއްގައި ކަނބުލޭގެ ނިދިފައި އޮއްވާ ފިރިހެނަކު ކުރިކަމަކަށް ވެދާނެ ނޫންތޯއެވެ؟” އެ އަންހެން މީހާ ބުންޏެވެ: ” ނޫނެކެވެ.” ދެން އެކަލޭގެފާނު ވިދާޅުވިއެވެ. ” ފަހަރެއްގައި އޭނާ ގަދަކަމުން ކަނބުލޭގެއާއެކު ގުޅުން ހިންގިކަމަށް ވެދާނެ ނޫންތޯއެވެ؟” އޭނަ ބުންޏެވެ: “ނޫނެކެވެ.”)\nމިރިވާޔަތާމެދު އިމާމު ޒައިލަޢީ “نصب الراية” ގައި ވިދާޅުވެފައިވެއެވެ. ” ޢަލީގެފާނުގެ މިޙަދީޘްފުޅު އެތަކެއް ގޮތަކަށް ރިވާވެގެން އައިސްފައިވެއެވެ… އޭގެ ތެރެއިން އިމާމު އަޙްމަދާއި ބައިހަޤީ މިޙަދީޘް ރިވާކުރައްވާފައިވެއެވެ.”\n – البيهقي في الكبرى الجزء 8 الصفحة 211 “آية الرجم حكمها ثابت وتلاوتها منسوخة وهذا مما لا أعلم فيه خلافا“\n – قال ابن قدامة ” وجوب الرجم على الزاني المحصن…وهذا قول عامة أهل العلم…ولانعلم فيه مخالفا إلا الخوارج” المغني 12/309 – ط.التركي\nﷲގެ ހަޒުަތުގަ ދެންނެވުން ގިނަކުރަންވި. އިސްލާމްދީން.. ކާފިރުންނާ މުނާފިގުންގެ ކިބައިން މުޅި އިސްލާމީ އުއްމަތް ސަލާމަތް ކޮއްދެންވުން އެދި


Majileehuge Aaa Dhauruge Furathama Jalsaa Maadhama Baavvanee، Majority othy PPM ah - Nihaan - Vaguthu\nމަޖިލީހުގެ އާ ދައުރުގެ ފުރަތަމަ ޖަލްސާ މާދަމާ ބާއްވަނީ، މެޖޯރިޓީ އޮތީ ޕީޕީއެމަށް - ނިހާން\n1 އަހަރު ކުރިން ( ފެބުރުއަރީ 20, 2018 )\nނިހާން ވާހަކަފުޅު ދައްކަވަނީ - ވަގުތު އިމޭޖެސް: އިބްރާހިމް ޝާބިލް\nރައްޔިތުންގެ މަޖިލީހުގެ މިއަހަރުގެ ފުރަތަމަ ޖަލްސާ މާދަމާ ބާއްވަން ހަމަޖައްސާފައިވާކަމަށް ޕީޕިއެމްގެ ޕާލިމެންޓަރީ ގްރޫޕުގެ ލީޑަރު، އަދި ވިލިމާލެ ދާއިރާގެ މެމްބަރު އަހުމަދު ނިހާން ހުސައިން މަނިކު ވިދާޅުވެއްޖެވެ.\nނިހާން މިހެން ވިދާޅުވެފައިވަނީ މިރޭ "ރުމާލު 2" ޖަގަހައިގައި ކުރިއަށް ދިޔަ ޖަލްސާގައި ވާހަކަދައްކަވަމުންނެވެ.\nމިރޭގެ ޖަލްސާގައި ވާހަކަ ދައްކަވަމުން ނިހާން ވިދާޅުވީ އިދިކޮޅު ފަރާތްތަކަށް މެޖޯރިޓީ ލިބިފައިވާ ކަމަށް ބުނެ ފަތުރަމުންދާ ވާހަކަތަކަށް ރައްދު ދެއްވަމުން ނިހާން ވިދާޅުވީ އަދިވެސް މަޖިލީހުގެ މެޖޯރިޓީ އޮތީ ޕީޕީއެމަށް ކަމަށެވެ. އަދި އޮންނާނީވެސް ޕީޕީއެމަށް ކަމަށެވެ.\nއިދިކޮޅު ފަރާތްތަކަށް މެޖޯރިޓީ ލިބިފައިވާ ކަމަށް ބުނެ ފަތުރަމުންދާ ވާހަކަތަކަށް ރައްދު ދެއްވަމުން ނިހާން ވިދާޅުވީ އަދިވެސް މަޖިލީހުގެ މެޖޯރިޓީ އޮތީ ޕީޕީއެމް އަށް ކަމަށެވެ. އަދި އޮންނާނީ ވެސް ޕީޕީއެމް އަށް ކަމަށެވެ.\nމީގެ އިތުރުން، މުހައްމަދު ނަޝީދުއަކީ އިންޑިއާ މީހުން ދަންނަ މީހެއް ނޫން ކަމަށްވެސް ނިހާން ވަނީ ވިދާޅުވެފައެވެ.\nފެބުރުއަރީ 20, 2018 22:22\nކުއްލި ނުރައްކަލުގެ ހާލަތު ދިގު ދެންމީ ގާނޫނާއި ޚިލާފަށް ކަމަށް ތަމެން ރަންރީނދުލޭ މެން ބުނާ ބުނުން ފިޔަވައި އެހެން ލީގަލް އެވިޑެންސް އެއް ނެތެއް ނޫންތޭ. ދިވެހިންގެ ގިނަ މީހުންގެ ކަލްޗަރ ހުންނަ ގޮތުން ގިނަ މީހުންނަކީ އެއީ އަމިއްލަ ސިކުނޑިން ވިސްނުމުގެ ބަދަލުގައި އަޑު ދަށުން ވައްކަން ކޮށްގެން ކޮޕީ ޕޭސްޓް ޔާރާ ދިލް ދާރާ ލަވަ ކިޔާ މީހުންނޭ އެ ގޮތަށް ކޮންމެހެން މަމެން ޕިންކީން ކަންކަން ކުރަން ނުޖެހެއޭ ކުރީގެ ރައީސް މައުމޫނުގެ ދުވަސް ވަރު އޭޖީ ކަން ކުރި މީހަކު އަދި ކުރީގެ ޕީޖީ އަކު އެއްޗެއް ބުނުމުން ތަމެން ނަށް ހީވަނީ މަމެން ޕިންކީން އެމެން ބުނާ ބުނުމަށް ތަބާވާނެ ކަމަށްތޭ ނުވާނެ އެކަމެއް އެކަން ޖެހޭނީ ހަނދާން ނައްތާލަން. މަމެން ނަހަދާނަން އެމެން ބުނާ ގޮތެއް އަދި މަމެން ހަދަން ނުޖެހޭނެ މަޖްލީހުގެ ކައުންސިލަރ ޖެނެރަލް ބުނާ ގޮތެއް މަމެން މީ ހާކިމާ އިން މަމެން ބުނާ ގޮތް އެންމެން ހަދަން ޖެހޭނީ ގާނޫނު އަސާސީ ތަރުޖަމާ ކުރާނީ މަމެން ތަމެންނެއް ނޫނޭ ބިކޮޒް އެދިފާއު ކުރާނީ މަމެން ޕިންކީން. ގޮޓް އިޓް.\nފެބުރުއަރީ 20, 2018 22:29\nރިޔާސީ ބަޔާން އިއްވާ ޖަލްސާ މާދަމާ ބާއްވަނީ ނަމަ އެކަމަކީ އެއީ މަމެން އުފާ ކުރާ ކަމެކޭ. ޖައްސާތި ޖައްސާތި ލާރޖް ކޮށް އެމެން ގޮތަށް ރަނޑު އަނގަ ނުތަޅަން ކުނޫޒު ކިއްލާ އަށް ވަދެ އޭނާ އިނދެފި މީނަ ވަރިކޮށްފި މިޒާތުގެ ޔާރާ ދިލް ދާރާ ލަވަ ކިޔާނީ ދިވެހި ފިލްމްސް ތަކާއި ދިވެހި ލަވަތަކުގައޭ. މަމެން ބަލާ އެއްޗެއް ނޫނޭ އެއީ މަމެން މީ ޖެންޓުލް މެން ސްޓައިލް މީހުންނޭ މަމެން ނަކީ އިނޮވޭޓިވް ބައި އިކޮނޮމީ އިނޮވޭޓިވް ބައި ޕޮލިޓިކަލް ސައެންސް އޭ ކަން މިހެން ހުރުމުން ލާރޖް ކޮށް ޖައްސަން ޖެހޭނެއޭ މާދަމާ މަޖްލީހުގެ ޖަލްސާ އަދި ރިޔާސީ ބަޔާން އިއްވަން ޖެހޭނީ މަޖްލީސް ޖަލްސާ ކުރާ ހޯލް ގައޭ އިދިކޮޅު އެއްޗަކު ގޮނޑިން ގަވާއިދާއި ޚިލާފަށް ތެދުވީ ނަން އިއްވާ މަޖްލީސް ކުރާ ގެއިން ވެސް ބޭރު ކުރަން ޖެހޭނެއޭ އެއިރުން އެމެންނަށް އިނގޭނެ މަމެންގެ5ވަނަ އަހަރަކީ އެއީ ލާރޖް ކޮށް އެމެންނާއި ނެކް ޓު ނެކް ޖައްސާ އެމެންނަށް މަމެން މީ ހާކިމާ އިން ކަން އަންގާ ދޭ އަހަރު ކަން. އައި ވިލް ބީ ވޮޗިންގް ވޮޗިންގް ދަ ގޭމް.\nފެބުރުއަރީ 20, 2018 23:00\nނިހާނު އެއްސަހަރެއްގައި މެޖޯރިޓީ ލީޑަރު ދެއްތޮ. މޮޔަފުޅުވެގެން ބުއްދިފަސްވެފައި. 38މެންބަރުން ދަރުބާރު ފެކްޝަނުގައި. އަދިވެސް މެޖޯރިޓީޔޯލަ. ދެންމަހީހީ ހަލާކު.\nފެބުރުއަރީ 20, 2018 23:08\nރިޔާސީ ބަޔާން މަޖްލީހުގައި އިއްވަން ޖެހެނީ އެއީ އެންމެ ބޭނުމަކަށޭ އެއީ ދިވެހިރާއްޖޭގެ ހައިބަތާއި ގަދަރާއި އިއްޒަތާއި ޝަރަފު ބޭރުގެ ގައުމު ތަކަށް ދެއްކުމަށާއި އަދި އެންމެހާ ރައްޔިތުން އެކަމާއި ފަޚްރުވެރިވެލާ އަދި މަމެންގެ ރާއްޖެ މީ މިނިވަން ގައުމެއް ކަމުގައި ދުނިޔޭގެ ގައުމު ތަކަށް ދައްކާ ދީ މޭގައި އަތް ޖަހާލާ އިންޑިއާ ފަދަ ގައުމު ތަކަށް ބޯން ދޭން ޖެހޭނެ ފަދަ ސިޗުއޭޝަންސް ތަކުގެ ބޭނުމުގައި ކުރާ ކަންކަމޭ. ކަން މިހެން ހުރުމުން ރައީސް ގެ ރިޔާސީ ބަޔާން އިއްވަން ޖެހޭނީ މަޖްލީހުގެ އިދާރާ ތެރޭގައޭ އެމައްސަލަ އެއް ނެތޭ މަޖްލީހުގެ ރައީސް ފިޔަވައި އެހެން ހުރިހާ މެމްބަރުން ރާއްޖޭގެ ރައީސުލް ޖުމްހޫރިއްޔާ އަށް ރިޔާސީ ބަޔާން އިއްވަން ޖާގަ ނުދިން ނަމަ އެ އެންމެން ވެސް ޖެހޭނެއޭ ސިފައިން މެދުވެރިކޮށް މަޖްލީހުގެ ގޯތި ތެރޭން ނެރެ އެއްލާލާ ނަމަވެސް މަޖްލީހުގައި ރައީސުލް ޖުމްހޫރިއްޔާ ރިޔާސީ ބަޔާން އިއްވަން. މީ މަމެން ޕިންކީންގެ ވެރިކަމުގައި އިންޑިއާ އަށް ބޯން ދޭން ޖެހޭނެ މިފަހަރު.\nފެބުރުއަރީ 20, 2018 23:17\nރިޔާސީ ބަޔާން އިއްވާ ޖަލްސާ މާދަމާ ބާއްވަނީ ނަމަ އެކަމަކީ އެއީ މަމެން ވަރަށް އުފާ ކުރާ ކަމެކޭ. މަމެން ޕިންކީންގެ ބިއުޓިފުލް އެން އޯސަމް އެން ފްލޯލެސް ހާކިމާ އިން އާރކިޓެކްޓަރ އިން ގެ ގޮތުގައި ތިބެގެން ޑިޒައިން ކުރި ގާނޫނު އަސާސީގެ ދަށުން ދިވެހިރާއްޖެ ދެކޭ ފުރަތަމަ5އަހަރު ދުވަހުގެ ވެރިކަމޭ މިހާރު މިދަނީ ފާއިތު ވެގެން. މިކަން ޖެހޭނެއޭ މަމެން ފާހަގަ ކޮށް މިކަން އައިޑެންޓިފައި ކޮށް މީގެ ހުރިހާ ޕްރިންސިޕެލްސް ތައް އެކުލެވޭނެ އުސޫލުން ޖެހޭނެ ކަން ކަން ކުރަން. އެގޮތުން މަމެންގެ ވެރިކަމުގައި މަމެން ދެކެން ބޭނުންވެއޭ މަމެންގެ ވެރިކަމުގައި އެމެންނަށް މަޖްލީހުގެ ޖަލްސާ ގައި އަޑު ގަދަ ކޮށް މަޖްލީހުގެ ގަވާއިދާއި ޚިލާފަށް މަމެންގެ ބިއުޓިފުލް ވެރިކަމުން ރިޔާސީ ބަޔާން އިއްވާ އިރު އެއް ގޮތެއް ވެސް ނެެހެދޭނެ ކަން އަންގާދީ އެމެން ލަދުން މަޑު މަޑުން ގޮނޑީގައި އަޑު އަހަން ތިބުން ނޫން ދެން އެހެން ކަމެއް އެމެންނަށް ނުކުރެވޭނެ އުސޫލުން ރިޔާސީ ބަޔާން އިއްވަން. އެއިރުން އެމެންނަށް ހުންނާނެއޭ ރަނގަޅަށް ރާކަނި..\nފެބުރުއަރީ 20, 2018 23:23\nކޮން މަޖްލީހުގެ ކައުންސިލަރ ޖެނެރަލް އެއްތޭ އެއީ ރައްޔިތުން ހޮވައިގެން މަޖްލީސް ތެރެއަށް ވަދެ އުޅޭ މީހެއް ކަމަށް މަމެން ނުދަންނަމޭ. މަމެން ރައްޔިތުން ހޮވައިގެން މަޖްލީހަށް ވަދެފައި ތިބޭނީ މަޖްލީހުގެ މެމްބަރުންނޭ އެއީ އޭ ޑިސިޝަން މޭކް ކުރަން މަމެން ހަވާލު ކޮށްފައިވާ ބަޔަކީ މަޖްލީހުގެ ކައުންސިލަރ ޖެނެރަލް ގެއަށް ކަނޑާލަން ބޭނުން ނަމަ ކަނޑާލަންވީއޭ އިސްތިއުފާ ދޭން ބޭނުން ނަމަ ދޭންވީއޭ ނޯ ވޮރީސް ލެޓް ބައި ގޯންސް ބީ ބައި ގޯންސް. ސްޓޭޓަސް އެއްގެ ބޭނުމުގައި ތިޔާ މަގާމް އަދާ ކުރާނެ ފަތިވަރު ބައިވަރު އެބައޮތޭ މާލޭގައި. އައި ބިލީވް އިން ދިސް ވޭ އައި ބިލީވް އައި އޭމް ރައިޓް އައި ބިލީވް އައި ކޭން ފްލައި އައި ބިލީވް އައި ކޭން ޓަޗް ދަ ސްކައި އައި ތިންކް އެބައުޓް އިޓް އެވްރީ ޑޭ އެން ނައިޓް. އައި ބިލީވް އައި ކޭން ފްލައި އައި ބިލީވް އައި ކޭން ފްލައި އައި ބިލީވް އައި ކޭން ފްލައި.\nފެބުރުއަރީ 20, 2018 23:34\nމަޖިލީހުގެ ކައުންސެލް ޖެނެރަލް ފިލްޒާ، މަޖިލިސް ދޫކުރައްވައި ވަޑައިގެންނެވި ނަމަވެސް އެއީ މަމެން ވޮރީ ވާ ކަމެއް ނޫނޭ އެއީ އެމީހެއްގެ މިނިވަން ކަމޭ މަމެންނަށް އިނގޭ އެއްޗަކީ މަޖްލީހުގެ ކައުންސެލަރ ޖެނެރަލް ބުނާ ގޮތަށް މަމެން ޕިންކީން ހޮވާފައިވާ ބިއުޓިފުލް އެމްޕީން ކަންކަން ކުރަން ނުޖެހޭނެއޭ. އައި އޭމް ޖަަސްޓް ކިއުރިއަސް ބައި ޔުއަރ އޮނެސްޓް އައި އޭމް ޖަސްޓް ވޮންޑަރިންގް ކޭން ޔޫ ވިން ފްރޮމް އަސް ކޭން ޔޫ އާއާ ކޭން ޔޫ އާއާ ކޭން ޔޫ އާއާ އާއާއާއާ އާއާއާއާ އާއާއާއާއާ\nފެބުރުއަރީ 20, 2018 23:41\nރިޔާސީ ބަޔާން އިއްވާ ޖަލްސާ މާދަމާ ބާއްވަނީ ނަމަ އެއީ މަމެން އުފާ ކުރާ ކަމެކޭ. މަމެން ޕިންކީންގެ ފުރަތަމަ5އަހަރުގެ ވެރިކަމުގެ ތެރޭގައި ބާއްވާ ރިޔާސީ ބަޔާން އިއްވުމުގެ ޕްރޮސެސް ފެށެންއޭ މިއުޅެނީ. އައި ރިފުއްޒްޑް ޓު ބިލީވް ކްރިޓިކްސް އައި ރިފުއުޒްޑް ޓު ބިލީވް ދެމް އައި ރިފުއުޒްޑް ޓު ބިލީވް ދެމް.\nފެބުރުއަރީ 20, 2018 23:51\nއިޚުލާސްތެރި މެމްބަރުންނާއެކު އަޣުލަބިއްޔަތު ހޯދާނަން ކަމަށް މަޖްލީހުގެ ނައިބް ރައީސް ރީކޯ މޫސާ މަނިކު ވިދާޅުވާނަމަ އެއީ މަމެން އުފާ ކުރާ ކަމެކޭ. ގައުމަށް އިޚްލާސްތެރި ވުމަކީ ގާނޫނު އަސާސީގައިވާ ގޮތުގެ މަތިން މަޖްލީހުގެ މެމްބަރުން ގާނޫނު އަސާސީގައި ވާ ގޮތުގެ މަތިން ވެރިކަން ކުރަން އުޅެން ހަދައިގެން ވެރިކަމުގެ ތެރެއަށް މަތިން ބައިން ޖެހިގެން ބޭނިގަނެގެން ނޫޅެ ގާނޫނު އަސާސީގެ5ވަނަ މާއްދާގައިވާ ގޮތުގެ މަތިން ތަމެން ނަކީ އެއީ މަޖްލީހުގައި ގާނޫނު ހަދާ ބަޔަކަށް ވެގެން އެމަގުން މަސައްކަތް ކުރުމަށެވެ. އަނިޔާ ވެރިކަމޭ ކިޔައިގެން ގާނޫނު އަސާސީގެ ދިފާއުގައޭ ކިޔާ ވާހަކަ ދައްކާއިރު މަޖްލީހުގެ މެމްބަރުންނަކީ އެއީ ރާއްޖޭގެ ކޯޓު ތަކުގެ ފަނޑިޔާރުންނެއް ނޫނޭ ގާނޫނު އަސާސީ އާއި ޚިލާފޭ ކިޔާ ވާހަކަ ދައްކަން. އެއީ ތަމެންގެ މޭން ޑޭޓެއް ނޫނެވެ. ޓެލްމީ ވަޓް ޔޫ ވޮނާ އޭޒް އަ ޗޭންޖް.\nފެބުރުއަރީ 20, 2018 23:58\nތަމެން ރަންރީނދުލޭ މެންނަށް މަޖްލީހުގެ ޖަލްސާ ތައް ބޮއިކޮޓް ކޮށް ރަނޑުން ކަންކަން ކުރާ ގޮތަށް ރަންރީނދުލޭ މެންނޭ ކަން ކަން ނުކުރެވޭނެއެވެ. ތިހާ ރަނޑު ބަޔަކު ދެން އަލިފުލައިލާ ވާހަކަ ކިޔަން މަޖްލީހުގެ މެމްބަރުންނަށް އައީ އެއީ ކިއެއްކުރަންތޭ ކެރިގެން ކަންކަމާއި ފިރިހެނުން ކުރިމަތިލާ ގޮތަށް ކުރިމަތި ލައިގެން ޑިމޮކްރަސީގައި މެޖޯރިޓީ އިން ވޯޓް ދީގެން ނިންމާ ނިންމުން ތަކަށް އިހްތިރާމް ކުރުމަށް ޓަކަިއ ނަމަވެސް ތަމެން މިއަދު މަޖްލީހުގައި ތިބި ނަމަ ހިސްޓްރީ ބުކް ޕޭޖް އިން ޖާގަ އެއްވެސް ތަމެން ނަށް ލިބުނީސް އެވެ. ތަމެން އެމްޑީޕީ އަދި ޖޭޕީ ތިޔާއީ ދެން ރަނޑުން ނޭ މަމެން ބުނަން ނެތީމު ދޯ. މަމެން މީ ހާކިމާ އިން މަމެން ބޭނުން ގޮތެއް ހަދާލާނީ މީ މަމެންގެ ވެރިކަން އަދި މީ މަމެންގެ ގައުމު ދޯ.\nފެބުރުއަރީ 21, 2018 00:28\nހޭއި ހޭއި ހޭއި އިޚުލާސްތެރި މެމްބަރުންނާއެކު އަޣުލަބިއްޔަތު ހޯދާނަން ކަމަށް ރީކޯ މޫސާ ވިދާޅުވާނަމަ މަމެންނަށް ޔަގީނޭ އެމްޑީޕީ އަދި ޖޭޕީގެ މެމްބަރުން މަމެން ޕިންކީންނާއި ގުޅޭނެ ކަމަށް. ކެނެރީގެ ނަޝީދުގެ ކޮންޓްރޯލް އެއް ނެތޭ އެމްޑީޕީ އަށް އެމްޑީޕީ އޮތީ ހާވިޔާ ވެފައޭ މަމެން ނަށް ފެނެއޭ އެތަން ވަރަށް ރީއްޗަށް. އައި ހޭވް ބީން ލުކިންގް އިންޓް ދެއަރ އިނަރ ސާރކަލް އެން އައި ކޭން ސީ ވޮއިޑްސް ފްރޮމް އެވްރީ ވެއަރ ދޭ އާރ ނޮޓް ލިވިންގް ލައިކް ރޮކް ދޭ ކާންޓް ލިވް ލައިކް އަ ރޮކް ސްޓަރ ނޯމޯރ. އައި ހޭވް ބީން ލުކިންގް އިންޓް އިޓް ފޯރ ޑޭޒް ދޭ ކާންޓް ބީ ލައިކް އަ ރޮކް ސްޓަރ ނޯމޯރ.\nފެބުރުއަރީ 21, 2018 00:30\nތިޔައުޅެނީ މޮޔަ ބޮލަށް އަރައިގެން ! މަޖްލީހުގެ މެޖޯރިޓީ ކަލޭމެނަށް އޮތްނަމަ މިއަދު އެތަން ނުދެއްކުނީ ކީއްވެތަ ؟ ތިއޮށްގެން އޮޑި އަޑިއަށް ދަނީ ! އަދިވެސް ބޭންޖަހަން ތިބޭ !\nފެބުރުއަރީ 21, 2018 00:35\nއިޚުލާސްތެރި މެމްބަރުންނާއެކު އަޣުލަބިއްޔަތު ހޯދާނަން ކަމަށް ރީކޯ މޫސާ ވިދާޅުވާނަމަ އެކަން ކުރާނެ ކަން އަދި ކުރެވޭނެ ކަމުގެ ކުޑަ ވެސް ޝައްކެއް މަމެންގެ ނެތޭ. މަމެން ޕިންކީން ނޭ މިހާރު ވެރިކަމުގައި މިތިބީ މަމެންނޭ ހާކިމާ އިން ނަކީ ތަމެން ރަންރީނދޫ ޓްވިޓަރޭ މެން ހަދަން ޖެހޭނީ މަމެން ބުނާ ގޮތޭ އައި ބިލީވް އިން ދިސްވޭ އައި ތިންކް އެބައުޓް އިޓް އެވްރީ ނައިޓް އެން ދެން. އައި ބިލީވް އައި ކޭން ފްލައި އައި ބިލީވް އައި ކޭން ފްލައި އައި ބިލީވް އައި ކޭން ޓަޗް ދަ ސްކައި. އައި ބިލީވް އައި ކޭން ފްލައި އައި ބިލީވް އައި ކޭން ފްލައި އައި ބިލީވް އައި ކޭން ފްލައި އައި ބިލީވް އައި ކޭން ފްލައި.\nފެބުރުއަރީ 21, 2018 06:49\nއިޚުލާސްތެރި މެމްބަރުންނާއެކު އަޣުލަބިއްޔަތު ހޯދާނަން ކަމަށް މަޖްލީހުގެ ނައިބް ރައީސް ވިދާޅުވެއްޖެނަމަ އިޚްލާސްތެރި މެމްބަރުންނަކީ އެމްޑީޕީގައި ތިބި ގައުމު ދެކެ ލޯބިވާ ގައުމަށް ގައްދާރު ނުވާނެ މެމްބަރުން ކުރިއަށް ނިކުމެ ކެނެރީގެ ނަޝީދު މިރާއްޖޭގެ ދާޚިލީ ކަންކަމުގެ ތެރެއަށް މަމެންގެ ނޯކަރުން ކަމުގައިވާ އިންޑިއާ މީހުން ވައްދަން އުޅޭތީވެ އެކަން ކުށްވެރިކޮށް މަދުވެގެން 10 އެމްޕީން އެކަމާއި ދެކޮޅަށް ނިކުންނަންވީއޭ. ކެނެރީގެ ނަޝީދަކީ އެއީ ދެން މާމޮޅު މީހެއްވެސް ނޫނޭ އޭނާ އަމިއްލަ އަތުން ކުރަން ދަންނަ ފިރިހެންވަންތަ މަސައްކަތެއް ވެސް އޮންނަނީ އެއް ނޫނޭ އަދި އަމިއްލަ އަތުން މަސައްކަތެއް ކޮށްގެން ކައިގެން ބޮއިގެން އުމުރުގައި ދުވަހަކު ވެސް އުޅުނު މީހެއް ނޫނޭ އޭނާގެ ދަށު ވާން ނުޖެހޭނެއޭ ރާއްޖޭގެ މަޖްލީހަށް ހޮވިފައިވާ ޖެންޓުލްމެން ސްޓައިލްގެ އެމްޕީން. އެމްޑީޕީގެ އެމްޕީންގެ ތެރޭން 10 އެމްޕީން ކެނެރީގެ ނަޝީދާއި ދެކޮޅަށް މިކަމުގައި ނިކުތުމުން އޭނާ ޖެހޭނީ ސައިޒުން ކަނޑާތިރި ވާންއޭ. އައި ބިލީވް އިޓް ކޭން ބީ ޑަން. އައި ބިލީވް އިން އިޓް. އައި ބިލީވް އައި ކޭން ޝޯ އިޓް.\nފެބުރުއަރީ 21, 2018 07:02\nއިޚުލާސްތެރި މެމްބަރުންނާއެކު އަޣުލަބިއްޔަތު ހޯދާނަން ކަމަށް މަޖްލީހުގެ ނައިބްރައީސް ރީކޯ މޫސާ އެވިދާޅުވަނީ އެއީ އިދިކޮޅު އެމްޑީޕީގައި ތިބި ކެނެރީގެ ނަޝީދު އާއި ތިމާގެ އަންހެނަކު ކްރޭޒީ ވުމެން އެއް އުޅޭ ގޮތަށް އީގޯ ސިންޑްރޯމް ބަލި ޖެހިގެން ރައްޔިތުންގެ %85 ވޯޓް އިން ހޮވާފައިވާ ބިއުޓިފުލް އެން އޯސަމް އެން ފްލޯލެސް ސަރުކާރެއް ވައްޓާލަން އުޅޭނަމަ އެކަމާއި ދެކޮޅަށް ތެދުވަންވީއޭ ވޭކް އަޕް ޔުއަރ ސްލީޕިންގް ސްޕްރިޓް އަދި ޖައްސަންވީ ކެނެރީގެ ނަޝީދާއި ނެކް ޓު ނެކް ޖައްސާ އެމްޑީޕީ އޯވަރހޯލް ކުރަންވީއޭ. އެމްޑީޕީ އަކީ އެއީ ސަރުކާރުގެ ބަޖެޓުން ޚަރަދު ކުރާ ތަނެކޭ އެއީ ކެނެރީގެ ނަޝީދުގެ މައިންބަފައިންގެ ތަރިކަ މުދަލެއް ނޫނޭ އެމްޑީޕީ އަށް ލިބޭހާ ފައިސާ އަށް އޭނާގެ ޚަރަދަށް ޚަރަދު ކުރަން. އެކަން ވެސް ޖެހޭނީ ހުއްޓުވެން. އޭނާ ޖެހޭނީ ޕްރައިސް ޕޭބެކް ކުރަން މިގައުމުގެ ދާޚިލީ ކަންކަމަށް އިންޑިއާ ލަންކާ ބާނުވަން އޭނާ ކުރި މަސައްކަތުން. އެވްރީ ސިންގަލް ޑޭ އައި ވިލް ބީ ވޮޗިންގް އޮން ހިމް. އައި ވިލް ބީ ވޮޗިންގް.\nފެބުރުއަރީ 21, 2018 07:08\nމަޖިލީހުގެ ކައުންސެލް ޖެނެރަލް ފިލްޒާ، މަޖިލިސް ދޫކުރައްވައި ވަޑައިގެންނެވުން އެއީ މާ ބޮޑު ކަމެއް ނޫނޭ. ސޯ ވަޓް. ދެން ކޮބާތޭ މައްސަލަ އަކީ އެމެންނަށް ޓޮލެރޭޓް ނުކުރެވުނީމާ އެމެން ދާންވީއޭ މަޖްލީހުގެ އިދާރާއިން ނިކުމެގެން ގެއަށް. މަޖްލީހުގެ ކައުންސިލަރ ޖެނެރަލް ހުންނާނީ މަޖްލީހުގެ ރައީސް އާއި ނައިބް ރައީސް އަންގާ އެންގުން ތަކަށް ތަބާވެ އެގޮތަށް އަމަލު ކުރަން އޭ ކައުންސިލަރ ޖެނެރަލް ދޭ އެޑްވައިޒް އަޑު އަހަން ބޭނުން ނަމަ އޭ މަޖްލީހުގެ ރައީސް އާއި ނައިބް ރައީސް އަޑު އަހަން ޖެހޭނީ މަޖްލީހުގެ ކައުންސިލަރ ޖެނެރަލް ވެސް ގޮސިޕްސް ދައްކާ ޔާރާ ދިލް ދާރާ ވާހަކަ ތައް އަޑު އެހުމުން ވައްކަން ކޮށްގެން އެވާހަކަ ދައްކާނަމަ އެއީ ކައުންސިލަރ ޖެނެރަލް ދޭ އެޑްވައިޒް އެއް ގެ ގޮތުގައި މަޖްލީހުގެ ރައީސް އާއި ނައިބް ރައީސް ވެސް އަދި މަޖްލީހުގެ މެމްބަރުން ވެސް އަޑު އަހަން ނުޖެހޭނެއޭ. ނައު އައި ނޯ ދަ މީނިންގް އޮފް ޓްރޫވޭ. އައި ޖަސްޓް ބިލީވް ދެއަރ އިޒް ނަތިންގ ކޭން ރިޕްލޭސް އިޓް އައި ބިލީވް އައި ކޭން ފްލައި. އައި..\nފެބުރުއަރީ 21, 2018 07:14\nއޯއް ހޯއް ހޯއް ޗޮއް ޗޮއް ޗޮއް ހޯއް. އޮއޮއޯ އޮއޮއޯ އޮއޮއޯ އިޚުލާސްތެރި މެމްބަރުންނާއެކު އަޣުލަބިއްޔަތު ހޯދާނަން ކަމަށް މަޖްލީހުގެ ނައިބް ރައީސް ވިދާޅުވުމުން ދެން އެމެން ރަންރީނދޫ ޓްވިޓަރޭ މެން މޭޒު މަތީގައި ބޯ އަޅައިގެން ރޯން ތިބޭނެއޭ މަމެން ބުނަން ނެތީމު ދޯ. ޖަސްޓް ކޫލްޑް. މަމެން ޕިންކީން ނަކީ އެއީ މަޖްލީހުގެ އަގްލަބިއްޔަތު ހޯދުުމުގައި ވަރަށް ބޮޑެތި މީހުންނޭ ބިކޮޒް މަމެންނަށް ވަނީ މަޖްލީހުގެ އަގްލަބިއްޔަތު ހޯދުމުގެ ރޮގުން ވޯލްޑް އެވޯރޑް ވެސް ލިބިފައޭ. ހިނގާ މިކަމުގެ އުފަލުގައި ހުރިހާ ރަންރީނދޫ ބިއުޓީ ކްއީނޭ ކުދިން ވެސް ނަށާ ލަވަ ކިޔާލާ ޕިންކީންގެ ޕިންކް ފޯރމް ފުރާ ގޮތް ދަސް ކޮށްލަމާ ދޯ. މިތާ ސޮއި ކުރާނީ މިތާ ފިންގަރ ޕްރިންޓް ޖަހާނީ އިނގޭ ގުޑް ގުޑް. ވީއާރ ޑާންސިންގް ތްރޫ ދަ ޕްރޮސެސް ވީއާރ ދަ ރިދަމް ދަ ރިދަމް އޮފް ޔުއަރ ހާރޓް. ޑާންސް ޑާންސް ޑާންސް..\nފެބުރުއަރީ 21, 2018 07:20\nއާއު އާއު އާއު އާއު އިޚުލާސްތެރި މެމްބަރުންނާއެކު އަޣުލަބިއްޔަތު ހޯދާނަން ކަމަށް ރީކޯ މޫސާ ވިދާޅުވާނަމަ އެއީ މަމެން އުފާ ކުރާ ކަމެކޭ. ދެން މަމެން ޕިންކީން ނާއި އެކު ބައިވެރިވާންވީއޭ އެމްޑީޕީގައި ތިބި ގައުމު ދެކެ ލޯބިވާ އަދި މިގައުމުގައި ވިޔަފާރި ކޮށްގެން މުއްސަނދިވާ އެމްޕީން ތައް. މަމެން ޕިންކީން މީ މިރަކުލް އެއް ފަދަ ޕޮލިޓިކަލް ސައެންސް ދަންނަ ބިއުޓިފުލް މައިންޑުން ކަން މަމެން އޮންނާނީ 38 ނަމްބަރު ބޭނުން ކޮށްގެން ތަމެން ރަންރީނދޫ އެމްޕީންނަށް ރަނގަޅު ލެސަން އެއް ނަގާދީފައި ނޫންތޭ. 38 އެއްކުުރުމުން އަންނަނީ 11 ނޫންތޭ. އެއީ ފޯރޗިއުން އިންކްރީޒް ކޮށް ދޭ ނަމްބަރެކޭ. ދެން އެހެންވީ އިރުން މައްސަލަ އެއް ނެތެއް ނޫންތޭ އެމްޑީޕީގެ ފިކުރާއި ދެކޮޅަށް މަމެން ޕިންކީން ނާއި ގުޅިގެން އެމްޑީޕީގެ އެމްޕީން މިގައުމު ލިޓިލް ސިންގަޕޯރ އަށް ހަދަން އުޅުން މާ ބޮޑަށް ރަނގަޅުވާނެއޭ. އޯއް އޮބްޖެކްޝަންސް ފޯރ ދަ ޖެލަސީ އެން އެންގަރ ވޯރފެއަރ އައި އޭމް ނޮޓް ގޮނާ ސްޕެންޓް މައި ލައިފް އިން ޖެލަސީ ވޯރ ފެއަރ. އޯލް ރައިޓް\nފެބުރުއަރީ 21, 2018 07:25\nމަޖިލީހުގެ ކައުންސެލް ޖެނެރަލް ފިލްޒާ، މަޖިލިސް ދޫކުރައްވައި ވަޑައިގެންނެވުން އެއީ ވެސް ބެލެވިދާނެއޭ ވަޒީފާ އާއި ބެހޭ ގަވާއިދާއި ޚިލާފު ކަމަކަށް. ސަބަބަކީ ވަޒީފާ ދިނީ މަޖްލީހުގެ ރައީސްއޭ މަޖްލީހުގެ ރައީސް ގެ ހުއްދަ އެއް ނެތި މަޖްލީހުގެ މަސައްކަތް ކުރަން ކައުންސިލަރ ޖެނެރަލް އާއި ހަވާލު ކުރުމުން އޭނާ ނުޖެހޭނެއޭ އެމަސައްކަތް ބޮލާލާ ޖަހާފައި ގެއަށް ކަނޑާލަން ސަރުކާރުގެ ބަޖެޓުން މުސާރަ އާއި އިނާޔަތް ނަގައިގެން. އެގޮތަށް ދާނަމަ ދާން ޖެހޭނީ ރެޒިގްނޭޝަން ސިޓީ އެއްގައި ސޮއި ކޮށްފައޭ އެއީއޭ އިންޓަރނޭޝަނަލް ސްޓޭންޑަރޑް ގައި އެކަން އޮންނަ ގޮތަކީ. ދިވެހިންގެ އީގޯ ސިންޑްރޯމްގެ ބައި ބޮޑު ވެގެން ގޮސް އޭ ރާއްޖެ ހަލާކު ވަނީ. އިޓް ޑަޒް ސީމް ޓު މެޓަރ އެން އިޓް ޑަޒް ސީމް ޑެޑް ސީރިއަސް ޓު މީ. އައި ކާންޓް ޓޭކް ދިސް ގަންޖާބޯ ދަ ބަތާހަރާމީ ދަހަރާމް ކޯރު ސްޓަފް ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާ ޑާޑަ ޑާޑާ ޑީޑަޑަޑާޑާ ޑީޑަޑަޑާޑާ ޑާޑާ ޑާޑާ ޑޯންޓް ބީ ޑޯންޓް ބީ ޑާޑާ ޑާޑާ ޑާޑާޑާޑާ...\nފެބުރުއަރީ 21, 2018 07:32\nއޭ ކަލޯ ތީތި ސަޅި އިގޭ! ދެން ހިތްހަމަޖައްސާލައިގެން ހުރޭ... ވ. ސަލާމް\nފެބުރުއަރީ 21, 2018 08:42\nޕީ.ޕީ.ޕީ އަށް މެޖޯރިޓީ ގެއްލޭނެ އެއްގޮތެއްވެސް ނޯންނާނެ ހަމަ އިދިކޮޅަށް ގިނަވެލާއިރަށް އެއްބަޔަކު ޖަލަށް އަނެއްބައެއްގެ ގޮނޑި ގެއްލުވާލަންވީ އޭރަށް ތިމެޖޯރިޓީ އަބަދުވެސް އޮންނާނެ ހަމަ\nފެބުރުއަރީ 21, 2018 09:35\nނިހާނު ލަދުނުގަނޭތޯ؟ ކޮން މެޖޯރިޓީއެއް އޮވެގެން ތިޔައުަޅެނީ މިހާރުއިތުރަށް ހަދާނެ ދޮގެއްނެތީތޯ؟ މެނަދުރުގެ އިރު ފެންނަހެން މެޖޯރިޓީ ގެއްލިފައިވާތަން މަމެންނަށް ފެނިއްޖެ އިން ޝާﷲ ދެންދައްކާނީ ވޯޓުން އިންޝާ ﷲ ތިޔަްަނިޔާވެރިކަން ހުއްޓާލާ ދެންވެސް.\nފެބުރުއަރީ 21, 2018 09:36\nކަލޭމެންގެ ތރެރެއިން 15މެމަބަރުން ތުހުމަތެއްގައިކަމަށްބުނެ ހައްޔަރުކޮއްފިނަމަ މެޖޯރިޓީ ކިހިނެތްވާނެބާ؟މިއީބާ މެޖޯރިޓީހޯދާގޮތަކީ؟


Rashfa Ge Maru: "Sih'hee Marukazun Kan Kuree Rangalhah, Ekamaku Hadhan Jehey Test Thakeh Nuhadhaa" - Vaguthu\nރަޝްފާގެ މަރު: "ސިއްހީ މަރުކަޒުން ކަން ކުރީ ރަނގަޅަށް، އެކަމަކު ހަދަން ޖެހޭ ޓެސްޓުތަކެއް ނުހަދާ"\nދެ ކުދިންނަށް ބަލިވެ އިންދާ ކުއްލި ގޮތަކަށް ނިޔާވި ރަޝްފާގެ ބަނޑުގައި އޮތް ދެ ކުދިން ސަލާމަތް ކުރަން، އޭނާއަށް ފަރުވާ ދިން މާފުށީ ޞިއްޙީ މަރުކަޒުން މަސައްކަތް ކޮށްފައިވާކަމަށް މިނިސްޓްރީ އޮފް ހެލްތުން ވިދާޅުވެއްޖެއެވެ.\nމިކަން ބަޔާންކޮށްފައިވަނީ ރަޝްފާގެ މަރާ ގުޅިގެން އޭނާގެ އާއިލާއިން މިނިސްޓްރީ އަށް ފޮނުވި ސިޓީގެ ޖަވާބުގައި، ހެލްތު މިނިސްޓަރު އަބްދުﷲ އަމީން ސޮއި ކުރައްވާ އެއާއިލާއަށް ފޮނުއްވެވި ސިޓީއެއްގައެވެ.\nރަޝްފާގެ އާއިލާއަށް ފޮނުވި ސިޓީގައި ހެލްތު މިނިސްޓްރީން ވިދާޅުވެފައިވަނީ ބަނޑުގައި އޮތް ރަޝްފާގެ އެއްނިބޫ ދެކުދިން ސަލާމަތް ކުރުމަށް ސިއްހީ މަރުކަޒު މަސައްކަތް ކޮށްފައިވާކަން ހާމަވާކަމަށެވެ. އެގޮތުން އެވަގުތު އައިޖީއެމްއެޗްގައި ޑިއުޓީގައި ހުރި އަންހެނުންގެ ޚާއްޞަ ޑޮކްޓަރަށް ގުޅައިގެން، އަމަލު ކުރަންވީ ގޮތް ސާފު ކުރިކަމަށް ވިދާޅުވެފައިވެއެވެ.\nސިޓީގައި އިތުރަށް ބަޔާން ކޮށްފައިވާ ގޮތުން މާބަނޑު ދުވަސްވަރު ރަޝްފާއަށް ލިބެން ޖެހޭ ފަރުވާތަކުގައި އިހުމާލުތަކެއް ހުއްޓެވެ. އެގޮތުން މާބަނޑު ދުވަސްވަރު ގަވާއިދުން ޑޮކްޓަރަށް ދައްކާއިރު ހަދަން ޖެހޭ ޓެސްޓު އެންމެ ފަހުން ހަދާފައިވަނީ ދެ މަސް ދުވަސް ކުރިންކަމަށް ބަޔާންކުރައްވާފައިވާއިރު ޑޮކްޓަރަށް ދެއްކުމުން ހަދަން ޖެހޭ އެހެން ޓެސްޓެއް ވަނީ ނުހަދައެވެ. އެއީ އޭނާގެ ފައި ދުޅަވުމުން ޑޮކްޓަރު ހަދަން އެންގި ޓެސްޓެކެވެ.\nހެލްތު މިނިސްޓްރީގެ ސިޓީގައި އިތުރަށްވާ ގޮތުން ރަޝްފާގެ އަނގަޔާއި ނޭފަތުގައި އުފެދުނު ދަވަތައް ސާފުކުރުމަށް ސިއްހީ މަރުކަޒުން މަސައްކަތް ކޮށްފައިވާކަމަށާއި އަދި އޮކްސިޖަން ދިނުމަށްވެސް މަސައްކަތް ކޮށްފައިވާކަމުގައެވެ. ހަމައެހެންމެ، އެރޭ ސިއްހީ މަރުކަޒުން ދިން ބޭހަކީ ދެވިދާނެ ބޭހެއްކަމަށްވެސް ވިދާޅުވެފައިވެއެވެ.\nރަޝްފާގެ ކުއްލި މަރާ ގުޅިގެން އޭނާގެ ދައްތަ ވަނީ ފޭސްބުކް މެދުވެރިކޮށް މީގެ ކުރިން، ކަމާބެހޭ ފަރާތްތަކަކަށް ބޮޑެތި ސުވާލުތަކެއް ކުރިމަތި ކުރުވާފައެވެ. ރަޝްފާގެ މަރަކީ "މެޑިކަލް މެލްޕްރެކްޓިސް"އެއްގެ ސަބަބުން ދިމާވި ކަންތައްތެއްގެ ސަބަބުން ކުރިމަތިވި މަރެއް ކަމަށް އޭނާގެ ދައްތަގެ ޕޯސްޓުގައި ބުނެފައިވެއެވެ. ތިން ފުރާނައެއް ކުއްލިއަކަށް ދުނިޔެ ދޫކޮށް ދިޔުމާއެކު ލިބުނު ހިތާމާގައި "މީހަކު މެރިކަމަށް ވަނީ ހަމައެކަނި ތޫނު އެއްޗަކުން ހަމަލާދީ މަރާލީމަތޯ" އޭނާ ސުވާލު އުފައްދާފައިވެއެވެ.\nހަމައެހެންމެ، ރަޝްފާ އަށް ދިން ބޭހަކީ މާބަނޑު އަންހެނަކަށް ދެވޭނެ ބޭހެއް ނޫންކަމަށްވެސް އާއިލާއިން ބުނެފައިވެއެވެ.\nޖެނުއަރީ 31, 2019 15:48\nކޮބާ ކިހިނެއް މިވީ. ރ.ޔާމީނު ސަރުކާރު މިކަހަލަ މަރެއް ވިޔަސް އެއީ ރ.ޔާމީނު މަރާލި މީހަކަށް ވަނީ. އެކަމަކު އެމްޑީޕީ ސަރުކާރު ވީމާ މަރުވި މީހާގެ އިހުމާލު. މީތި ސަޅި.\nޖެނުއަރީ 31, 2019 15:53\nކެކެކެކެކެކެކެކެެކެކެކެކެ ވަރަށް ހިތާމަ ހުރި\nޖެނުއަރީ 31, 2019 16:26\nތިބާމީހުންގެ ސަލާމަތާަރައްކާތެރިކަން ހިމާޔައް ކުރާނެކަމީމާކުރީގަވެސް އެގޭކަމެ ރަށް މަރުވިތާއެތަ ގަޑިފަހުން ރަށް ހޮސްޕިޓަލައް ގެންދެވުނީވެސް ދެން ކިހިނެތޯ2ކުދިން ސަލާމައްކުރަން މަސަކަށްކުރީ އެބާމީހުން ކުރީގަ ބުނަމުން އައީ ސިއްހީމަރުކަޒަގެން ދިޔައިރުގަވެސް2ކުދިން ވަނީ މަރުވެފަޔޯ ތިމަންނަމެނައް ކުރެ ވޭނެކަމެ ނެތޭ މިއަދު ކުއްލިޔަކައް2ކުދިން ސަލާމައް ކުރުމަށްޓަކާ މަސަކަށްތަކެކުރިކަމަ މިވަނީނިމްމާފަ މީ ހުނައް ނުފެންނަކަންތަކުގާ ތިކަހަލަ ދޮގުހަދާގެން ގަބޫލުކުރާނީ ގިނަބައެގެ ލޯމަތީހިގާދިޔަ ހާދިސާއަކައް ވެސް މިހަދަނީ ބުހުތާނުދޮގު ތިމާމެންގެ ނާގާބިލުކަން ފޮރުވަންވެގެން\nޖެނުއަރީ 31, 2019 17:05\nތިޔަ ކަމާ ތި ވަރަށްއުޅެނީ އާއިލާގެ އިހުމާލެއް އޮތީމަކަން ކުރިންވެސް ހީވި ތިޔަ އިހުމާލު ތިޔަ އޮތީ ފެނިފަ.\nޖެނުއަރީ 31, 2019 17:52\nޥަރައްސަޅި ތީގެކުއްވެރިވާނީ ބަލިމީހާ މީއެމްޑީޕީސަރުކާރު\nފެބުރުއަރީ 1, 2019 15:46\nމަރަކީ ހިފެހެއްޓޭނެ އެއްޗެއްނޫން، މަރުގެ އަންދަވަޅުން ސަލާމަތް ކުރަން މަސައްކަތް ކުރުމަކީ ވެސް އޮތް ކަމެއް. ގައުމަކީ ތަރައްގީ ވެފައިވާ ގައުމެއް، ސީއެމްބިއުލާންސް ހެލިކޮޕްޓަރ ހިދުމަތް ލިބޭ. އެކަން އެގޮތަށް އޮތަސް ނުރޯދަރިއަކަށް ކިރެއް ނުލިބޭނެ. ކ.މާފުށީގައި ހެދިފައި ވަނީ ހޮސްޕިޓަލެއް، ނަމަކަށް ކިޔާއުޅެނީ މަރުކަޒު. ބަލިމީހާ މަރުކަޒަށް ވަނަންޖެހެނީ ބޮލުގަ އަތް އަޅާގެން، ގައިން ތަންކޮޅެއް ހަލާކުވިޔަސް ، ދަރިފުޅު ހުން އަޔަސް މާލެ. ބަނޑުގަރިއްސައިގެން އެމަޖެންސީގަ ދާއިރު2ނަރުހުން ފޮނުވަން ހަންދާންނުހުރޭ، އައިޖީއެމްއެޗް އިންވެސް ބުނަނީ ހަމަ ފަރުވާކުޑައޭ. ކަމެއްވާއިރަށް ސަރުކާރު، ބަލަގަ ކ.މާފުށީ މެނޭޖުމަންޓު އެއީ ކީއްކުރަން ހަދާފައިވާ ތަނެއްތޯ؟ ކަމެއްގަ މެޅޭނެހެންހީވީމަ މަގޭ އަބުރު. ބޯހަލާކު ދޯ؟ ދެން ކުރާނެކަމެއް ނެތް ތާ! ވީކަމެއް ނުވާކަމަކަށް ނުހެދޭނެ، އެކަންކަން އަލުން އަންބުރާ ނުވެސް އަންނާނެ..


ManUtd aa eku De Gea hadhaafaivaa ebbasvun aa koffi - One Online\nމެންޗެސްޓާ ޔުނައިޓެޑްގެ ކީޕަރު ޑޭވިޑް ޑެ ހެއާ އާއި އެ ކްލަބުގެ ކޯޗު އޮލެ ގުނަ ސޯލްޝެއާ -- ފޮޓޯ/ ގެޓީ\nޔުނައިޓެޑާއެކު ޑެ ހެއާ ހަދާފައިވާ އެއްބަސްވުން އާކޮށްފި\nސްޕެއިން ގޯލްކީޕަރު ޑޭވިޑް ޑެ ހެއާ، މެންޗެސްޓާ ޔުނައިޓެޑާއެކު ހަދާފައިވާ އެއްބަސްވުން އާކޮށްފިއެވެ.\nޑެ ހެއާގެ އެއްބަސްވުން އާކޮށްފައިވަނީ އިތުރު ހަތަރު އަހަރު އެ ކްލަބުގައި މަޑުކުރާ ގޮތަށެވެ. އެ އެއްބަސްވުމުގައިވާ ގޮތުން އިތުރު އެއް އަހަރު ދުވަހަށް އެއްބަސްވުން އާކުރުމުގެ ފުރުސަތު ވެސް ޑެ ހެއާއަށް ލިބޭނެއެވެ. އެހެންކަމުން އެ އެއް އަހަރު ދުވަހުގެ އެއްބަސްވުމުގައި ޑެ ހެއާ ސޮއިކޮށްފި ނަމަ، ޔުނައިޓެޑާއެކު އޭނާ ހަދާފައިވާ އެއްބަސްވުން ނިމުމަކަށް އަންނާނީ 2024 ވަނަ އަހަރުއެވެ.\nއުމުރުން 28 އަހަރުގެ ގޯލްކީޕަރު ޑެ ހެއާގެ އެއްބަސްވުން އާކުރުމަށް ލަސްތަކެއް ކުރިމަތިވިއެވެ. ނަމަވެސް އެކަން ލަސްވެގެން ދިޔައީ ކޮން ސަބަބަކާ ހުރެ ކަމެއް ރަސްމީކޮށް ޔުނައިޓެޑުން ހާމަކޮށްފައެއް ނުވެއެވެ.\nޔުނައިޓެޑުގެ އަހަރުގެ އެންމެ މޮޅު ކުޅުންތެރިޔާގެ މަގާމު ހަތަރު އަހަރު ހޯދާފައިވާ ޑެ ހެއާ، ޔުނައިޓެޑާއެކު ހަދާފައިވާ އެއްބަސްވުން އާކޮށްފައިވާކަން އެ ކްލަބުން ވެސް ވަނީ ކަށަވަރުކޮށްދީފައެވެ.\nޔުނައިޓެޑަށް 2011 ވަނަ އަހަރުން ފެށިގެން ކުޅެމުން އަންނަ ޑެ ހެއާ، އެ ކްލަބުގެ ރަސްމީ ވެބްސައިޓަށް ދިން އިންޓަވިއުއެއްގައި ބުނީ ފާއިތުވެދިޔަ އަށް އަހަރަކީ ޔުނައިޓެޑާއެކު ހޭދަކުރި ވަރަށް އުފާވެރި އަހަރުތަކެއް ކަމަށާއި އެ ކްލަބާއެކު އިތުރަށް ކެރިޔަރު ކުރިއަށްގެންދިއުމުގެ ފުރުސަތު ލިބުމުން ވެސް ވަރަށް އުފާކުރާ ކަމަށެވެ.\n"އަހަރެން މި ކްލަބާ ގުޅުނު އިރު، 350 މެޗަށް ވުރެ ގިނަ މެޗު ކުޅެވިދާނެ ކަމަށް އުންމީދެއް ނުކުރަން. މިހާރު އަހަރެންގެ ކުރިމަގާ މެދު ގޮތެއް ނިންމިއްޖެ. އަހަރެން ބޭނުންވާ ކަމަކީ ޓީމަށް އެހީތެރިކަން ފޯރުކޮށްދީ، އިތުރު ޓްރޮފީތައް ކާމިޔާބުކޮށްދިނުން. ސީނިއާ ކުޅުންތެރިއެއްގެ ގޮތުން އަހަރެން ބޭނުންވަނީ ޓީމުގެ ޒުވާން ކުޅުންތެރިންނަށް އެހީވާން،" އޭނާ ބުންޏެވެ.\nޑެ ހެއާ ބުނީ ޔުނައިޓެޑާއެކު އަދިވެސް އިތުރު ކާމިޔާބީ ހޯދޭނެ ކަމާ މެދު ޝައްކު ނުކުރާ ކަމަށާއި ކްލަބުގެ ތާރީހާ އެއްގޮތަށް ކުރިއަށް އޮތް އަހަރުތަކުގައި ވެސް ކްލަބަށް ކާމިޔާބީ ހޯދޭނެ ކަމަށް ޔަގީން ކުރާ ކަމަށެވެ. އަދި ސަޕޯޓަރުން ދޭ ހިތްވަރުގެ ބަދަލު ދޭން ބޭނުންވާ ކަމަށް ވެސް އޭނާ ބުންޏެވެ.\nމިހާތަނަށް ޑެ ހެއާ ވަނީ ޔުނައިޓެޑަށް 367 މެޗު ކުޅެފައެވެ. އެތުލެޓިކޯ މެޑްރިޑުން 2011 ވަނަ އަހަރު ޔުނައިޓެޑަށް ބަދަލުވި ޑެ ހެއާ ވަނީ ޔުނައިޓެޑާއެކު އިނގިރޭސި ޕްރިމިއާ ލީގަކާއި އެފްއޭ ކަޕަކާއި ލީގު ކަޕަކާއި ޔޫރޮޕާ ލީގެއް ކާމިޔާބުކޮށްފައެވެ. އޭގެ އިތުރުން ޔުނައިޓެޑާއެކު އޭނާ ތިން ފަހަރު އެފްއޭ ކޮމިއުނިޓީ ޝީލްޑް ކާމިޔާބުކުރިއެވެ.\nގުޅޭ ޓެގު މެންޗެސްޓާ ޔުނައިޓެޑް ފުޓްބޯޅަ\nޕޮގްބާގެ ހިތްގައިމު ގޯލާއެކު ޔުނައިޓެޑް މަގާމު ދަމަހައްޓައިފި، ސިޓީ އަރައި ދެވަނައިގައި\nޔުނައިޓެޑާއި ލިވަޕޫލް އެއްވަރު، އެއްވަނައިގައި އަދިވެސް ޔުނައިޓެޑް\nއަހަންނަކީ ފާގަސަންއެއް ނޫން، މައިންޑް ގޭމް ނުކުޅެވޭނެ!\nޕޮގްބާގެ ގޯލާއެކު ޔުނައިޓެޑް އެއްވަނައަށް\nއެފްއޭ ކަޕްގެ ހަތަރުވަނަ ބުރުގައި ލިވަޕޫލާއި ޔުނައިޓެޑްގެ ކުރިމަތިލުމަކަށް


Aniyaaveri amalu thakaa dhekolhu UNSPT ah fandiyaaru shujoon | Mihaaru\nޚަބަރު / ގާޒީ އާއިޝާ ޝުޖޫން\nއަނިޔާވެރި އަމަލުތަކާ ދެކޮޅު އދ.ގެ ސަބް ކޮމެޓީ އަށް ފަނޑިޔާރު ޝުޖޫން އިންތިޚާބުކޮށްފި\nފަނޑިޔާރު ޝުޖޫން: އަނިޔާވެރި އަމަލުތަކާ ދެކޮޅު އދ. ގެ ސަބް ކޮމެޓީއަށް އޭނާ ވަނީ އިންތިޚާބު ވެފައި\n22 އޮކްޓޯބަރ 2020 - 18:22\nއަނިޔާވެރި އަމަލުތަކާ ދެކޮޅަށް މަސައްކަތްކުރާ އދ.ގެ ސަބް ކޮމެޓީ އޮފް ޕްރިވެންޝަން އޮފް ޓޯޗާ (އެސްޕީޓީ) އަށް ސުޕްރީމް ކޯޓުގެެ ފަނޑިޔާރު އައިޝާ ޝުޖޫން މުހައްމަދު މިއަދު އިންތިޚާބުވެއްޖެ އެވެ.\nއދ. ގެ އެސްޕީޓީ އަކީ އޮޕްޝަނަލް ޕްރޮޓޮކޯލް ޓު ކޮންވެންޝަން އެގެއިންސްޓް ޓޯޗާ ގެ ދަށުން އިންތިޚާބުކުރާ ކޮމެޓީއެކެވެ.\nއެ ކޮމެޓީއަށް ޝުޖޫން އިންތިޚާބުވެ ވަޑައިގަތީ ސްވިޒަލެންޑްގެ ޖެނީވާގައި މިއަދު ބޭއްވި އިންތިޚާބުގައި ކުރިމަތިލެއްވި 19 ކެންޑިޑޭޓުންގެ ތެރެއިންނެވެ. އެ ކޮމެޓީ އަށް އެކި ގައުމުތަކުން 12 މެމްބަރުން އިންތިޚާބު ކުރި އެވެ.\nއެ ކޮމެޓީ އަށް މެމްބަރުން އިންތިޚާބު ކުރަނީ ތިން އަހަރުގެ ދައުރަކަށެވެ. އަލަށް އިންތިޚާބުކުރި މެމްބަރުންގެ ދައުރު ފެށޭނީ އަންނަ އަހަރު އެވެ.\nއެސްޕީޓީގެ މެމްބަރު ކަން މީގެކުރިން ވެސް ދެ ފަހަރެއްގެ މަތިން ފަނޑިޔާރު ޝުޖޫން އަދާ ކުރެއްވި އެވެ. އެއީ 2011 ވަނަ އަހަރުން ފެށިގެން 2018 ވަނަ އަހަރާ ހަމައަށެވެ.\nއ.ދ. ހިއުމަން ރައިޓްސް ގާޒީ އާއިޝާ ޝުޖޫން ޑިޕްލޮމެޓިކް ގުޅުން\nއެމްޑީއެންގެ ބޮޑެއް ތިއީ. ޔޫ ޑޯންޓް ޑިސާވް އެނީ ތިންގް\nތިކަމަށް އެއްމެ ގާބިލު މީހުން ތިބީ ރާއްޖޭގައި އުޅޭ ޖަމަލު އިލްމޭ ކިޔައިގެން އުޅޭ ގުރޫޕް ތެރޭ. އެމީހުންނަކީ އިލްމޭ ކިޔައިގެން އޮޅުވާލައިގެން އުޅޭ އިލްމެއްނެއް ބަޔެއް.\nއެންމެ ބޮޑު އަނިޔާއަކީ އިސްލާމްދީނުގެ ރުކުންތަކަށް ބޯނުލެބުމެވެ. ކީއްވެތޯ؟ އެރުކުންތަށް ގާއިމް ވެފައިވަނީ ވިސްނާފި މީހަކު ފިކުރުކޮށްފިނަމަ ފެންނާނެހެން އިންސާނުން އަނެއް އިންސާނާގެ ކިނބައިން އަދި ހުދު އަމިއްލަ ނަފުސުގެ އަޅުވެތިކަމާއި އަނިޔާވެރިކަމުން މިނިވަން ކުރުމަށެވެ. މި ހުކުމްތަކާއި ހުދޫދުތަކަށް ޖޯކުޖަހާ ގޮންޖަހާ މީހުންނީ އަނިޔާވެރިންނެވެ.\nއަނިޔާވެރި އަމަލުތަކާ ދެކޮޅު އދ.ގެ ސަބް ކޮމެޓީ އަށް ފަނޑިޔާރު ޝުޖޫން އިންތިޚާބުކޮށްފިނަމަ އެކަމަކީ އެއީ މަމެން އުފާ ކުރާ ކަމެކޭ މަމެން އުއްމީދު ކުރަމޭ ރާއްޖޭގެ ސްޕްރީމް ކޯޓުގެ ޖަޖުން ނަކީ އެއީ ސްޓްރެއިޓް ލައިން މަތީގައި ތިބޭނެ ބަޔެއް ކަމަށް އެމެން ކަން ކުރިގޮތަށް ހިބަރު ވަދު ދޫކޮށްގެން ހިބަރު ބާނަން އުޅެން ހަދައިގެން ސްޕްރީމް ކޯޓަށް މީހުން ކުރާ އިހްތިރާމާއި ގަދަރުވަނީ ގެއްލިފައޭ ހިބަރުވަދޭ މެން މަމެން ނަގަން ޖެހުނީ ފުރާޅުގެ ޓިނުތައް ނަގާހޫރާލައި\nކައެ އޯ ކޭތަ؟\nސަރުކާރުން ދިވެހިައްޔިތުންނަށް ކުރާ އަނިޔާ ހުއްޓާލާ!\nފަނޑިޔާރުކަން ކުރަމުން، އެ މަގާމު އަދާކުރެވޭނެތަ؟\nޔޫއެން އާ ތި ސުވާލު ކުރަގަ ލޮލް\nވަރަށް ހޫނު މަރުހަބާ އެއް ދަންނަވަން..ވަރަށް ޤާބިލް ތެރުވެރި ފަނޑިޔާރެކެވެ.\nމައްސަލަ ބަލަން ތިބޭ މީހުން އިތުތުރު ތަންތަނަށް ނުލުމަށް ގޮވާލަން އިންޞާފް ގައިމް ކުރޭ\nޔޫއެން ގަ އަހާލަން ވީނު. އެމީހުން ބޭނުން ވެގެން ކުރިކަމެއް\nދެން ތިތަންވެސް ބޮއްސުންލާނީ.


ކީރިތި ޤުރުއާން ކިޔަވާމީހާ ދެނެގަތުން މުޙިއްމު މައްސަލަތައް (3)\nލިޔުއްވީ: މުޙައްމަދު ޝިފާން|2020-06-16T21:13:39+05:00June 16th, 2020|އެހެނިިހެން, ފިޤުހު|\nމި ލިޔުމަކީ ކީރިތި ޤުރުއާން ކިޔަވާމީހާ ދެނެގަތުން މުހިއްމު މައްސަލަތައް ސިލްސިލާގައި ހިމެނޭ6ލިޔުމުގެތެރެއިން3ވަނަ ލިޔުމެވެ.\nމޮޅު އިތުރުވެގެންވަނީ ޤުރުއާން ހިތުން ކިޔެވުން ތޯ؟ ނުވަތަ މުޞްޙަފް ބަލައިގެން ކިޔެވުން ތޯ؟\nއިމާމް އައްނަވަވީ رَحِمَهُ الله ވިދާޅުވެފަވެއެވެ: މުޞްޙަފު ބަލައިގެން ޤުރުއާން ކިޔެވުން ހިތުން ކިޔެވުމަށްވުރެ މޮޅުއިތުރުވެގެންވެއެވެ. މި ފަދައިން ޝާފިޢީ މަޒްހަބުގެ ޢިލްމުވެރިން ވިދާޅުވެއެވެ. އަދި މިއީ ސަލަފުންގެ ޢިލްމުވެރިންގެ އަރިހުގައިވެސް މަޝްހޫރު ރައުޔެވެ. ނަމަވެސް އެއީ މުތުލަޤުގޮތެއްގައި ނޫނެވެ. ކިޔަވާ މީހާ ހިތުން ކިޔެވުމުން މުޞްޙަފު ބަލައިގެން ކިޔެވުމަށްވުރެ ބޮޑަށް ތަދައްބުރު ކުރުމާއި އަދި ވިސްނާއިގަތުމާއި އަދި ހިތާއި ފެނުން ޖަމާވާނަމަ (އެބަހީ: ހިތުން ކިޔަވާއިރު ލޮލަށް އާޔަތްތައް ފެންނަ ފަދައިން ވާނަމަ)، ހިތުން ކިޔުން އެމީހަކަށް ހެޔޮވެގެންވެއެވެ. ދެގޮތަށް ވެސް މިކަންކަން (އެބަހީ: ތަދައްބުރު ކުރުމާއި ވިސްނާގަތުން) ހާސިލްވާނަމަ، އެހާލަތުގައި މުޞްހަފު ބަލައިގެން ކިޔެވުން މޮޅުއިތުރެވެ. ސަލަފުންގެ ޢިލްމުވެރިންގެ ބަސްފުޅުގެ މުރާދަކީ މިއީއެވެ.\nއަލްޙާފިޡް އިބްނު ކަޘީރު رَحِمَهُ الله ވިދާޅުވެފަވެއެވެ: ވަރަށް ގިނަ ޢިލްމުވެރިން ޞަރީޙަކޮށް ބަޔާން ކޮށްދެއްވާފައިވާ ގޮތުގައި މުޞްޙަފު ބަލައިގެން ކީރިތި ޤުރުއާން ކިޔެވުން މޮޅު އިތުރުވެގެންވެއެވެ. އެހެނީ އެކަމުގައި ކިޔެވުމާއި މުޞްޙަފަށް ބެލުން ޝާމިލުވެގެންވާތީއެވެ. ބައެއް ޢިލްމުވެރިން ވިދާޅުވެފައިވެއެވެ: މި މައްސަލަ ބިނާވެގެންވަނީ ކިޔެވުމުގައި ޚުޝޫޢަތްތެރިވެވޭ ގޮތެއްގެ މައްޗަށެވެ. ބޮޑަށް ޚުޝޫޢަތްތެރިވެވެނީ ހިތުން ކިޔެވުމުން ކަމަށްވާނަމަ އެގޮތް މޮޅު އިތުރު ވެގެންވެއެވެ. އަދި މުޞްޙަފު ބަލައިގެން ކިޔެވުމުން ބޮޑަށް ޚުޝޫޢަތްތެރި ވެވޭނަމަ އެގޮތް މޮޅު އިތުރު ވެގެންވެއެވެ. މި ދެގޮތް (ޚުޝޫޢަތްތެރިވެވޭ މިންވަރު) ހަމަހަމަ ވެއްޖެ ނަމަ މުޞްޙަފު ބަލައިގެން ކިޔެވުން މޮޅު އިތުރު ވެގެންވެއެވެ. އެހެނީ އެގޮތް ސާބިތުކަން ބޮޑުވެގެން ވެއެވެ އަދި މުޞްޙަފަށް ބެލުމުން އެހެން ކަންކަމާއި ދިމާލަށް ހިޔާލާއި ފިކުރު ދިޔުން ދުރުކޮށްދެއެވެ.\nއަލްޙާފިޡް އިބްނު ޙަޖަރު رَحِمَهُ الله ވިދާޅުވެފަވެއެވެ: ވަރަށް ގިނަ ޢިލްމުވެރިން ޞަރީޙަކޮށް ބަޔާން ކޮށްދެއްވާފައިވާ ގޮތުގައި މުޞްޙަފު ބަލައިގެން ކީރިތި ޤުރުއާން ކިޔެވުން މޮޅު އިތުރުވެގެންވެއެވެ. ޖުމުލަގޮތެއްގައި: މުޞްޙަފު ބަލައިގެން ކިޔެވުމުން ކުށްޖެހުމުގެ ފުރުސަތު ހަނިވެގެންދެއެވެ. ނަމަވެސް ހިތުން ކިޔެވުން ދެއްކުންތެރި ކަމާއި ދުރުވެގެން ވެއެވެ. އަދި ޙުޝޫއަތްތެރިކަން ގެނުވުން ބޮޑެވެ. އަހުރެންނަށް މި ކަމުގައި ހާމަވެގެންދިޔަ ކަމަކީ، އެކަން ބިނާވެގެންވަނީ މީސްތަކުންގެ ޙާލަތަށެވެ. (އެބަހީ މޮޅު އިތުރު ވެގެން ވަނީ ހިތުން ކިޔެވުންތޯ ނުވަތަ ބަލައިގެން ކިޔެވުންތޯ ބިނާވެގެންވަނީ ކިޔަވާ މީހާގެ ޙާލަތަށެވެ.)\n الأذكار ص (198)\n فضائل القرآن ص (68-80)\n فتح الباري (11/283)


ބައެއް މީހުން ވަޒީފާއެއް ނުލިބި ލަސްވާތީ އިންތިހާއަށް ކަންބޮޑުވެއެވެ. ފުރަތަމަ ބަލައިލަންވީ ވަޒީފާއަކީ ކޮބައިތޯއެވެ. ވަޒީފާއަކީ އެމީހަކަށް ފައިސާ ލިބޭނެ މަގެވެ. ވީމާ ވަޒީފާ ނުލިބި ލަސްވާނަމަ އެ ހުރަސްއެޅެނީ ތިމާއަށް ފައިސާލިބެން އޮތް މަގަށެވެ. ރިޒްޤް ތަނަވަސްވާން އޮތް މަގަށެވެ.\nމިޙާލަތުގައި ވެސް ފުރަތަމަކަމަކަށް ކުރަންއޮތްކަމަކީ ތައުބާވެ އިސްތިޣްފާރުކުރުން ގިނަކުރުމެވެ. ފާފަކުރުމާއި ދުރުހެލިވުމެވެ. އަޅުކަންކުރުން ގިނަކުރުމެވެ. މީގެމާނައަކީ ފާފަކުރުމުން ދުރުހެލިވެހުރެ އަޅުކަންކުރަމުންދާ މީހަކަށް ވެސް ދަތިތައް ކުރިމަތިނުވުމެއް ނޫނެވެ. އެމީހަކު އިމްތިޙާންކުރެއްވެވުމަށްޓަކައި ވެސް ދަތިތައް ކުރިމަތިކުރައްވަވަތެވެ. ބުނަން އޮތީ ތަޤްވާވެރިއަކު ނަމަވެސް އެމީހަކަށް ދަތިތައް ކުރިމަތިވާނަމަ ކުރަން އޮތްކަމަކީ ހަމަ އެއްކަމެކެވެ. ތަޤްވާވެރިކަން މިހާރަށްވުރެވެސް އިތުރުކުރަން މަސައްކަތްކުރަންވީއެވެ.\nމީސްތަކުންނޭވެ! އިސްތިޣްފާރުކުރުން ގިނަކުރުމަކީ އެމީހަކަށް ތަނަވަސްކަން އިތުރުކުރައްވަވައިދެއްވަވާ ކަމެއްކަމަށް އަބަދުވެސް މިގެންދަނީ ބުނަމުންނެވެ. އެއީ ކީރިތި ޤުރްއާނުން އެކަން އެކަން އެނގެން އޮތުމުންނެވެ.\nދަނޑުވެރިންނޭވެ! މަސްވެރިންނޭވެ! ހުރިހާ މަސައްކަތްކުރާ މީހުންނޭވެ! ރިޒްޤް ތަނަވަސްވުމަށް ހުރަސްއެލޭނަމަ، ދަތިތައް ކުރިމަތިވާނަމަ ތަޤްވާވެރިކަން އިތުރުކުރާށެވެ! އިސްތިޣްފާރުކުރުން ގިނަކުރާށެވެ! ތިމާއަށް ނުވަތަ ތިމާމެންނަށް ކުރެވެނީ ކޮންކުށެއްކަން ދެނެގަނެ އަވަހަށް އެކަން އިޞްލާޙްކޮށްލާށެވެ! ހެޔޮ ޢަމަލުތައްކުރުން ގިނަކުރާށެވެ! ﷲ ތަޢާލާ އެމީހަކަށް ރިޒްޤް ތަނަވސްކުރައްވަވައިދެއްވަވާނެތެވެ. އުޑުން ވާރޭ ވެއްސަވާނެތެވެ. ފައިސާ ލިބޭނެ މަގުތައް ތަނަވަސްކުރައްވައި ދެއްވަވާނެތެވެ. އިން ޝާ ﷲ


Huvadhu Atholhah Moosun Goasvaane kamah Lafaakoh Hudhu Samaalu Nerefi ހުވަދު އަތޮޅަށް މޫސުން ގޯސްވާނެ ކަމަށް ލަފާކޮށް ހުދު ސަމާލު ނެރެފި – Huvadhoo News Huvadhu Atholhah Moosun Goasvaane kamah Lafaakoh Hudhu Samaalu Nerefi Huvadhoo News\nހުވަދު އަތޮޅަށް މޫސުން ގޯސްވާނެ ކަމަށް ލަފާކޮށް ހުދު ސަމާލު ނެރެފި\nހުވަދު އަތޮޅުގެ ރަށްތަކަށް މޫސުން ގޯސްވާނެ ކަމަށް ލަފާކޮށް ރާއްޖޭގެ މޫސުމާއި ބެހޭ އިދާރާއިން ހުދު ސަމާލު ނެރެފިއެވެ.\nމެޓް އޮފީހުން ހާމަކުރި ގޮތުގައި ދެކުނުގެ ދެއަތޮޅު ކަމަށްވާ ގއ އަދި ގދ ގެ ރަށްތަކަށް މިއަދު ހަވީރުން ފެށިގެން މޫސުން ގޯސްވާނެއެވެ. އެހެންކަމުން ހަވީރު4އިން ފެށިގެން މިރޭ 8 ޖަހަންދެން މިވަނީ ހުދު ސަމާލު ނެރެފައެވެ.\nމިގަޑިތަކުގައި މިދެއަތޮޅުގެ ރަށްތަކަށް ބޯކޮށް ވާރޭ ވެހި ގުގުރާނެއެވެ. އެހެންކަމުން ކަނޑުދަތުރުކުރާ ފަރާތްތަކުން މޫސުމަށް ސަމާލުވުމަށް މެޓް އޮފީހުން ވަނީ އަންގާފައެވެ.\nމޫސުމާއި ބެހޭ އިދާރާއިން ލަފާކުރާ ގޮތުގައި ކުރިޔަށް އޮތް ހަފްތާ ބަންދުގައި ރާއްޖޭގެ މޫސުން ގޯސްވާނެއެވެ. އަދި ކަނޑުވެސް ގަދަވާނެ ކަމަށް ވަނީ ލަފާކޮށްފައެވެ.


Mieehey loiybakee ? - Episode: 22 – adduLIVE\nމިއީހޭ ލޯތްބަކީ؟ ( ބާވީސް ވަނަބައި)\n1 Dec 08, 2019, 22:45 ޝައިން\nރޭގައި ގެޔަށް އައިގޮތަށް ޒަލަފް ނިދައިފިއެވެ. ނަމަވެސް ރާފިއުގެ ލޮލަކަށް ނިންޖެއް ނައެވެ. އިރުއިރުކޮޅުން ފޭސްބުކު ބަލާލެވެނީ ޚަބަރުގައި އެކްސިޑެންޓްގެ ވާހަކަ އޮވެދާނެތީއެވެ. އެންމެފަހުން ބާރަޖަހަން އުޅެނިކޮށް ޚަބަރުގައި އެވާހަކަ އޮއްވައި ފެނުނެވެ. އޭރުއްސުރެ އޭނާ އެހުންނަނީ ޒަލަފްގެ ފޯނުވެސް ފޮރުވައިގެންނެވެ. ޒަލަފް ހޭލާފައި ފޯނު ހޯދައިފިނަމަ ކޮންމެވެސް ބަހަނާއެއް ދައްކަން ނިންމައިގެންނެވެ. އޭނާ ރިސޯޓަށް ދިއުމުގެކުރިން އެޚަބަރު ޒަލަފްއަށް އެނގޭކަން އޭނާ ބޭނުމެއްނޫނެވެ. އެހާދިސާގައި މީހެއްގެ ފުރާނަ ދިޔަކަން އެނގުނު އޭނާ ދެރަވިއެވެ. އެހީނުވެ އާދެވުނީތީ އަމިއްލަ ނަފްސު ކުށްވެރިވެސް ކުރެވުނެވެ. ނަމަވެސް އޭނާ މަޑުކުރިނަމަ އެކަމުގެ ތެރޭގައި ބެދި އެހާދިސާގެ އިލްޒާމު ބޮލުގައި އަޅަން ޖެހިދާނެތީ އޭނާ މާބޮޑަށް ބިރުގަތީއެވެ.\n" އޭތް…އާދެބަލަ!…." ރާފިއު ސިހުނީ ޒަލަފް ފާޚާނާއިން ނުކުމެ ގޮވާލުމުންނެވެ. އޭނާ އަވަހަށް ގޮސް ޒަލަފް އެނދާއި ހަމައަށް ގެނެސްދިނެވެ.\n" ވަރަށް ހައިވެއްޖެ….ބޭރަށް ގެންގޮސްދީބަލަ!" ޒަލަފު އެދުނެވެ.\n" ނޫނޭ…ބޭރަށްދާން އުޅޭނެކަމެއް…މަންމަގާތު ބުނެފާނަން މިތަނަށް ސައިގެންނާށޭ….ފައިގައި ބޭސްއަޅާ، ތަދުމަޑުވީމަ ކޮޓަރިން ނުކުމޭ….އެހެންނޫނީ މާބޮޑުވަރުވެދާނެ…" ބައްޕައަކު ދަރިޔަކަށް ނަސޭހަތް ލައިދޭފަދައިން ރާފިއު ވާހަކަދެއްކުމުން ހީލާފައި ޒަލަފް އެކަމާ އެއްބަސްވިއެވެ. ބޮޑުދައިތަ ނާސްތާ ގެނެސްދިނުމަށްފަހު ޒަލަފްގެ ފައިގައި ބޭސްއަޅައިދޭން އުޅުނެވެ.\n" ހާދަ ވަރަކަށޭ މިއޮތީ ދުޅަވެފަ….އަނެއްކާ ހޮސްޕިޓަލަށް ގޮސް އެކްސްރޭއެއް ނަގަންވީނު…." ޒަލަފްގެ ފަޔަށް ބަލާލަމުން ބޮޑުދައިތަ ބުންޏެވެ.\n" ނޫނޭ މަންމާ….ތިބޭސްއަޅާފަ ރަނގަޅު ނުވިއްޔާދާނީ….އެހެންޏާވެސް ފަޔަށްތަދުވީމަ މަންމަ ބޭސްއަޅަނިކޮށް ރަނގަޅުވެޔެއްނު…" ޒަލަފް އެއްޗެއް ބުނުމުގެ ކުރިން ރާފިއު ބުނެލިއެވެ.\n" އެކަމަކު ހަމަ ފައިފުރޮޅިގެން ވީވަރުތަމީ؟…" ޒަލަފްގެ ފައިގައި ފިރުމާލަމުން ބޮޑުދައިތަ އެހިއެވެ.\n" އާނއެކޭ މަންމާ….ދެން އެވަރަށް ސުވާލު ނުކޮށް ބޭސްއަޅާބަލަ!…" މަންމަގެ ސުވާލުތަކުން ކަންބޮޑުވެގެން ރާފިއު ބުނެލިއެވެ.\n" ސުވާލު ކުރާނެއްނު…މިއޮތީވިއްޔަ ފަޔަށްވެފަ އޮތްވަރު…އެކަމަކު ތިބުނީ ގެޔަށް ވަންނަނިކޮށް ފައިފުރޮޅުނިއްޔޭ….ކަލޭމެން ނުބުނާނެ ކިތަންމެ ބޮޑުކަމެއްވިޔަސް ތެދަކަށް….މަ މިހުންނަން ޖެހެނީ އަބަދު ބިރުން….ރޭގަވެސް ލިންކްރޯޑްގަ އެކްސިޑެންޓެއްވެފަ ކުއްޖަކު ނިޔާވެއްޖެ….އެހާ ޒުވާން އުމުރުގަ ދަރިޔަކު ނިޔާވީ މައިބަފައިން ކިހާދެރަވާނެ" ބޮޑުދައިތަގެ ވާހަކަތައް އަޑުއަހާފައި ޒަލަފްއަށް ބަލާލެވުނީ ރާފިއުއާ ދިމާއެވެ. އޭރު ރާފިއުގެ މޫނުމަތިން ކަންބޮޑުވުމުގެ އަސަރު ފާޅުވާން ހުއްޓެވެ.\n" ރޭގައޭ…ކިހާއިރަކު؟…ބޮޑުދައިތައަކަށް ކިހިނެއް އެނގުނީ؟…" ކަންބޮޑުވެފައި ޒަލަފްއަށް އަހާލެވުނެވެ.\n" އާނ ރޭގަ ކޮންމެވެސް ވަގުތެއްގަ….ބޮޑުދައިތަ ކައިރީ އެވާހަކަބުނީ ޖެހިގެން ހުރިގޭ އައިމިނަ…އޭނަ ޚަބަރުންނޯ ކީ…ބޮޑުދައިތަކައަކީ ޚަބަރު އެއްޗެހި ކިޔާމީހެއް ނޫންވިއްޔަ….ބޮޑުދައިތައަށް އެނގޭނީ މީހަކު ބުނީމައެއްނު…" ބޮޑުދައިތަ އޮޅުން ފިލުވައިދިނެވެ.\n" ނިޔާވީ ކާކުކަން ބޮޑުދައިތައަށް އެނގޭތަ؟…" އިތުރަށް އޮޅުންފިލުވަން ބޭނުންވާތީ ޒަލަފްއެހިއެވެ.\n" ބޮޑުދައިތައަކަށް ނޭނގެ ކޮންބައެއްކަމެއް…އެކަމަކު އެއީ ދެމަފިރިންނޭ އައިމިނަބުނި….ވަރަށް ފަހުން ކައިވެނިކުރި ދެކުދިންނޭވެސް ބުނި…އަންހެންކުއްޖާ އަދިވެސް އޮތީ ހޭނާރަޔޯ…." ބޮޑުދައިތަ އިތުރަށް އޮޅުންފިލުވައިދިނެވެ.\nއެއަޑު އަހަންއިން ޒަލަފްގެ ހިތްބާރުބާރަށް ތެޅެންފެށިއެވެ. އޭނާއަށް ރޭގައި އެފެނުނީ އެމީހުންގެ ސައިކަލުގެ އަލިކަންވެސް މިހާރު އޭނާއަށް ޔަޤީންވެއްޖެއެވެ. ޒަލަފް އަނެއްކާވެސް ރާފިއުއާ ދިމާ ބަލާލިއެވެ. ރާފިއުހުރީ ޒަލަފްއާ ދިމާނުބަލަންވެގެން އޭނާގެ ފޯނާކުޅޭށެވެ. ރާފިއުގެ އަމަލުތައް ހުރިގޮތުން އޭނާ ޒަލަފްއަށް ދޮގުހެދީކަންވެސް ޒަލަފްއަށް ކަށަވަރުވިއެވެ. ވަގުތު އޮއްވައި އެމީހުންނަށް އެހީވެވުނުނަމަ ފަހަރެއްގައި އެމީހާގެ ފުރާނަ ސަލާމަތް ކުރެވުނީހެވެ. ރާއިފު އެކަމުން ސަލާމަތްވެގެން އައީކަން އެނގުމުން ޒަލަފް އިންތިހާއަށް ރުޅިއައެވެ. ނަމަވެސް ބޮޑުދައިތަ އިނީތީ އޭނާ ރުޅިގަނޑު މަތަކޮށްގެން އިނެވެ.\n" ރާއްޕޭ…ކަލޭމަށަށް ދޮގޭހެދީ…ކަލޭބުނީމެއްނު އެމީހުން ބެޗީއޭ؟…ކަލޭ ކީއްވެ ދޮގުހެދީ؟" ބޮޑުދައިތަ ދިއުމާއެކު ޒަލަފް ރުޅިއައިސްފައި ޒަލަފް އެހިއެވެ.\n" ޒަލަފް…ހަމަޖެހިބަލަ!….މާބާރަށް އަޑުގަދަ ނުކޮށްބަލަ!…މަންމައަށް އިވުނީމަ ކަމަކު ނުދާނެ" ޒަލަފްގެ ގާތަށް އައިސް އާދޭހުގެ ރާގަކަށް ރާފިއު ބުންޏެވެ.\n" އެކަމު ކަލެއަށް އެނގޭ ކިހާބޮޑު ކަމެއްކަން އެވީ؟…މީހެއްގެ ފުރާނައޭ އެދިޔައީ ކަލޭގެ އިހުމާލުން…..އެއީވެސް ކޮންމެވެސް މަންމައެއްގެ ދަރިއެއްނު….އެމަންމަ ދެރައެއްނުވާނެތަ؟…" ކުރިޔަށްވުރެ ބާރަށް ޒަލަފް ބުންޏެވެ.\n" ޒަލަފް….މާގަދަޔަށް ހަޅޭއްލަވާނެ ކަމެއްނެތް….އަހަރެންގެ އިހުމާލަކުންނޫން އެކްސިޑެންޓްވީކީ….އަހަރެން ގޮސް އެމީހުން ގަޔަކު ނުޖައްސަން…އެމީހުންގެ ސައިކަލު ކޮންޓްރޯލުން ނެއްޓިގެން އައިސް އަހަރެންގެ ސައިކަލުގަ ޖެހުނީ…..އެއީ އެމީހުންގެ މައްސަލަ…" ރާފިއު އޭނާގެ ދިފާއުގައި ވާހަކަދެއްކިއެވެ.\n" އެހެންވިޔަސް އެމީހުންނަށް އެހީނުވެ އައުން އެހީ އިހުމާލެއްނޫންތަ؟…އަހަރެން ބުނިންދޯ އެމީހުންނަށް ވީގޮތް ބަލަން ހިނގާށޭ….ކީއްވެ ނުދިޔައީ؟…އެވަގުތު އެމީހުނަށް އެހީވިނަމަ ފަހަރެއްގަ އެކުއްޖާގެ ފުރާނަ ސަލާމަތްވީސްދޯ؟…އަހަރެން އެހެން ކިޔަކިޔާ އޮއްވާ ރާއްޕެ ދޮގުހަދާފަ ބަޗައިގެން އައީ….ރޭގަ އަހަރެމެންނަށް އެހެން ދިމާވެފަ، އެމީހުން ބެޗިނަމަ މިއަދު އަހަރެމެންނަށް ދުނިޔޭގަ ތިބެވުނީސްބާ؟…" ޒަލަފް ރުޅިއައިސްފައި ވާހަކަދެއްކި ނަމަވެސް ހަޤީޤަތުގައި އޭނާހުރީ އިހުމާލުވެވުނީތީ ނުހަނު ދެރަވެފައެވެ.\n" އަހަރެން ގަސްތުގަ އެމީހުން މަރާލާކަށް ކަމެއްނުކުރަމެއްނު….އަހަރެމެން ތިބިހާލުވެސް ޒަލަފްއަށް އެނގެއެއްނު…ޒަލަފް ހުންއައިސްހުރިއިރު، އެބޯ ވާރެތެރޭގަ އަހަރެމެން އިތުރަށް މަޑުކުރިނަމަ، ޚުދު ޒަލަފްގެ ހާލުވެސް ސީރިއަސްވީސް…އެހީވެވޭނީވެސް އެހީވެވޭފަދަ ހާލެއްގަ އަހަރެމެން ތިބިނަމަ ދޯ…ޒަލަފްގެ ހާލަށް ވިސްނާފަ އަހަރެން އަވަހަށް އައީ" ރާފިއު އަދިވެސް އޭނާ އަމިއްލަ ނަފްސު ދިފާއު ކުރެވޭތޯ އުޅުނެވެ.\n" އެކަމު ކުޑަމިނުން އެމީހުން ތިބިހާލެއް ބަލާލަން ދެވުނީހެއްނު….ރާއްޕެ ކުޑަކޮށްވެސް ދެރައެއްނުވޭތަ އެމީހުނަށް އެހީނުވެވުނީމަ….ރާއްޕެ ހިތަށް ހަމައެކައްޗެއްވެސް ނާރާތަ؟.." މަޑުމައިތިރި ކަމާއެކު ޒަލަފް އަހާލުމުން ރާފިއު އިތުރު އެއްވެސް އެއްޗެއް ނުބުނެވެ. ޒަލަފްވެސް އިތުރަށް އެވާހަކަ ނުދައްކާ އޭނާގެ ފޯނު ހޯދަށްފެށިއެވެ. އެނދުގެ ހުރިހާ ބާލީސްތައް ނަގައިގެން ބެލިއިރުވެސް ފޯނެއް ނުފެނުނެވެ.\n" ރާއްޕެ އަހަރެންގެ ފޯނު ދުށިންތަ؟…" ތަންކޮޅެއް ދުރުގައި އިސްޖަހައިގެން އިން ރާފިއުއަށް ބަލާލާފައި ޒަލަފް އެހިއެވެ. ރާފިއު ބަހެއްނުބުނެ އޭނާގެ ޖީބުން ފޯނުނަގާފައި ޒަލަފްގެ އަތަށް ދިނެވެ.\n" ތިހުރީ…މަށަށް އެކަން ސިއްރުކުރަން ނިންމައިގެން ދޯ؟…ރާއްޕެއަށް ހީވޭތަ ފޯނު ފޮރުވީމަ މަށަށް ދުވަހަކުވެސް އެކަން ނޭނގޭނެއޭ؟.." ނުރުހުންވެފައި ޒަލަފް އެހިއެވެ. ރާފިއު ދެންވެސް ބަހެއްނުބުނެ ގޮސް އޭނާގެ އެނދުގައި އޮށޯތެވެ.\nޒަލަފް އޭނާގެ ފޯނުން ފޭސްބުކަށް ވަދެ ޚަބަރުތައް ބަލާލިއެވެ. ފުރަތަމަވެސް އޭނާގެ ލޮލުގައި އަޅައިގަތީ ހުސެންގެ ފޮޓޯއަކާއެކު ތައުޒިޔާ ކިޔާފައިވާ ފޯސްޓެކެވެ. އެފޮޓޯއަށް ބަލާލުމުން އެއީ ކުރިންވެސް ދަންނަ ކުއްޖެއްކަން އެނގުނެވެ. އެއީ ކުރިން އޭނާއާއެކުގައި ޒޯން ވޮލީމުބާރާތުގައި ކުޅެފައިވާ ޒުވާނެކެވެ. މާގާތް އެކުވެރިއެއް ނޫންނަމަވެސް ދަންނަ ރަހުމަތްތެރިއެކެވެ. ދެން އޭނާ އަވަސްވެގަތީ ޚަބަރުތައް ކިޔާލުމަށެވެ. ޚަބަރުތަކުން ހުސެންގެ ނަމާއެކު ޝިޔާގެ ނަންފެނުމުން އޭނާއަށް ލިބުނީ ވަރަށްބޮޑު ހައިރާންކަމެކެވެ. އެއީ ޒީޝާންގެ އެކުވެރި ޝިޔާކަން އޭނާއަށް ޔަޤީންވީ ޚަބަރަކުން ޝިޔާގެ ފޮޓޯފެނުމުންނެވެ.\n"ރާއްޕޭ…އެމަރުވީ އެއްކަލަ ހުސެންއޭ…މިދިޔަ އަހަރު އަހަރެމެންނާއެކު ޒޯންކުޅުނެއްނު…ރާއްޕެ ހަނދާން އެބަހުރިތަ؟ " ރާފިއުއަށް ގޮވާލަމުން ދެރަވެލާފައި ޒަލަފް ބުންޏެވެ.\n" އަހަރެންނަށް އެނގޭ…." އެއޮތްގޮތަށް އޮވެ ރާފިއު ޖަވާބުދިނެވެ.\n" ރާއްޕެ އަޅެ ރޭގަ އަހަރެމެން ނައިނަމަ ކިހާ ރަނގަޅުވީސް…ހުސެން ސަލާމަތްކުރެވުނީސް…އަނެއްކޮޅުން ޝިޔާއަކީވެސް އަހަރެން ދަންނަ ކުއްޖެއް…ކިހާދެރަ މިވީގޮތް…މިއީ ހަމަ އަހަރެމެންގެ އިހުމާލު…އަހަރެމެންގެ ބޮލުގަ އެއެޅުނީ ކުށެއްނެތް އިންސާނެއްގެ މަރު….ރާއްޕަ ހަމަ ކުޑަކޮށްވެސް އެއްޗެއް ހިތަށްނާރާތަ؟…" އެނގުނު ހަޤީޤަތުގެ ސަބަބުން ޒަލަފްގެ ހިތަށް ނުހަނު އަސަރު ކުރިއެވެ. ޝިޔާ އޮތްހާލު އެނގުމުން އޭނާގެ ލޮލުން ބޭއިޚްތިޔާރުގައި ކަރުނައައެވެ.\n" އަހަރެން ބޭނުން ޝިޔާގެ ހާލުދެކިލަންދާން…އަހަރެން ބޭނުން މާފަށްއެދެން…" ޒަލަފްއަށް ބުނެވުނެވެ.\n" ރާއްޕޭ…އަހަރެން މިކިޔާ އެއްޗެއް އިވޭތަ؟…ތިހާ ހަމަޖެހިލައިގެން ރާއްޕެއަށް އޮވެވޭތީ އަހަރެން ހަމަ ހައިރާންވޭ…" ޒަލަފް އެހުރިހާ ވާހަކައެއް ދެއްކުމުންވެސް ރާފިއު ޖަވާބެއް ނުދިނުމުން ޒަލަފް ރުޅިއައެވެ.\n" އަހަރެން ދެން ކީއްތަ ކުރަންވީ؟…ބުނެބަލަ! ޒަލަފްއަށް ހީވަނީ އަހަރެން ބޭނުންވެގެން ގަސްތުގަ ގޮސް ހުސެން މަރާލީކަމަށް….ޒަލަފްއަށް ހީވަނީތަ އަހަރެން އެކަމާ ކުޑަށްވެސް ދެރަނުވެޔޭ….ބަލަ ރޭގަ އަހަރެން އުޅުނުހާލު ޒަލަފްއަށް އެނގޭތަ؟….ރޭގަ އެންމެ ފަހަރަކުވެސް އަހަރެންގެ ލޮލަކަށް ނިންޖެއްނައި…ޒަލަފް ނިދަން އޮށޯތުމުން އަލުން ލިންކްރޯޑަށް ދާންވެސް ނުކުތިން…އެކަމު އަހަންނަށް ދާން ނުކެރުނީ….އެހީތެރިވާން ބޭނުންނުވީކީނޫން…އެކްސިޑެންޓްގެ ޒިންމާ ބޮލުގަ އަޅަން ޖެހިދާނެތީ ބިރުގަތީ…އެމީހުން ވިއްސައިގެން ގޮސް ޖެހުނު ގޮތުންވެސް އަހަރެންނަށް އެނގުނު އެއީ މަރުގެ އެތިފަހަރެއްކަން….އަހަރެންނަކީ ލޭދެކެ ނުހަނު ބިރުގަންނަމީހެއް….އަހަރެންގެ އަތްމަށައިގެން ގޮސްލޭއަންނަތަން ފެނުނީމަވެސް އަހަރެންހުރީ ބޯސަކަރާތްވެފަ….އަހަރެން އެހީވާން ބޭނުންނުވީކީނޫން…ހިތަށްއެރީ އަހަރެންގެ ބޮލުގަ އެހާދިސާއެޅި އަހަރެން ޖަލަށްދާންވެސް ޖެހިދާނެއޭ…އެކަމާ ވިސްނި މާބޮޑަށް ބިރުގަތީ…." ރާއިފު އެވާހަކަތައް ދެއްކިއިރު، އޭނާގެ ލޮލުންހުރީ ކަރުނަ ހިލިފައެވެ. އޭނާގެ އަޑުވެސް ދިޔައީ ތުރުތުރު އަޅަމުންނެވެ.\n" އަހަންނަނީވެސް ކަލޭތިހީކުރާހާ ނުބައިމީހެއްނޫނޭ….މީހަކު މަރާހާ ނުބައިމީހެއްނޫން މަށަކީ…" ކުރެހިފައިވާ އަޑަކުން އެހެންބުނަމުން ރާފިއު އޭނާގެ ލޮލުން ފޫދިފައިވާ ކަރުނަތައް ބޮޑުވައި އިނގިލިކުރިން ފުހެލިއެވެ.\n" ސޮރީ ރާއްޕެ…އަހަރެން ނުބުނަން ރާއްޕެ ތީ ނުބައިމީހެކޭ….އެކަމު އެމީހުނަށް އެހީނުވެވުނީމަ އަހަރެން ދެރަވިވަރުން އެހެންބުނެވުނީ….އަސްލުފަހުންވެސް ރާއްޕެ ދިޔަނަމަ އެމީހުނަށް އެހީވެވުނީހެއްނު….އެތަނުން ފިލައިގެން އައުން އެއީ ވަރަށްބޮޑު ކުށެއް…..އަހަރެމެން ފިލައިގެން އައިކަން މީހަކަށް ނޭނގުނަސް ހެއްދެވިފަރާތަށް އެނގޭނެއްނު…." ޒަލަފްއިނީ އަދިވެސް ނުހަނު ދެރަވެފައެވެ.\n" އެނގޭ ތިކަން…އެކަމު ޒަލަފް ޕްލީޒް…އެއްވެސް މީހެއްގާތު އެވާހަކަ ނުދައްކާތި!….ފިލައިގެން އައުން އެއީ އަހަންނަށް ހެދުނު ގޯހަކަށްވެދާނެ، އެކަމު އަސްލު ގޯސްހެދުނީ އެމީހުނަށް…އަހަރެމެން ބޭނުންވިނަމަވެސް އެކަން އަހަރެމެންނަކަށް ސާބިތެއް ނުކޮށްދެވޭނެ ދުވަހަކުވެސް…އެހެންވީމަ އެވާހަކަ މީހެއްގެ ގާތުގަ ބުނުމުގެ އެއްވެސް މާނައެއްނެތް….އަހަރެމެން ގޮސް އެއަންހެންކުއްޖާގެ ކިބައިން މާފަށް އެދެފިނަމަ، މުޅިދުނިޔޭގެ ކުރިމަތީގަ އަހަރެމެން ކުށްވެރިވާނެ…އެހެންވާކަށް އަހަރެން ނޭދެން….އެހެންވީމަ މިކަން ސިއްރެއްގެ ގޮތުގަ ބާއްވާ!…" ރާފިއު އެދުނެވެ.\nރާފިއުގެ ވާހަކަތަކާމެދު ޒަލަފްވެސް ވިސްނާލިއެވެ. ތެދެކެވެ. ވަގުތުވަނީ ފާއިތުވެފައެވެ. ވީކަމެއް ބަދަލެއް ނުކުރެވޭނެއެވެ. މަރުވިމީހަކު އަލަކުން ނާންނާނެއެވެ. ދެން އޮތީ އެމީހަކަށް ހެޔޮދުޢާކޮށްދިނުމެވެ. އަދި އަމިއްލަ ކުށަށް ތަޢުބާވުނެވެ. ނަމަވެސް އެހާދިސާ ހަނދާން ނައްތާލުމަކީ ދުވަހަކުވެސް އޭނާއަށް ވާނެކަމެއްނޫނެވެ.\nދެދުވަސްފަހުން ޝިޔާހޭއެރައިފިއެވެ. ނަމަވެސް އޭނާ އެއްވެސް މީހަކާ ވާހަކައެއް ނުދައްކައެވެ. ކުޑަމިނުން ބަހެއްވެސް ނުބުނެއެވެ. ނޭވާލީނަމަވެސް އެއްވެސް ދިރުމެއް ނެތްފަދައެވެ. އޭނާގެ މުޅި ދުނިޔެވެސް ހިމޭންވެފައި ވާފަދައެވެ. މުޅިމީހާއިންނަނީ ގަބުވެ ހިމޭންވެފައެވެ.\n" ކުއްލިއަކަށް އެފަދަ ހާދިސާއެއް ހިނގީމަ ޝޮކެއް ޖެހިގެންވެސް އެހެންވެދާނެ….އެންމެ ރަނގަޅު ގޮތަކީ ސިކުނޑިއަށް ގެއްލުމެއްލިބިފަ ހުރިތޯ ޔަޤީންކުރަން ޓެސްޓެއް ހެދުން…އަޅުގަނޑު ލަފާދެނީ މާލެ ދިއުމަށް…." ޑޮކްޓަރ ލަފާދެއްވިއެވެ.\nމާލެއައިސް ޓެސްޓްތައް ހެދުމުން ޝިޔާގެ ސިކުނޑިއަށް ގެއްލުމެއްވެފައި ނެތްކަން ޔަޤީންވިއެވެ. އެހެންނަމަވެސް އޭނަގެ އެއްފައި ބިނދި ކަށިގަނޑަށް ލިބުނު ގެއްލުމެއްގެ ސަބަބުން ފައިގެ އޮޕަރޭޝަނެއް ކުރަންޖެހުނެވެ. އޭގެ އިތުރުން އެހާދިސާގެ ސަބަބުން އޭނާގެ ހިތްވަނީ މުޅިން ޒަޚަމްވެފައެވެ. އޭނާގެ މުސްތަޤުބަލާމެދު ދުށް ހުވަފެންތައް ވިއްސިވިހާލިވެ ގޮސް، ކަނުއަނދިރިކަން ވަނީ ވަށާލާފައެވެ. ކުޑަ ދުވަސްކޮޅަކު ނުހަނު ލޯތްބާއި އުފާދިނުމަށްފަހު ހުސެން އެވަނީ މުޅި އުމުރަށް އޭނާއާ ވަކިވެފައެވެ. އެރޭގެ ހާދިސާ ހިތަށް ސިފަވާ ކޮންމެ ފަހަރަކު އޭނާގެ މުޅިގައިން ހީބިހި ނަގައިގެން ދެއެވެ. ބިރުންގޮސް ނޭވާ ހާސްވެއެވެ. އަދި ހުސެންގެ ވޭނީ ހަޅޭކުގެ އަޑު އޭނާގެ ކަންފަތުގައި ގުގުމާހެން ހީވެއެވެ.\nއެރޭ އޭނާއަށް ހުސެން ބުނިގޮތަށް ހެދުނުނަމައޭ މިހާރު ހިތަށްއަރައެވެ. އޭނާއަށް ސައިކަލު ދުއްވަން ނޫޅެވުނުނަމަ އެހާދިސާ ނުހިނގީހެވެ. އެކަން އެހެންއެވީ އޭނާ ހުސެންގެ ބަސްގަބޫލު ނުކުތީތީއޭ ޝިޔާގެ ހިތަށްއެރިއެވެ. ކުށްވެރިއަކީ އޭނާއެވެ. ނަމަވެސް ނުއަގުގައި ފުރާނަދިޔައީ އޭނާދެކެ އިންތިހާއަށް ލޯބިވި އޭނާގެ ފިރިމީހާގެއެވެ. ފިރިމީހާގެ ޤާތިލަކީ ޚުދުއޭނާއެވެ. ޝިޔާ ވިސްނިވަރަކަށް އޭނާގެ ލޮލުން ކަރުނަ އަންނަމުން ދިޔައެވެ. އޭނާއަށް އަމިއްލަ ނަފްސު ކުށްވެރިކުރެވޭވަރުން ރޭގަނޑަކު ނުނިދެއެވެ. ނުކެވެއެވެ. ކިރިޔާ ދެލޯމަރާލިޔަސް އެހާދިސާ ލޯމަތީ ސިފަވެއެވެ. ކުއްލިއަކަށް ކުއްލިއަށް ސިއްސައިގެންދެއެވެ. އެންމެފަހުން ޝިޔާ ނަފްސާނީ ޑޮކްޓަރަށްވެސް ދެއްކުނެވެ.\nޝިޔާ އެނބުރި ރަށަށް އައުމުން، ޒީޝާން ދުވާލުގެ ގިނަ ވަގުތު ހޭދަކުރަނީ ޝިޔާއާއެކުގައެވެ. ޝިޔާއަށް ގަޑިން ގަޑިޔަށް ކާންދިނުމާއި ބޭސްދިނުމުގައި ޒީޝާން އެހީތެރިވެދީ ހަދައެވެ. ރޭގަނޑުވެސް ކެއުމަށްފަހު އޭނާ ޝިޔާގެ ގާތަށް އާދެއެވެ. ދެން އޭނާ ގެޔަށްދަނީ ޝިޔާއަށް ނިދުނީމައެވެ. ޝިޔާ ރަނގަޅުވާންދެން ޒީޝާން ޝިޔާއާއެކު ވަގުތު ހޭދަކުރުމަށް ޒައިކްވެސް ލަފާދިނެވެ. އެންމެންގެ އަޅާލުމާއި ޒީޝާންގެ މިންނެއް މަސައްކަތުން މަޑުމަޑުން ޝިޔާގެ މިޒާޖު ހަމައަކަށް އެޅެންފެށިއެވެ. މަދުމަދުން ވާހަކަދައްކާ އުޅެން ފެށިއެވެ.\nއެހާދިސާއަށްފަހު ޒަލަފްގެ ދިރިއުޅުމަށްވެސް އިންޤިލާބެއް އައިފަދައެވެ. އޭނާއަކަށް ރަނގަޅަކަށް ނުކެވެއެވެ. ނުނިދެއެވެ. ލޯމަރާލާއިރަށް އޭނާގެ ލޯމައްޗަށް ހާދިސާ ސިފަވެއެވެ. ޝިޔާއާއި ހުސެން ސިފަވެއެވެ. ވަޒީފާއަށް ދިޔަނަމަވެސް އޭނާއަށް ގަޔާވެގެން މަސައްކަތެއްވެސް ނުކުރެވެއެވެ. އޭނާގެ ހިތަށް ކުޑަކޮށްވެސް ހަމަޖެހުމެއް ނުލިބެއެވެ. އަދިވެސް އޭނާގެ އަމިއްލަ ނަފްސު ކުށްވެރިކުރެވެނީއެވެ. ޝިޔާގެ ގާތުން މާފަށް ނޭދޭހައި ހިނދަކު އޭނާގެ ހިތަކަށް ހަމަޖެހުމަށް ނުލިބޭނެކަން އޭނާއަށް އެނގެއެވެ. އެހެންކަމުން އޭނާ ހިތްވަރުކޮށްފައި ޝިޔާގެ ހާލުބަލާލުމަށް އެގެއަށް ދިޔައެވެ.\nނަސީބުދިމާކުރި ގޮތުން އޭނާއަށް ދެވުނު ވަގުތު ޝިޔާއަށް އޮތީ ނިދިފައެވެ. ޒަލަފްއާ ބައްދަލުވީ ޝިޔާގެ މަންމައެވެ. ޒަލަފް ތަޢާރަފުވީ ހުސެންގެ ރަހުމަތްތެރިއެއްގެ ގޮތުގައެވެ. އަދި ހިތްވަރުކޮށްފައި ޝިޔާގެ ހާލުއެހިއެވެ. ޝިޔާގެ މަންމަ ވަރަށް އަސަރާއެކު ރޮއެފައި ޝިޔާއަށް ވަމުންދާގޮތް ވަރަށް ތަފްސީލުކޮށް ކިޔައިދިނެވެ.\n" އެއީ ކުރިން ކިނިހެއް އުޅުނު ކުއްޖެއް….ހީ ސަކަރާތްޖަހާ މަޖާކޮށް އުޅުނު ކުއްޖެއް….އެކަމަކު މިހާރު އެއިންނަނީ ހިމޭންވެ ގަބުއަރާފަ….އޭނާގެ އެންމެގާތްކޮށް އުޅޭ ޒީޝާން އައިސް ވާހަކަ ދައްކާ ދައްކާވެސް އަނގައިން ނުބުނޭ….ރަނގަޅަށް ނުކެވޭ، ނުވެސް ނިދޭ…އެހާލެއްގަ އެއުޅެނީ….ކުއްލިއަކަށް އެހާބޮޑު ހިތާމައެއްކުރިމަތިވީމަ ކޮންމެ މީހަކަށްވެސް ވާނީ އެހެން….މިއީ މިއަދު އަހަރެންގެ ދަރިފުޅަށް ހުރިގޮތް…" ވާހަކަ ދައްކަ ދައްކާ އިނދެ އިނދެފައި ޝިޔާގެ މަންމަ ކުއްލިއަކަށް ރޯންފެށިއެވެ. ޒަލަފްއަށް ހަދާނެ ގޮތް ހުސްވެފައި އިރުކޮޅަކު އިނދެވުނެވެ. ދެން އޭނާއަށް އިތުރަށް އެތާގައި ކެތްނުވުމުން ދަނީކަމުގައި ބުނެފައި އަވަހަށް ނުކުމެގެން އައެވެ. ޝިޔާގެ މަންމަގެ ހިތާމަވެރި މޫނުފެނުމުންވެސް އޭނާގެ ހިތްފަޅައިގެންދާން ގާތްވެއްޖެއެވެ. ކުރިޔަށްވުރެވެސް ބޮޑަށް އޭނާއަށް އަމިއްލަ ނަފްސު ކުށްވެރި ކުރެވުނެވެ.\nޒަލަފް އެތައް ގޮތަކަށް ވިސްނުމަށްފަހު އެންމެފަހުން އޭނާ ނިންމީ އޭނާގެ ރަށަށް މަންމަގެ ގާތަށް ބަދަލު ވުމަށެވެ. އޭރުން ކޮންމެވެސް ވަރެއްގެ ހަމަޖެހުމެއް އޭނާގެ ހިތަށް ލިބޭނެކަމުގައި އޭނާއަށް ވިސްނުނެވެ. އެހެންކަމުން އޭނާ ވަޒީފާއިން ވަކިވެގެން ރަށަށް ބަދަލުވިއެވެ.\nދުވަސްތައް ފާއިތުވަމުން ގޮސް ބަރާބަރު ތިންމަސްވީއިރު، ޝިޔާގެ ސިއްޚަތުވަނީ ހަމައަކަށް އެޅިފައެވެ. އޭނާގެ ފައިވެސް ފަސޭހަވެ ހިނގާބިނގާވެ އުޅެވެއެވެ. ނަމަވެސް އޭނަގެ މިޒާޖަށްވަނީ ދުވަހަކު ނާންނަހައި ހަމަހިމޭންކަން ވެރިވެފައެވެ. ކުރީގެ ސަކަ ޝިޔާ މިހާރުވަނީ މުޅީން މަޑުމައިތިރި ބަސްމަދު މީހަކަށްވެފައެވެ. މަދުމަދުން މީހުނާ ވާހަކަދައްކާ އުޅުނު ނަމަވެސް ހީލާއުޅެނީ ހާލަކުން ފަހަރަކުއެވެ. ހުސެންގެ ވަކިވެދިއުން އޭނާގެ ހުރިހާ އުފާތައް ފޭރިގެންފައި ވާފަދައެވެ. ތާއަބަދު ރޮއެ ނޫޅުނު ނަމަވެސް ހިތާހިތުން އޭނާ އަދިވެސް ހިތާމަކޮށް އަމިއްލަ ނަފްސުކުށްވެރި ކުރެއެވެ. އެހެންމީހުންނަށްޓަކައި ހިތްވަރުކޮށްފައި އޭނާ ދިރިއުޅުމައިގެން ކުރިޔަށް ދިޔަނަމަވެސް އެރޭގެ ބިރުވެރި ހަނދާންތައް އޭނާއާ ދުވަހަކުވެސް ވަތްކެއް ނުވާނެއެވެ.\nޝިޔާ ހަމައަކަށް އެޅުމުން ޒީޝާން އޭނާގެ އަމިއްލަ ދިރިއުޅުމުގެ ކަންކަމާމެދު ވިސްނަން ފެށިއެވެ. ކުޑަ ދުވަސްކޮޅަކަށް ކަމަށް ބުނެ އައި ރޭޝަމް އަދިވެސް ދާކަށް ނޫޅެއެވެ. ފަރި ގޮތްގޮތަށް ހެދުން އަޅައިގެން ޒައިކްގެ ކުރިމަތީގައި އުޅޭއިރު ޒީޝާން ހުންނަނީ ރުޅިގަދަވެފައެވެ. ޒީކްދެކެ ލޯބިންކަމަށް ބުނެ ޒީކްގެ ހުރިހާ ކަމެއްވެސް ރޭޝަމް ކުރެއެވެ. ނުވިތާކަށް ޒައިކްގެ ކަންކަންވެސް ކޮށްދޭން ފެށިއެވެ. ޒީޝާންގެ ގާތަށް އެންމެ ރުޅިއަންނަނީ ޒައިކްވެސް ރޭޝަމް ކޮށްދޭކަންކަން ބަލައިގަންނާތީއެވެ. ރޭޝަމްގެ ތަޢުރީފުތައް އަޑުއަހައި އޭނަ ބުނާހައި ގޮތަކަށް ހަދާތީއެވެ. މިރޭވެސް ލޯގަނޑު ކުރިމަތީގައި ހުރެގެން ޒައިކް ތައްޔާރުވަމުން ދިޔައިރު، ޒީޝާން ކަޅިޖަހާނުލައި ބަލަންއިނެވެ. ބޯގޮތްގޮތަށް އަރިކޮށްކޮށްފައި އިސްތަށިގަނޑު ރަނގަޅުކުރަމުން ދިޔަ ޒައިކްއަށް ޒީޝާން ބަލާކަށް އެނގުމުން ހިތާހިތުން ހިނިތުންވެވުނެވެ. ޒައިކް އޭނާގެ އަމިއްލަ ސޫރައަށް ބަލާލީ ޒީޝާންއަށްވެސް އެސޫރަ ކަމުދާނޭ ކަމުގައި ގަބޫލުކުރެވޭތީއެވެ. މީގެކުރިން އޭނާ އެފަދައިން ރީތިވެ އަމިއްލައަށް ފަރިބަލާ ނުހަދައެވެ. ނަމަވެސް ޒީޝާން ލޯބިވަނީ ޒަލަފްދެކެކަން އެނގުނުފަހުން، އޭނާވެސް ޒަލަފް ފަދަ މީހަކަށްވާން ބޭނުންވިއެވެ.\nފުރަތަމަވެސް އޭނާ ޒަލަފްފަދަ ރީތި ހަށިގަނޑެއްގެ ވެރިޔަކަށް ވާން ބޭނުންވިއެވެ. އެހެންކަމުން އޭނާ ބަރާބަރަށް ކުޅެންގޮސް ކަސްރަތުކުރަން ފެށިއެވެ. އަދި ކެއުންވެސް ވަކިމިންގަނޑެއްގައި ހިފެހެއްޓިއެވެ. ހަމައެހެންމެ އޭނާ ހެދުން އަޅާގޮތްވެސް ބަދަލުކުރިއެވެ. އޭނާ އާއްމުކޮށް ލައިއުޅޭ ގަމީހުގެ ބަދަލުގައި އަތްދިގު ޓީޝާޓާއި ޖީންސްވެސް ލާންފެށިއެވެ. މިހާރު އޭނާ ގަމީސްލައި އުޅެނީ ހަމައެކަނި ރަސްމީގަޑިތަކުގައެވެ. ހަމައެފަދައިން އިސްތަށިގަނޑުވެސް ކުރިޔަށްވުރެ ދިގުކޮށް ސްޓައިލްކުރަން ފެށިއެވެ. މިހުރިހާ ކަމެއް އޭނާކުރަމުން އެދަނީ ހަމައެކަނި ޒީޝާންއަށްޓަކައެވެ.\nއޭނާ ހެދުން އަޅާގޮތް ބަދަލުކޮށް، ސިފައަށް ބަދަލުގެނައުމުން ރޭޝަމްގެ އިތުރުން ސުކޫލުގެ ބައެއް މުއައްޒަފުންވެސް އޭނާއަށް ތަޢުރީފުކުރިއެވެ. ޚުދު އޭނާގެ މަންމަވެސް އޭނާ މިހާރު މާ ޒުވާން ވެއްޖެ ކަމުގައި ބުންޏެވެ. ހުރިހާ އެންމެންގެ ދުލުން ތަޢުރީފުގެ ބަސްތައް ލިބޭއިރުވެސް، އޭނާ އެންމެ ބޭނުންވާ މީހާގެ ފުށުން ތަޢުރީފުގެ އެންމެ ލަފްޒެއްވެސް ނުލިބެއެވެ.\nޚުދު ޒީޝާންގެ ހިތުގައިވެސް ވަނީ މިފަދަ ޝަކުވާއެކެވެ. އޭނާވެސް ރޭޝަމްއާ ވާދައަށް ރީތިކޮށް ހެދުން އަޅައި މޭކަޕްވެސް ކުރަންފެށިއެވެ. ޒައިކްއަށް މީރުހައި އެއްޗެއް ކައްކަނީވެސް އެކަން ޒައިކްއަށް އިހުސާސްވޭތޯއެވެ. ނަމަވެސް ޒައިކްއަށް އެއިން ކަމެއް ރޭކާލާ ކަމަކަށް ނުވެއެވެ. ރޭޝަމް ޒައިކްއާ ހީހީފައި ވާހަކަދައްކާއިރު އޭނާވެސް އެގޮތަށް ހީހީފައި އުޅެން ބޭނުންވެއެވެ. ނަމަވެސް އޭނާ ޖެހިލުންވެއެވެ. ޒައިކް އިސްވެ އޭނާއާ ހީސަމާސާ ނުކުރާއިރު އޭނާވެސް ވާހަކަދައްކާކަށް ބޭނުމެއް ނުވެއެވެ. ޒައިކް ކުރާ ކޮށްމެ ކަމެއްކުރަނީ ރޭޝަމްއަށް ދައްކަން ކަމުގައި ޒީޝާންއަށް ހީވެއެވެ.\n" ޒައިކް…އަދިވެސް ތައްޔާރު ނުވަނީތަ؟…" ކުއްލިއަކަށް ދޮރުހުވާލާފައި ރޭޝަމް ބުންޏެވެ.\n" ނޫނޭ…މިނިމުނީ…" ރޭޝަމްއާ ދިމާއަށް އެނބުރިލަމުން ޒައިކް ބުންޏެވެ.\n" ވާއު…ޔޫ އާ ސޯ ހޭންޑްސަމް…މޭން…" ޒައިކްއަށް ބަލާލަމުން ރޭޝަމް ތަޢުރީފުކޮށްލިއެވެ. އެވަގުތު ޒީޝާންއަށް ބޭއިޚްތިޔާރުގައި ތުންފިއްތާލެވުނެވެ.\n" އަޅެ މިރޭ ޒައިކް ސަޅިއެއް ނޫންތަ ޒީޝާން؟…" ޒީޝާންއާ މުޚާތަބު ކުރަމުން ރޭޝަމް އެހިއެވެ. އެވަގުތު ޒައިކްވެސް ޒީޝާންއަށް ބަލާލީ ޒީޝާންގެ ޖަވާބަކަށް އިންތިޒާރު ކުރާ ހާލުގައެވެ.


Addu In Hayyaru Kuri Thasleem Ah, Nasheed Ah Dhin Hamalaage Thuhumathu - Vaguthu\n1 މަސް ކުރިން ( ޖުލައި 24, 2021 )\nކުރީގެ ރައީސް މުހައްމަދު ނަޝީދަށް އަމާޒުކޮށް ދިން ހަމަލާއަށް ފަހު އައްޑޫ ސިޓީގައި ފުލުހުން ކުރިއަށްގެންދެވި ކައުންޓަރ ޓެރަރިޒަމް އޮޕަރޭޝަންގައި ހައްޔަރުކުރި މީހުންގެ ތެރޭގައި ހިމެނޭ ހއ. ހޯރަފުށީ، އަލަނާސިގޭ މުހައްމަދު ތަސްލީމްގެ މައްޗަށް މޭ6ވަނަ ދުވަހު ރައީސް މުހައްމަދު ނަޝީދަށް ދިން ބޮމުގެ ހަމަލާ މައްސަލައިގެ ތުހުމަތު ކޮށްފިއެވެ.\nތަސްލީމަކީ އައްޑޫގައި ދިރިއުޅެމުންދާ، އެ ސިޓީގެ މީހަކާއި ކައިވެނިކޮށްގެން އުޅޭ މީހެކެވެ.\nއައްޑޫގައި ހިންގި ހަރުކަށި ފިކުރާއި ގުޅުން ހުރި އޮޕަރޭޝަންގައި ތަސްލީމްގެ އިތުރުން ހަތަރު މީހަކު ހައްޔަރުކުރިއެވެ. އެއިރު ހައްޔަރުކޮށް އެ މީހުން ހިތަދޫ މެޖިސްޓްރޭޓު ކޯޓުން ދޫކޮށްލުމުން، އެ ފަސް މީހުންވެސް ހައްޔަރު ކުރުމަށް ހައިކޯޓުން ވަނީ އަމުރުކޮށްފައެވެ.\n"ވަގުތު"އަށް އެނގިފައިވާގޮތުގައި، މިއަދުގެ މެންދުރުގެ ވަގުތެއްގައި ތަސްލީމް ހައްޔަރު ކޮށްފައިވަނީ ރައީސް ނަޝީދަށް ދިން ހަމަލާގެ ތުހުމަތުގައެވެ. އޭނާ މިހާރު ހިތަދޫ ފުލުހުންގެ ބެލުމުގެ ދަށުގައި ބަހައްޓާފައިވާއިރު، ކުށުގެ މައްސަލަތަކުގައި ހައްޔަރު ކޮށްފައިވާ މީހުންނާއި ވަކިން އޭނާ ބެހެއްޓުމަށް ވެސް އަންގާފައިވާ ކަމަށް މައުލޫމާތު ލިބެއެވެ.\nނަޝީދަށް ދިން ހަމަލާއާ ގުޅިގެން ޖުމްލަ އަށް މީހަކު ފުލުހުންގެ ބެލުމުގެ ދަށުގައި ތިބިއިރު އޭގެ ތެރެއިން ހަތަރު މީހެއްގެ މައްޗަށް ދައުވާކުރުމަށް މިހާރު ވަނީ ފޮނުވާފައެވެ. އެއީ، ހަމަލާއާ ގުޅިގެން އެންމެ ފުރަތަމަ ހައްޔަރުކުރި އަހުމަދު އަދުހަމް، 25، އާއި މުޖާޒް އަހްމަދު 21، އާއި ތަހުމީން އަހްމަދު، 32 އަދި އަހުމަދު ފާތިހު، 23 ގެ މައްޗަށެވެ.\nމީގެތެރެއިން މުޖާޒާއި ތަހުމީނު އަދި އަދުހަމް ވަނީ ޝަރީއަތް ނިމެންދެން ބަންދުކޮށްފައެވެ.\nޖުލައި 24, 2021 17:12\nއައްޑޫގާވެސްތިބެނީތަ ނަޝީދުދެކެ ރުޅިއަންނަމީހުން ؟؟ ވަރަށްހީނުވާކަމެއް؟؟ އެކަމަކުވެސް ތިބީތާދޯ ؟؟\nޖުލައި 24, 2021 17:59\nބަލަ އޭ އައްޑޫމީހެއްނޫނެއްނުން. ފިލަނަގޮސް އެތާ އޮތްމީހެއްނުން؟


Asia ge "El Chapo" Amsterdam in hayyarukohfi | Jazeera\tއޭޝިއާގެ "އެލް ޗަޕޯ" އެމްސްޓަޑަމްއިން ހައްޔަރުކޮށްފި - Jazeera\nއޭޝިއާގެ "އެލް ޗަޕޯ" އެމްސްޓަޑަމްއިން ހައްޔަރުކޮށްފި\nސާއިފް ޝިޔާދު January 24, 2021 151 views0\nއޭޝިއާގެ "އެލް ޗަޕޯ" ގެ ނަމުން މަޝްހޫރުވެފައިވާ ޑްރަގް ލޯޑް ސިޗީ ލޯ ނެދަލޭންޑްސްގެ ވެރިރަށް އެމްސްޓަޑޭމްއިން ހައްޔަރުކޮށްފިއެވެ.\nއޭނާ ހައްޔަރުކޮށްފައިވަނީ އޮސްޓްރޭލިއާއިން ނެރެފައިވާ އަމުރެއްގެ ދަށުންނެވެ. އޭނާ އިސްވެ ހިންގާ "ދަ ކޮމްޕެނީ" އަކީ އޭޝިއާގެ 70 ބިލިއަން ޑޮލަރުގެ ޑްރަގް މާކެޓުގައި އެންމެ ބާރުގަދަ ގޭންގެވެ. އަދި ދުނިޔޭގެ ނިސްބަތުން ވެސް މިއީ ޑްރަގް ވިޔަފާރީގައި ހަރަކާތްތެރިވާ ބޮޑު ގޭންގެކެވެ. އޭނާ ހައްޔަރުކޮށްފައިވަނީ އެމްސްޓަޑަމްގެ އެއާޕޯޓަކުންނެވެ.\nއޮސްޓްރޭލިއާއިން މިހާރު ވަނީ އޭނާ އެކްސްޓްރަޑައިޓް ކުރުމުގެ މަސައްކަތް ފަށާފައެވެ. އެގައުމުގެ އިދާރާތަކުން ގަބޫލުކުރާ ގޮތުގައި އެގައުމަށް އެތެރެކުރާ ޑްރަގްގެ 70 އިންސައްތަ އަކީ "ދަ ކޮމްޕެނީ" އިން އެތެރެކުރާ ޑްރަގެވެ. އުމުރުން 56 އަހަރުގެ ސިޗީ ލޯ އަށް އޭޝިއާގެ "އެލް ޗަޕޯ" ކިޔަނީ މެކްސިކޯގެ ޑްރަގް ލޯޑް ހޯކުއިން ގުޒްމަން ނުވަތަ "އެލް ޗަޕޯ" އަށް ނިސްބަތްކޮށެވެ.\nއޭނާ ހައްޔަރުކުރިއިރު އޮސްޓްރޭލިއާގެ ފުލުހުން އޭނައަށް ފާރަލަމުންދާތާ 10 އަހަރަށްވުރެ ގިނަ ދުވަސްވެފައިވާ ކަމަށް ރިޕޯޓްތައް ބުނެފައިވެއެވެ. އޭނާ ހައްޔަރުކުރީ ކެނެޑާއަށް ފުރުމަށް ގޮސް ހުއްޓައެވެ. އޭނާ ހައްޔަރުކުރަން ނެރުނު އަމުރަކީ 2019 ވަނަ އަހަރު ނެރުނު އަމުރެއް ކަމަށްވާއިރު ނެދަލޭންޑްސްގެ ފުލުހުން އޭނާ ހައްޔަރުކުރީ އިންޓަޕޯލްގެ ނޯޓިސްއަކަށެވެ.\n1990 ވަނަ އަހަރުގެ ތެރޭގައި ޑްރަގް ޓްރެފިކް ކުރުމުގެ ކުށް ސާބިތުވެ އެމެރިކާގެ ޖަލެއްގައި އޭނާ ނުވަ އަހަރަށް ބަންދުވެސް ކުރެވުނެވެ. މިއީ ފާއިތުވެދިޔަ 20 އަހަރުގެ ތެރޭގައި އޮސްޓްރޭލިއާގެ ފުލުހުންނަށް ލިބުނު އެންމެ ބޮޑު ކާމިޔާބުގެ ގޮތުގައި އެގައުމުގެ މީޑިއާތަކުން ވަނީ ސިފަކޮށްފައެވެ.


2021 - Avas Kalhieh - SunOnline\nއެތައް ދުވަހެއްގެ ގަނަތެޅުމަށްފަހު އުއްމީދީ "ހިޔާ"ގެ ދަށަށް!\nއެ ޒުވާނާއަކީ "ހިޔާ" ފްލެޓްތަކުން އަލަތު ކައިވެނީގެ ކެޓަގަރީން، ހިޔާ ފްލެޓު ލިބުނު މީހެކެވެ. ފްލެޓު ލިބޭނެކަމުގެ ޔަގީންކަން ސަރުކާރުން ދީފައި ހުރި ޒުވާނެކެވެ. އެ ޔަގީންކަމުގެ ލިޔުން އެ ޒުވާނާގެ އިތުރުން ހާހަކަށް ވުރެ ގިނަ މީހުންގެ އަތުގައި އެބަ އޮތެވެ.\nމިނިމަމްވޭޖަށް ކުރި އިންތިޒާރަށް އުފާވެރި ނިމުމެއް!\nރާއްޖޭގެ ވަޒީފާ އަދާކުރާ މީހުން މިއަދު އިންތިޒާރު ކުރަނީ މިނިމަމް ވޭޖް ކަނޑައެޅޭނެ ދުވަހަކަށެެވެ. މިނިމަމް ވޭޖާއެކު ގިނަ ބައެއްގެ ދިރިއުޅުން އުޖާލާ ވާނެއެވެ. ފައިސާގެ ގޮތުން ތަނަވަސްވެ، އެތައް ކަންބޮޑުވުމެއް ފިލައިގެންދާނެއެވެ.\nމަނީ ލޯންޑަރިންގެ ކުށް ސާބިތުވެ، ފަސް އަހަރަ ދުވަހުގެ ޖަލު ހުކުމެއް އިއްވައިފައިވާ ކުރީގެ ރައީސް އަބްދުﷲ ޔާމީން މިނިވަން ކުރުމަށް ސުޕްރީމް ކޯޓުން ހުކުމްކޮށްފިއެވެ. ރައީސް ޔާމީނަށް ކޮށްފައިވާ ހުކުމް ބާތިލްކޮށް އެމަނިކުފާނު މިނިވަންކުރަން ސުޕްރީމް ކޯޓުން ނިންމައިފައިވަނީ ތިން ފަނޑިޔާރުންގެ އިއްތިފާގުންނެވެ.\nމަޖިލިސް 2021: ގިނަ މަސައްކަތްތަކެއް ކުރެވި މުހިންމު ބިލުތަކެއް ފާސްކުރި!\nރައްޔިތުންގެ މަޖިލީހުގެ މި އަހަރުގެ ފުރަތަމަ ދައުރު ނިންމައި، މަޖިލިސް ޗުއްޓީއަށް ހިނގައްޖެ އެވެ. މަޖިލީހުގެ ގަވާއިދު ބުނާ ގޮތުން މަޖިލީހުގެ ފުރަތަމަ ދައުރު ހިނގާނީ ފެބުރުއަރީ މަހުގެ ފުރަތަމަ ދުވަހުން ފެށިގެން އޭޕްރީލް މަހުގެ ނިޔަލަށެވެ.\nކޮވިޑް މަރުތައް ގިނަވެ ބިރުވެރިކަން ބޮޑުވި އަހަރެއް\nކޮވިޑްގެ އާ ވޭރިއަންޓެއް އަނެއްކާވެސް ފެނި، ރާއްޖޭގެ ފިޔަވަޅުތައް އަންނަނީ ވަރުގަދަ ކުރަމުންނެވެ. "އޮމިކްރޯން" ނަމަކަށް ކިޔާ އެ ވޭރިއަންޓު ފެނުމާއެކު ހަތް ގައުމަކުން ރާއްޖެއަށް ފަތުރުވެރިން އައުން ވަނީ މަނާކޮށްފައެވެ.\n367,450 Vaccine completed\nކާމިޔާބު ވެކްސިން ޕްރޮގްރާމާއެކު ރައްޔިތުންނަށް ލުއިފަސޭހަތަކެއް\nޚިދުމަތްތެރީން ވަކިވެދިޔަ އަހަރެއް\nއަމީރު މުހައްމަދު ނޫރައްދީން\nނާއިލާ އިބްރާހިމް ކަލޭފާނު\nޒާހިރު އާދަމް (ގައްދޫ ޒާހިރު)\nޗިޅިޔާ މޫސާ މަނިކު\nނއއވ އުމަރު ޒާހިރު\nކޮއްޔަ ހަސަން މަނިކު\nޝެއިހް ޖައުފަރު ފާއިޒް\nހުސައިން ވަހީދު (މަޖިލިސް މެންބަރު)\nއަބްދުﷲ ހަސަން (ހޮޅުދޫ އަބްދުﷲ)\nޑރ. އަހްމަދު ލަތީފް\nކޮއި މުހައްމަދު ރަޝީދު\nލޯޖެހި އަހްމަދު މަނިކު\nނއއވ އިބްރާހިމް ރަޝީދު (ކަރަންކާ ރަޝީދު)\nނަޝީދުގެ ރައްދު: ބަޔާނަކަށްވެސް ބަހަކަށްވެސް ދައްކަން އޮތީ "ޖާނާ ހިތާ މޭ"\nރައީސް ޔާމީންގެ ޝަރީޔަތް ނިމުމުގެ އުފާ ފާޅުކުރުން\nއުމަރު ޒާހިރުގެ ޖަނާޒާ\nސާފް ޗެންޕިއަންޝިޕް 2021 - ރާއްޖެ / ބަންގްލަޑޭޝް\nއެންމެ ފަހުން ތަޅުދަނޑި ލިބިއްޖެ!\nGo back to Sun.mv


Malaika Arjun ah Pudding eh alhaidheefi\nމަލައިކާ އާއި އަރްޖުން--\nމަލައިކާ އަރްޖުންއަށް ޕުޑިންއެއް އަޅައިދީފި\n16 އޭޕްރީލް 2020 - 08:10:12\nމި ލޮކްޑައުނުގައި ބަތަލާ މަލައިކާ އަރޯރާ އަންނަނީ އޭނާގެ ކެއްުކުމުގެ ހުނަރު އިތުރުކުރުމަށް ކުރަމުންދާ މަސައްކަތްތައް ސޯޝަލް މީޑިއާއަށް ހިއްސާކުރަމުންނެވެ. އެގޮތުން މިފަހަރު އޭނާ ތައްުޔާރު ކުރި ކެއުމެއް ލޯބިވެރިޔާ އަރުޖުން ކަޕޫރު މިވަނީ އިންސްޓަގްރާމު މެދުވެރިކޮށް ހިއްސާކޮށްފަ އެވެ.\nތަފާތު އެކި ފޮނިކާ ތަކެތި ތައްޔާރުކުރުމަށް ފަހު އޭގެ ފޮޓޯތައް މީގެ ކުރިން ވެސް އެތައް ފަހަރެއްގެ މަތިން މަލައިކާ އިންސްޓަގްރާމަށް ހިއްސާކޮށްފައިވާއިރު މިފަހަރު އޭނާ ކެއުމެއް ތައްޔާރުކުރީ ލޯބިވެރިޔާއަށްޓަކަ އެވެ.\nއަރުޖުން މިކަން އިންސްޓަގްރާމު ސްޓޯރީ މެދުވެރިކޮށް ހިއްސާކޮށް އޭގައި ވަނީ "ހާ" ޖަހާފަ އެވެ. އަދި އޭގައި ފިޔާތޮށި ހިތެއް ވެސް ޖަހާފައިވެ އެވެ.\nމީޣެ ކުރިން އަރުޖުން ވެސް ވަނީ އޭނާ ބަދިގޭގައި އުޅޭ މަންޒަރު ފެންނަ ފޮޓޯއެއް ހިއްސާކޮށް އޭގައި "ފޭކް ބޭކާ" ޖަހާފަ އެވެ.\nއުމުރުން 46 އަހަރުގެ މަލައިކާ އާއި އަރްޖުން ލޯބީގެ ގޮތުން ގުޅިގެން އުޅޭ ކަމަށް އެއްބަސްވެފައި ވަނީ މިދިޔަ އަހަރުގެ ތެރޭގަ އެވެ. އޭގެ ފަހުން ދެމީހުން އެކުގައި ނަގާފައިވާ ފޮޓޯތައް ވެސް އަންނަނީ ސޯޝަލް މީޑިއާއަށް ހިއްސާކުރަމުންނެވެ.\nނަވާރަ ސަތޭކަ ނުވަދިހަ އަށް ވަނަ އަހަރު ސަލްމާން ހާނުގެ ކޮއްކޮ، އަރްބާޒު ހާނާއި މަލައިކާ ކައިވެނިކުރި އެވެ. އެކައިވެންޏަށް 16 އަހަރުގެ ދަރިއަކު ވެސް ލިބިފައިވާއިރު އެކައިވެނި ރޫޅުނީ 2017 ވަނަ އަހަރެވެ. އެކައިވެނި ރޫޅުމުގެ ސަބަބަކީ ވެސް އަރުޖުން ކަމަށް އޭރު އަޑުތައް އެރި އެވެ.\nމަލައިކާ އަރްޖުން ކަޕޫރްމުނިފޫހިފިލުވުން


US climate summit ge dhauvathu Pakistan akah neh\nޕާކިސްތާން ބޮޑުވަޒީރު އިމްރާން ޚާން: ރައީސް ބައިޑަން ކްލައިމެޓް ސަމިޓަށް ދައުވަތު ނުދެއްވި ސަބަބު އެނގިވަޑައި ނުގަންނަވާ ކަމަށް ވިދާޅުވި\nއެމެރިކާގެ ރައީސް ޖޯ ބައިޑަންގެ އަމުރުފުޅަށް މިމަހު 22 ން 23 އަށް އޮންލައިންކޮށް ބާއްވާ މޫސުމާބެހޭ ދެ ދުވަހުގެ ސަމިޓް، "ލީޑާސް ސަމިޓް އޮން ކްލައިމެޓް" އަށް 40 ގައުމަކަށް ދައުވަތު ދެއްވި އެވެ. އެކަމަކު އެ ލިސްޓްގައި ޕާކިސްތާން ހިމަނާފައެއް ނެތެވެ.\nއެމެރިކާއިން ރާވާ ކަމެއްގައި ބައިވެރި ނުކުރައްވާނެ ކަމަށް ގިނަ ބަޔަކު ގަބޫލު ކުރާ ދެ ބޭފުޅުން ކަމަށްވާ ޗައިނާގެ ރައީސް ޝީ ޖިންޕިން އަދި ރަޝިއާގެ ރައީސް ލަޑިމިއާ ޕޫޓިން އަށް ވެސް ދައުވަތު ދެއްވި އެވެ. މި ދެ ބޭފުޅުންނަށް ދައުވަތު ދެއްވި ދެއްވުމަކީ ހެޔޮފުޅު ކަމުން ކޮށްދެއްވި ކަމެއް ނޫނެވެ. އެއީ މޫސުމަށް ކުރާ ނޭދެވޭ އަސަރުތައް ކުޑަ ކުރަން އެ ގައުމުތަކުން ކުރަނީ ކޮންކަމެއްތޯ ބެއްލެވުމަށެވެ.\nޕާކިސްތާންގެ ބޮޑުވަޒީރު އިމްރާން ހާން ވިދާޅުވި ގޮތުން ކްލައިމެޓް ސަމިޓަށް ދައުވަތު ލިބިފައި ނެތުމުން ވަރަށް ބޮޑަށް ހައިރާންވެ ވަޑައިގެންފައި ވެއެވެ. ސަބަބު އެއްގޮތަކަށް ވެސް އެނގިވަޑައި ނުގަންނަވާ ކަމަށް ވެސް ބޮޑުވަޒީރު ވިދާޅުވި އެވެ.\nބޮޑުވަޒީރު އިމްރާން ވިދާޅުވީ ޕާކިސްތާނަކީ މޫސުމީ ބަދަލުތަކަށް ވަރަށް ބޮޑު ސަމާލު ކަމެއް ދޭ ގައުމެއް ކަމަށެވެ. މޫސުމަށް ކުރާ ނޭދެވޭ އަސަރުތައް ކުޑަ ކުރުމަށް ގަސް އިންދުން އަދި ވިހަ ގޭސް ބޭނުންކުރާ މިންވަރު މަދުކުރުން ފަދަ ހަރަކާތްތައް ގައުމީ ފެންވަރުގައި ޕާކިސްތާންގައި ހިންގަ އެވެ. އޭނާ ވިދާޅުވީ ޕާކިސްތާނަށް ދައުވަތު ނުލިބުމުން ދަންނަވާނެ އެއްޗެއް އެނގިވަޑައި ނުގަންވާ ކަމަށެވެ.\nއެމެރިކާއިން އިސްނަގައިގެން ކްލައިމެޓް ސަމިޓެއް ބޭއްވުމުގެ ބޭނުމަކީ އދ. އިން އަންނަ ނޮވެމްބަރުގައި ސްކޮޓްލޭންޑްގައި ބާއްވާ "ޔުނައިޓެޑް ނޭޝަންސް ކްލައިމެޓް ޗޭންޖް ކޮންފަރެންސް" އަށް ހުށަހަޅާނެ ރިޕޯޓް ތައްޔާރު ކުރުމެވެ.\nބައިޑަން ބާއްވަވާ އޮންލައިން ސަމިޓަށް ދައުވަތު ދެއްވި ވެރިންގެ ތެރޭގައި ޖައްވަށް އެންމެ ގިނައިން ވިހަ ގޭސް ބޭރުކުރާ ގައުމުތައް ހިމެނެ އެވެ. އެކަން ކޮންޓްރޯލް ކުރުމަށް ގައުމުތަކުން ކުރާ މަސައްކަތްކާ ބެހޭ ގޮތުން ސަމިޓްގައި މަޝްވަރާ ކުރާނެ އެވެ.\nޔޫއެން އެމެރިކާ ޗައިނާ + ރަޝިޔާ ޕާކިސްތާން އިމްރާން ޚާން


Coronavirus kurimathivee Rajje anna China touristun ge adhadhu mathivefai ovvaa | Mihaaru\nރާއްޖެއަށް ޒިޔާރަތް ކުރި ޓޫރިސްޓަކު މާސްކު އަޅައިގެން.-- ފޮޓޯ: ހުސެން ވަހީދު /މިހާރު\nކޮރޯނާވައިރަސް ކުރިމަތިވީ ރާއްޖެ އަންނަ ޗައިނާ ޓޫރިސްޓުންގެ އަދަދު މަތިވެފައި އޮއްވާ\n16 ފެބުރުއަރީ 2020 - 14:13 1 comment\nކޮރޯނާވައިރަސްގެ ބިރުވެރިކަމާ އެކު ޗައިނާގެ ޓޫރިސްޓުންނަށް ރާއްޖޭގެ ދޮރު ބަންދުވި އިރު، ޗައިނާގެ މާކެޓް ވަރަށް ބޮޑަށް ފުޅާވަމުން އައިކަން، މިދިއަ މަހުގެ ތަފާސްހިސާބުން ދައްކައިފި އެވެ.\nޓޫރިޒަމް މިނިސްޓްރީން ނެރުނު ހިސާބުތަކަށް ބަލާއިރު، މިދިއަ މަހު ވެސް ރާއްޖެއަށް އެންމެ ގިނައިން އައީ ޗައިނާ ޓޫރިސްޓުންނެވެ. އެކަމަކު އެ މަހު ޒިޔާރަތްކުރި ޗައިނާގެ 31،744 ޓޫރިސްޓުންނަކީ އޭގެ ކުރީ އަހަރުގެ ޖެނުއަރީ މަހާ އަޅާބަލާ އިރު 23 ޕަސެންޓް މަތީ އަދަދެކެވެ.\nމިދިއަ އަހަރުގެ ޖެނުއަރީ މަހު ޗައިނާއިން ރާއްޖެ އައީ 25،804 ޓޫރިސްޓުންނެވެ.\nޗައިިނާގެ ވޫހާން ސީޓީގައި ފުރަތަމަ ފެތުރެން ފެށި ކޮވިޑް-19 ގެ ނަމުން މިހާރު ނަން ދީފައިވާ ކޮރޯނާވައިރަސްއާ ހެދި އެޅި ސަލާމަތީ ފިޔަވަޅުތަކުގެ ތެރޭގައި ޗައިނާ އިން ޓޫރިސްޓުން އައުން މަނާކުރުމާއި ޗައިނާ އާއި ރާއްޖެއާ ދެމެދު ކުރާ ސީދާ ދަތުރުތައް ހުއްޓާލުން ހިމެނެ އެވެ. މި ފިޔަވަޅުގެ ސަބަބުން މި މަހު ރާއްޖެ އަންނަ ޗައިނާގެ ޓޫރިސްޓުންގެ އަދަދު ސުމަކަށް ދާނެ ކަމަށް ލަފާކުރެވެ އެވެ.\nޗައިނާއަކީ ރާއްޖޭގެ ޓޫރިޒަމްގައި އެންމެ ބޮޑު ހިއްސާއެއް ވާ އެއް ގައުމެވެ. އެހެންކަމުން މި އަހަރު ރާއްޖޭގެ ޓޫރިޒަމަށް ހީނަރުކަން އަންނާނެ ކަމަށް ބެލެވެ އެވެ. ނަމަވެސް ސަރުކާރުން ވަނީ ބުކިންތައް ކެންސަލް ކުރި ނަމަވެސް އަލުން އެ ބުކިންތައް ލިބޭނެ ކަމަށާއި ޓޫރިޒަމަށް އެހާ ބޮޑު އަސަރެއް ނުކުރާނެ ކަމަށް ބުނެފަ އެވެ.\nމިދިއަ މަހު ރާއްޖެއަށް އެންމެ ގިނަ ޓޫރިސްޓުން އައި ގައުމުތަކުގެ ތެރޭގައި ދެވަނައިގައި އޮތީ އިޓަލީ އެވެ. އެއީ 20 ،677 ޓޫރިސްޓުންނެވެ. މިއީ މިދިޔަ އަހަރުގެ މި މުއްދަތާ އަޅާބަލާއިރު 23.8 ޕަސެންޓުގެ ކުރިއެރުމެކެވެ. މި ލިސްޓުގެ ތިން ވައިގައި 13،845 ޓޫރިސްޓުންނާ އެކު އޮތީ އިންޑިއާ އެވެ.\nމިދިޔަ މަހު ރާއްޖެ ޒިޔާރަތްކުރީ ޖުމްލަ 173،347 ޓޫރިސްޓުންނެވެ. މިއީ މިދިޔަ އަހަރުގެ ޖެނުއަރީ މަހާ އަޅާބަލާއިރު 14.4 ޕަސެންޓުގެ ކުރިއެރުމެކެވެ.\nއިތުރު ލިޔުންތައް ޓޫރިޒަމް ޓޫރިޒަމް މިނިސްޓްރީ ރާއްޖެ-ޗައިނާ\nދެވަނަ އަށް އެންމެ ގިނަ ޓޫރިސްޓުން އައީ އިންޑިއާއިން


Germany Akee Euro 2020 Ge Favorite Inge Therey Himeney Team Eh Nun: Joachim Löw - Vaguthu\nޖަރުމަނަކީ ޔޫރޯގެ ފޭވަރިޓުންގެ ތެރޭގައި ހިމެނޭ ޓީމެއް ނޫން: ޖޯކިމް ލޯ\nވިލާތު ފުޓްބޯޅައިގެ އިތުރުން މުޅި ދުނިޔޭގައިވެސް ފުޓްބޯޅައިގެ އެންމެ ވަރުގަދަ އެއް ގައުމުގެ ގޮތުގައި އަބަދުވެސް ފާހަގަކުރެވިފައިވާ ޖާމަނީ އަކީ އަންނަ އަހަރު އޮންނަ ޔޫރޯ ފުޓްބޯޅަ މުބާރާތުގެ ފޭވަރިޓުންގެ ތެރޭގައި ހިމެނޭ ޓީމެއް ނޫން ކަމަށް ޖަރުމަން ޓީމްގެ ކޯޗު ޖޯކިމް ލޯ ބުނެފި އެވެ.\nތިން ފަހަރެއްގެ މަތިން ޔޫރޯގެ ތަށި އުފުލާފައިވާ ޖާމަނީ އަކީ މިމުބާރާތުގެ އެންމެ ކާމިޔާބު ދެޓީމްގެ ތެރެއިން އެއް ޓީމެވެ. ޖާމަނީ އިން އެންމެ ފަހުން ވިލާތުގެ ތަށި އުފުލާލިތާ 23 އަހަރު ވެފައިވީ ނަމަވެސް އެޓީމަކީ އަބަދުވެސް ތައްޓާއި އެންމެ ކައިރިން ވާދަކުރާ ނުވަތަ ފޭވަރިޓުންގެ ތެރޭގައި ހިމެނޭ ޓީމެކެވެ. 2020 ޔޫރޯ ކޮލިފައިންގައި ރޭ ބޮރޫޝިއާ ޕާކްގައި ބެލަރުސްގެ މައްޗަށް ހޯދި މޮޅާއެކު އެގައުމުން ޔޫރޯގެ ޖާގައެއް ކަށަވަރުކޮށްފައިވާއިރު ކޯޗު ޖޯކިމް ލޯ މިފަހަރު އޭނާގެ ޓީމް ދަރަޖަ ކުރީ މުބާރާތުގެ ފޭވަރިޓެއް ގޮތުގައެއް ނޫނެވެ.\nޖަރުމަނާއެކު 2014 ވަނަ އަހަރުގެ ވޯލްޑް ކަޕް ކާމިޔާބުކުރި ލޯ ބުނީ މިވަގުތު މިއޮތް ޖަރުމަން ޓީމަކީ ހުނަރުން ފުރިގެންވާ ޒުވާން ޓީމެއް ނަމަވެސް ޔޫރޯގެ ލީޑިންގް ފޭވަރިޓުންގެ ތެރޭގައި އަދި މިޓީމް ނުހިމެނޭ ކަމަށެވެ.\n“ މިއޮތް ޖަރުމަން ޓީމް ވަރަށް ތަފާތޭ އަަހަންނަށް ބުނެވޭނީ. ވަރަށް ޒުވާން ސްކޮޑެއް މިއޮތީ. 2010ގައި އަހަރެމެން ހަމަ މިކަހަލަ ސްކޮޑަކާއެކު ވޯލްޑްކަޕްގެ ސެމީ އަށް ދަތުރު ކުރީ ވެސް. ޒުވާން ހުނަރުވެރި ކުޅުންތެރިންތަކެއް ހިމެނުނު ނަމަވެސް މިޓީމް ޔޫރޯގެ ފޭވަރިޓުންގެ ތެރޭގައި އަދިއެއް ނުހިމެނޭ. އެއީ މިޓީމަކީ އަދި ޑެވެލޮޕިން ޓީމެއް. އަހަރެމެންނަށްވުރެ ބޮޑަށް ނަތީޖާ ނެރެފަ އަދި މާ ކޮމްޕްލީޓް ޓީމްތަކެއް އެބައުޅޭ، “ ލޯ ބުންޏެވެ.\nލޯ އިތުރަށް ބުނީ ފަހަކަށް އައިސް ކޮލިފައިން މެޗުތަކުން ޖާމަނީ ނެރެފައިވާ ނަތީޖާތައް ރަނގަޅުވެފައިވީ ނަމަވެސް އޭނާގެ ޓީމަށް ފޭވަރިޓުންނޭ ބުނަން އަދި މާ އަވަސް ކަމަށާއި އެހިސާބަށް ދާން އަދި ވަގުތު ނަގާނެ ކަމަށެވެ.\n“ ޖަރުމަން ޓީމްގައި ހިމެނޭ ޒުވާން ކުޅުންތެރިން އެތިބީ ކާމިޔާބު ހޯދުމަށް ފެންބޮވައިގެންފައި. އެކަމަކު ފޭވަރިޓުންނޭ ކިޔޭ ވަރަށް ދާން ނަގާނެ ދުވަސް. ބަލަމާ ސްޕްއިން އާއި ފްރާންސަށް. އެޓީމްތަކުގެ އެތިބަ ކުޅުންތެރިންނާއެކު ފުދޭ ވަރަކަށް އަހަރު އެމީހުން ހޭދަކޮށްދި. އެ ވާހަކަ ހަގީގަތުގައި އަހަރެން މި ދައްކަނީ. މިވަގުތު މިއޮތް ޖަރުމަން ޓީމަކީ އިހަކަށް ދުވަހު ރާވާލެވުނު ޓީމެއް. މިޓީމަށް އަދި ވަރަށް ބޮޑަށް ޑިވެލޮޕްމަންޓް ބޭނުންވޭ، “ ލޯ ބުންޏެވެ.\n2014 ވަނަ އަހަރު ހަތަރު ވަނަ ފަހަރަށް ދުނިޔޭގެ ޗެމްޕިއަންކަން ހޯދުމަށްފަހު ޖާމަނީ އިން މިދިޔަ އަހަރު ރަޟިއާގައި އޮތް މުބާރާތާ ކުރިމަތިލީ ފޭވަރިޓުންގެ ގޮތުގައެވެ. ނަމަވެސް އެންމެން ހައިރާންކޮށްލުމަށްފަހު ޖާމަނީ މުބާރާތާ އަލްވަދާއުކީ ގްރޫޕް ސްޓޭޖުންނެވެ. ވޯލްޑް ކަޕްގެ ހިތްދަތިކަމަށްފަހު ލޯ ޖަރުމަން ސްކޮޑަށް ބޮޑެތި ބަދަލުތަކެެއް ގެނައިއިރު މިހާރު އޮތް ސްކޮޑުގައި ގިނައީ ޒުވާން ކުޅުންތެރިންނެވެ. އެގޮތުން ޖަރުމަން ޓީމުގައި 30 އަހަރުން މަތީގެ ކުޅުންތެރިއަކަށް މިހާރު ހުރީ ތަޖުރިބާކާރު ގޯލްކީޕަރު މެނުއެލް ނޯޔާ އެކަންޏެވެ.\nކޮވިޑް-19: ޖަރުމަނުގައި 70 އިންސައްތަ މީހުންނަށް ވައިރަސް ޖެހިދާނެ\nޖަރުމަނުގެ ދެ ޝީޝާ ލައުންޖަކަށް ދިން ބަޑީގެ ހަމަލާތަކެއްގައި ނުވަ މީހަކު މަރާލައިފި


Liverpool ge molhuvumuge silsilaa emme fahun nimumakah - vNews.mv\nލިވަޕޫލް އާއި ވޮޓްފޯޑް ބައްދަލުކުރި މެޗުގެ ތެރެއިން\nލީގުގައި ބަލިނުވެ ލިވަޕޫލްއިން ދަމަހައްޓަމުން އައި ރެކޯޑު ވެޓްފޯޑްއިން ނިމުން ގެނެސްފި\nއައްފާން މުހައްމަދު 01 March 2020, 06:17\nއިނގިރޭސި ޕްރިމިއަރ ލީގުގައި މެޗަކުން ބަލިނުވެ ލިވަޕޫލްއިން ދަމަހައްޓަމުން އައި ރެކޯޑަށް ލީގުގެ 17ވަނައިގައި އޮތް ވަަޓްފޯޑް އިން ނިމުމެއް ގެނެސްފިއެވެ.\nވެޓްފޯޑުގެ ވިކަރެޖް ރޯޑުގައި ކުޅުނު މެޗުން ލިވަޕޫލްގެ މައްޗަށް ވެޓްފޯޑުން ކުރިހޯދީ 0-3ގެ ނަތީޖާއިންނެވެ. މި ސީޒަނުގައި ލިވަޕޫލް ވަނީ ބަލިނުވެ 44 މެޗު ހަމަކޮށްފައެވެ. ޕްރިމިއާ ލީގުގައި ބަލިނުވެ އެންމެ ގިނަ މެޗު ހަމަކޮށްފައިވާ އާސެނަލްގެ މަޝްހޫރު "އިންވިންސިބަލް" ޓީމުން 2003-2004 ވަނަ ސީޒަނުގެ ލީގު ތަށި އުފުލާލީ އެއްވެސް މެޗަކުން ބަލިނުވެއެވެ. އާސެނަލްގެ ރެކޯޑަކީ 49 މެޗެވެ. މިއަދާ ހަމައަށްވެސް އެ ރެކޯޑު މުގުރާލެވިފައިނުވާއިރު ފަހުގެ ތާރީހެއްގައި އާސެނަލްގެ މި ރެކޯޑާ ކައިރިކޮށްލެވިފައިވަނީ ވެސް މިފަހަރުގެ ލިވަޕޫލް ޓީމަށެވެ.\nމެޗުގައި ފެނިގެންދިޔަ ފުރަތަމަ ހަމަލާ ފޮނުވާލީ ވޮޓްފޯޑުންނެވެ. ފުރަތަމަ ހާފުގެ 10 ވަނަ މިނެޓުގައި ފޯވަޑް ޖެރާޑް ޑެއުލެފޫ ފޮނުވާލި ބޯޅަ ދިޔައީ ގޯލުގެ ހުރަސް ދަނޑިމަތިން ބޭރަށެވެ. އޭގެ ފަސް މިނެޓު ފަހުން އަނެއްކާވެސް ވެޓްފޯޑުން ލިވަޕޫލްގެ ގޯލަށް ނުރައްކާ ކުރިތަން ފެނިގެންދިޔަ އެވެ. ޑޮކޯރޭ އަށް ޑެއުލެފޫ ތަނަވަސްކޮށްދިން ފުރުސަތެއްގައި ބޯޅަ ގޯލަށް ފޮނުވާލުމަށް ހުރަހަކަށްވީ ލިވަޕޫލްގެ ޑިފެންޑަރު ވާޖިލް ވެން ޑައިކުއެވެ.\nމެޗުގެ 20ވަނަ މިނަޓުގައި ލިވަޕޫލް އިން ވަނީ ވެޓްފޯޑުގެ ގޯލަށް ނުރައްކާކުރެވޭތޯ މަސައްކަތް ކޮށްފައެވެ. ނަމަވެސް ލިވަޕޫލް އަށް ކުޅެމުން އަންނަ މިސްރުގެ ފޯވަޑް މުހަންމަދު ސަލާޙް ފޮނުވާލި ބޯޅަ އަމާޒުވީ ގޯލްގެ ބޭރު ދާގަނޑަށެވެ.\nމެޗުގެ 37ވަނަ މިނަޓުގައި ވޮޓްފޯޑުގެ ފޯވަޑް ޖެރާޑް ޑެއުލެފޫ އަށް އަނިޔާވުމުގެ ސަބަބުން އޭނާ ވަނީ ބަދަލްކޮށްފައެވެ. އޭނާގެ ބަދަލުގައި ކުޅެންއެރީ ރޮބާޓޯ ޕެރޭރާއެވެ.\nފުރަތަމަ ހާފުގައި އެޓޭކިންގް މޮޅު ކުޅުމެއް ދެއްކި ވޮޓްފޯޑުން ދެވަނަ ހާފު ވެސް ފެށީ ވަރުގަދަކޮށެވެ. މި ހާފު ފަށައިގެން ފުރަތަމަ މިނެޓުގައި ރޮބާޓޯ ޕެރޭރާ ދިން ބޯޅައެއްގައި އިސްމާއިލް ސާރް ފޮނުވާލި ހަމަލާ ގޯލަށް ވަނުމަށް އަނެއްކާވެސް ހުރަހަކަށްވީ ކީޕަރު އެލިސަންއެވެ. އޭގެ އިރުކޮޅެއް ފަހުން ލީޑު ނަގަން ލިވަޕޫލަށް ލިބުނު ފުރުސަތުގައި ވެން ޑައިކް ދިން ހިތްގައިމު ތްރޫ ޕާހެއްގައި ލެފްޓް ބެކް އެންޑީ ރޮބަޓްސަން ފޮނުވާލި ބޯޅައިގެ ހުރަހަކަށްވީ ވެޓްފޯޑުގެ ކީޕަރު ފޮސްޓާ އެވެ.\nމެޗުގައި ފުރަތަމަ ފަހަރަށް ވެޓްފޯޑުން ލީޑު ނެގީ 54 ވަނަ މިނެޓުގައި ޑޮކޯރޭ ތަނަވަސްކޮށްދިން ފުރުސަތެއްގައި އިސްމާއިލް ސާރް އެވެ. އޭގެ ހަ މިނެޓު ފަހުން ޑީނޭގެ އެހީތެރިކަމާއެކު އަނެއްކާވެސް އިސްމާއިލް ސާރް ވަނީ ދެވަނަ ގޯލެެއްޖަހާ ވެޓްފޯޑަށް ލީޑް ފުޅާކޮށްދީފައެވެ.\nވޮޓްފޯޑުން ޖެހި ދެ ގޯލާ އެކު ލިވަޕޫލުން ވަނީ އެޓޭކިންގް ގޭމެއް ކުޅެ ނަތީޖާ އަނބުރާލެވޭތޯ މަސަތްކަތްކޮށްފައެވެ. ޓީމުގެ ކުޅުން ރަނގަޅު ކުރުމުގެ ގޮތުން 62 ވަނަ މިނެޓުގައި ކޯޗު ޔާގެން ކްލޮޕް ވަނީ ޖޯޖިއޯ ވަޔަނާލްޑަމްގެ ބަދަލުގައި އެޑަމް ލަލާނާ ކުޅެން އަރުވާފައެވެ. އޭގެ4މިނެޓުފަހުން ލިވަޕޫލުން ގޯލެއް ޖެހުމާއި ގާތަށް ޖެހިލިއެވެ. އެހެންނަމަވެސް ލަލާނާ ފޮނުވާލި ބޯޅަ އަމާޒުވީ ގޯލުގެ ދަނޑިއަށެވެ.\nގޯލެއް ޖަހަން ލިވަޕޫލުން ކުރިއަށް ޖެހިލައިގެން ކުޅުމުގެ ސަބަބަބުން ވެޓްފޯޑަށް ދިޔައީ ކައުންޓާރ އެޓޭކް ކުރުމަށް ފުރުސަތުތައް ތަނަވަސްވަމުންނެވެ. އެގޮތުން 70 ވަނަ މިނެޓުގައި އެޓީމުން ތިންވަނަ ފަހަރަށް ލިވަޕޫލްގެ ގޯލު ތެރެއަށް ބޯޅަ ވައްދާލައި ލިވަޕޫލް މާޔޫސް ކޮށްލިއެވެ. މި ގޯލު އިސްމާއިލް ސާރްގެ އެހީތެރިކަމާއެކު ކާމިޔާބު ކޮށްދިނީ މެޗުގައި މޮޅު ކުޅުމެއް ދެއްކި ޑީނޭ އެވެ. އޭގެ ފަހުން 81 ވަނަ މިނެޓުގައި ވެޓްފޯޑުން އިތުރު ގޯލެއް ޖެހުމާއި ގާތަށް ދިޔައެވެ. މިފަހަރު އިސްމާއިލް ސާރް އަށް ލިބުނު ހުސް ފުރުސަތުގައި އޭނާ ފޮނުވާލި ބޯޅަ ދިޔައީ ގޯލާ އަމާޒުނުވެ ބޭރަށެވެ.\nމި ބައްޔަކީ ސީޒަނުގެ ކުރީކޮޅު މެންޗެސްޓާ ޔުނައިޓެޑާ ދެކޮޅަށް ރަށުން ބޭރުގައި ކުޅެ އެއްވަރުވެގެން ދެ ޕޮއިންޓް ގެއްލުނު ފަހުން ލީގު މެޗެއްގައި ލިވަޕޫލުން ޕޮއިންޓު ގެއްލުވާލި ފުރަތަމަ ފަހަރެވެ.\nމެޗުން ލިވަޕޫލް ބަލިވި ނަމަވެސް ލިވަޕޫލުން ވަނީ މި ސީޒަނުގެ ލީގު ގާތްގަނޑަކަށް ކަށަވަރުކޮށްފައެވެ. ތާވަލުގެ އެއްވަނައިގައި އެޓީމު އޮތީ ކުޅުނު 28 މެޗުން 79 ޕޮއިންޓާއެކު އެވެ. ދެވަނައިގައި އެންމެ ފަހުގެ ޗެމްޕިއަން މެންޗެސްޓާ ސިޓީ އޮތީ 27 މެޗުން 57 ޕޮއިންޓާއެކު އެވެ. ތިންވަނައިގައި 28 މެޗު ކުޅެ 50 ޕޮއިންޓާއެކު އޮތީ ލެސްޓާ ސިޓީ އެވެ. ތާވަލްގެ އެންމެ ފުލުގައި 28 މެޗުން 21 ޕޮއިންޓާ އެކު އޮތީ ނޯވިޗް ސިޓީއެވެ.\nއިނގިރޭސި ޕްރިމިއާ ލީގު ބޭރު ކުޅިވަރު ލިވަޕޫލް


Kandah Gellunu Lanka Meehaa Hoadhumuge Operation Huttaalaifi - Vaguthu\n4 މަސް ކުރިން ( ޖެނުއަރީ 10, 2022 )\nބަންޑުން ޖަހާލި ލަންކާ ދޯނީގައި ތިބި މަސްވެރިންތަކެއް\nރާއްޖޭގެ ކަނޑުގެ ސަރަހައްދަށް ބަންޑުން ޖަހާލި ސްރީލަންކާގެ މަސްބޯޓުން ގެއްލުނު މީހާ ހޯދުމަށް އެމްއެންޑީއެފް ކޯސްޓްގާޑުން ކުރިއަށްގެންދިޔަ އޮޕަރޭޝަން މެދުކަނޑާލައިފިއެވެ.\nލަންކާގެ ނޫސްތަކުން ރިޕޯޓުކޮށްފައިވާ ގޮތުން އެ ގައުމުގެ ބޭރުވަލަ ޓައުން އިން މަހަށް ނުކުތް "އަސޭލަ ޕުތާ" ބޯޓުގައި ތިބި ފަސް މީހުން ސަލާމަތް ކުރީ ޓެމިލްނާޑޫ ސްޓޭޓްގެ ޗެންނާއީގެ އިރުމަތިން 170 ނޯޓިކަލް މޭލު ބޭރުންނެވެ.\nއެމީހުން ސަލާމަތްކޮށްފައި ވަނީ މާލެއިން އިންޑިއާގެ ޕޯޓް ބްލެއަރ އަށް ދަތުރުކުރަމުން ދިޔަ "ޕީޖީސީ ޕެރިކްލިސް" ލިކުއިޑް ޕެޓްރޯލިއަމް ގޭސް ކެރިއަރުންނެވެ.\nއެ މަސްވެރިން ފެނުނީ ކ.އަތޮޅުގެ އިރުމަތިން 72 ނޯޓިކަލް މޭލު ބޭރުންނެވެ. މި ބޯޓަށް މީހުން ނެގުމަށްފަހު ވަގުތުން ވަނީ ބޭސްފަރުވާ ފޯރުކޮށްދީފައެވެ.\nސަލާމަތްކުރެވުނު ފަޅުވެރިން ބުނާ ގޮތުގައި މި ބޯޓުގައި ޖުމްލަ ހަ ފަޅުވެރިން ހަރަކާތްތެރިވަމުން ދިޔައިރު، ހަ ވަނަ ފަޅުވެރިޔާ ވަނީ ގެނބިގެންގޮސް ގެއްލިފައެވެ.\nބާކީ ތިބި މީހުން ވަނީ މިހާރު ލަންކާއަށް ގެންގޮސްފައެވެ.\nލަންކާގެ މެރިޓައިމް ރެސްކިއު ކޯޑިނޭޝަން ސެންޓަރު (އެމްއާރްއެސްސީ) އިން ބުނީ ގެއްލުނު މީހާ ހޯދުމުގެ މަސައްކަތް ކޮށްދިނުމަށް ރާއްޖޭގެ ކޯސްޓުގާޑްގައި އެދިފައިވާ ކަމަށެވެ.\nއެމްއެންޑީއެފް އިން މިއަދު ވިދާޅުވީ، އެ ބޯޓްގެ ފަޅުވެރިއަކު ބޯޓްގެ އަޑިއަށް ފީނި ގޮތަށް ހަބަރެއް ނުވެ ގެއްލިފައިވާ ކަމުގެ މައުލޫމާތު އެމްއާރުސީސީ ކޮލަމްބޯއިން މައުލޫމާތު ދިނުމުން، ގެއްލިފައިވާ މީހާއާއި ބޯޓް ހޯދުމަށް އެމްއެންޑީއެފް ކޯސްޓްގާޑު މަސައްކަތް ކުރަމުން ގޮސްފައިވާ ކަމަށެވެ.\nއަދި، އެމްއެންޑީއެފް ކޯސްޓްގާޑުން ކުރިއަށްގެންދިޔަ އޮޕަރޭޝަނުގެ ތެރެއިން، ކުރިއަށްގެންދިޔަ ސަރފޭސް ސަރޗުގައި އެ ބޯޓު ހޯދިފައިވާ ކަމަށް އެމްއެންޑީއެފް އިން ވިދާޅުވިއެވެ.\nއެމްއެންޑީއެފް ކޯސްޓްގާޑުން ކުރި މަސައްކަތުން އިއްޔެ އެ ބޯޓް ހޯދައި، ކޯސްޓްގާޑުގެ ޑައިވަރުންވަނީ ޑައިވްކޮށް ބޯޓުތެރެ ބަލައި ފާސްކޮށްފައެވެ.\n"ބެލިބެލުމުން މި ބޯޓްގައި މީހަކު ނެތްކަން ފާހަގަކުރެވުމުން، މި ބޯޓުން ގެއްލުނު މީހާ ހޯދުމަށް ކޯސްޓްގާޑުން ހިންގި ސަރޗް އެންޑް ރެސްކިޔު އޮޕަރޭޝަން ވަނީ ސަސްޕެންޑްކުރެވިފައި. އަދި އެ މައުލޫމާތު ވަނީ އެމްއާރސީސީ ކޮލަމްބޯއާ މިހާރު ހިއްސާކުރެވިފައި". އެމްއެންޑީއެފް އިން ނެރުނު ބަޔާނުގައި ވެއެވެ.


Covid-19 Ah Shakku Kurevey Meehakuge Haalu Dheravegen Tree Top Ah Genesfi - Vaguthu\nކޮވިޑް-19 އަށް ޝައްކު ކުރެވޭ މީހަކުގެ ހާލު ދެރަވެގެން ޓްރީ ޓޮޕަށް\nކޮވިޑް-19 ގެ އަލާމާތްތައް ހުރި ގްރޭންޑް ޕާކް ކޮށްދިއްޕަރު މޯލްޑިވްސް ރިސޯޓްގެ މުވައްޒަފަކުގެ ހާލުދެރަވެގެން ޓްރީ ޓޮޕް ހޮސްޕިޓަލަށް ގެނެސް އޭނާ އަށް ފަރުވާ ދޭން ފަށައިފިއެވެ.\nމިރޭ އޮތް ނޫސްވެރިންގެ ބައްދަލުވުމުގައި ނެޝަނަލް އެމަޖެންސީ އޮޕަރޭޝަން ސެންޓަރު (އެންއީއޯސީ) ގެ ތަރުޖަމާނު މަބްރޫކު ޢަޒީޒް ވިދާޅުވީ ކޮއްދިއްޕަރުން ކޮވިޑް-19 ގެ އަލާމާތްތައް ފެނުނު މީހާގެ ފުރަތަމަ ޓެސްޓް ނައްސި (ނެގެޓިވް) ވެފައިވާ ކަމަށެވެ. ނަމަވެސް އޭނާގެ ދެވަނަ ސާމްޕަލް ނަގައި ނިމެންދެން އޭނާ އާއި ކޮންޓެކްޓްވި މީހުން އެކަހެރި ކުރަން ޑޮކްޓަރުން ނިންމާފައިވާ ކަމަށް މަބްރޫކް ވިދާޅުވިއެވެ.\n"ގްރޭންޑްޕާ ކޮއްދިއްޕަރު ވަނީ މޮނިޓަރިން ހާލަތަށް ގެނެސްފައި. އެ ރިސޯޓުގައި ހުރި ބިދޭސީ މީހެއްގެ ގައިން ބަލީގެ އަލާމާތްތަކެއް ފެނުމާ ގުޅިގެންނާއި އޭނާގެ ހާލު ބޮޑުވެގެން އޮތީ ޓްރީ ޓޮޕްގައި. އޭނާގެ ފުރަތަމަ ސާމްޕަލް ނެގަޓިވް. ދެ ވަނަ ސާމްޕަލް ނެގަޓިވް ވާނެ އިރަކަށް މި މަޑު ކުރަނީ." މަބްރޫކް ވިދާޅުވިއެވެ.\nއެހެންކަމުން ކޮއްދިއްޕަރު މިހާރު އޮތީ މޮނިޓަރިންގެ ހާލަތައް ގެނެސްފައެވެ. މޮނިޓަރިންގެ ހާލަތުގައި އެރަށުން މީހުން ފޭބުމާއި، ރަށަށް މީހުން އެރުމަކީ މަނާ ކަމެކެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދެންމެ ވިދާޅުވީ >ރައްކާތެރިކަމުގެ ގޮތުން ޢަމަލު ކުރަމުންދާ އުޞޫލުގެ ދަށުން، ގްރޭންޑް ޕާކް ކޮށްދިއްޕަރުން ކޮވިޑް-19 އަށް ޝައްކުކުރެވޭ އަލާމާތްތައް ހުރެގެން، ބިދޭސީއެއްގެ ސާމްޕަލް ވަނީ ނެގިފައި ކަމަށެވެ. އެ ރިސޯޓު މިހާރު ވަނީ މޮނިޓަރިންގެ ހާލަތަށް ގެނެވިފައި ކަމަށް ވެސް އެޗްޕީއޭ އިން ކުރި ޓްވީޓެއްގައި ވިދާޅުވިއެވެ. ނަމަވެސް އިތުރު ތަފްސީލެއް ނުދެއްވައެވެ.\nރާއްޖެ އިން މިހާތަނަށް 20 މީހަކަށް ކޮވިޑް-19 ޖެހިފައި ވާއިރު އޭގެތެރެއިން 14 މީހަކު މިހާރު ބަލިން ރަނގަޅު ވެއްޖެއެވެ.\nމާލޭގައި ދިރިއުޅެން ދަތި މީހުންނަށް ރަށަށް ބަދަލު ވާން ޖެންޑާ އިން އެހީވަނީ\nއޭޕްރީލް 13, 2020 06:42\nކަރަންޓީނުކުރަނީ އެކަހެރި ރިސޯޓުތަކުގަ. އެކަމަކު ހާލަތިގޯސްވީމަ މިގެންނަނީ މާލެ ހުޅުމާލެ. ރާއްޖޭގެ އެންމެ އާބާދީ ބޮޑުތަނަށް. މީތި ހަމައެއްނުޖެހެއެންނު ..ކޮވިޑްމީހުންނަށް ފަރުވާކުރަން ވަކިރަށެއްގައި ހޮސްޕިޓަލެއްއަޅާބަލަ. ޓްރީޓޮޕަކީ އެންމެންވެސް ދާންހުރިތަން


މަގޭ ރިޕޯޓް: އިދިކޮޅުން ބުނަނީ ކެވުނީ ހަރާން ލާރިކަމެއް ނޭނގޭ ކަމަށް\nމަތި އޮމާންކޮށްފައި ބުނީ މިކަން ތަހުގީގުކުރީ 2015 ވަނަ އަހަރު ރައީސް ޔާމީނުގެ ވެރިކަމުގައި ކަމަށް\nއެތަކެއް ޑީލްތަކެއް ހަދާ ސަރުކާރަށް ފައިދާވާނެގޮތަށް ކަންކޮށް ނިމިފައިވާކަމަށް ވަނީ ބުނެފައި\nއަދީބު ދިން ފައިސާއަކީ ކިހިނެއް ލިބުނު ފައިސާކަމެއް ޕީޕީއެމްގެ ތަޖުރިބާކާރުން ނުބަލާކަމަށް ވަނީ އެއްބަސްވެފައި\n14 މެއި 2021 | ހުކުރު 22:34\nކުރީގެ ނާއިބުރައީސް އަހުމަދު އަދީބު އަދި ޕީއެންސީގެ ރައީސް އަބްދުއްރަހީމް އަބްދުﷲ\nރާއްޖޭގައި މިހާތަނަށް ހިންގި އެންމެ ބޮޑު ޚިޔާނާތް ކަމުގައި ބުނެވޭ އެމްއެމްޕީއާރުސީގެ ޚިޔާނާތަކީ އެތައް ބަޔަކަށް ސިހުން ގެނުވި ކަމެކެވެ. މިހާތަނަށް ބެލިބެލުމުން ޚިޔާނާތުގެ އަގު 1.4 ބިލިއަން ރުފިޔާއަށްވުރެ މައްޗަށް އަރައެވެ.\nޓޫރިޒަމްގެ ބޭނުމަށް ފަޅުތަކާއި ރަށްތައް ދޫކޮށްގެން ދައުލަތަށް ލިބެންޖެހޭ 1.4 ބިލިއަން ރުފިޔާއަށް ޚިޔާނާތްތެރި ވެފައިވާއިރު މިހާތަނަށް އެނގިފައިވަނީ ޓްރާންސްފަރ އަދި ޗެކްގެ ގޮތުގައި ނެގި ފައިސާ އެކަންޏެވެ. ނަގުދު ފައިސާ ހޭދަކުރި ގޮތުގެ ތަފްސީލެއް ނެތެވެ.\nކޮންމެއަކަސް މި ޚިޔާނާތުގެ އަޑު އަނެއްކާވެސް ފަޒާގައި ގުގުމާލާފައިމިވަނީ އެމްއެމްޕީއާރުސީގެ ޚިޔާނާތުގެ މައްސަލައާ ގުޅޭ ރިޕޯޓު އާންމުކުރުމާއި ގުޅިގެންނެވެ. ތުހުމަތުކުރެވޭ 281 މީހުންގެ ލިސްޓުގައި ދައުލަތުގެ އެކި ފަންތީގެ މަގާމުތަކުގައި ކުރިން ތިބި އަދި މިހާރު ވެސް މަގާމުތަކުގައި ތިބި 119 މީހަކު ހިމެނެއެވެ. ލިސްޓުގައި އެމީހަކަށް ލިބުނު ފައިސާގެ އަދަދު އެނގެން ނެތް ނަމަވެސް އެމީހަކު އަދާކުރީ ކޮން ވަޒީފާއެއްކަން ބަޔާންކޮށްފައިވެއެވެ.\nލިސްޓުގައި މީހުން ތިބީ ހެކިތަކުގެ މައްޗަށް ބިނާކޮށް ގިންތި ކޮށްފައެވެ. ގިންތިކޮށްފައިވަނީ ފައިސާގެ މަންފާ ލިބިފައިވާ މީހުންގެ އޭރުގެ މަގާމާއި މިހާރުގެ މަގާމުގެ އިތުރުން ފައިސާގެ އަދަދާއި އެހެނިހެން ކިތާބީ ހެކިތަކަށް ވަކި ޕޮއިންޓްތަކެއް ކަނޑައަޅައިގެންނެވެ.\nކޮންމެއަކަސް މިލިސްޓް އާންމުކުރުމާއެކު ސޯޝަލް މީޑިއާގެ އެކި ޕްލެޓްފޯމްތަކުގައި މިދެންނެވި ލިސްޓްގެ ފޮޓޯތަކާއި ލިސްޓްގައި ހިމެނޭ ބައެއް މީހުންގެ ވަނަވަރުތައް އަތުރާލީ ހިއްކަން ދުމަށިމަތީގައި މަސްތައް އަތުރާ ބީދައިންނެވެ. މިކަމުގައި އެމީހަކަށް ފެންނަ އެއްޗެއް އާންމު މީހާ ބުނަމުން ދިޔައިރު، ތުހުމަތުގެ ލިސްޓްގައި ހިމެނުނު އެންމެންވެސް ވެވުނުގޮތަކަށް ބޯދަމައިގަތުމަށް އަވަސްވެގަތެވެ.\nމިކަންކަމުގެ ތެރެއިންވެސް އެންމެ ބޮޑަށް އަޅައިގަތީ އިދިކޮޅު ޕީޕީއެމް ޕީއެންސީ ކޯލިޝަނުން "ބޮޑު ޚިޔާނާތުގެ ލިސްޓްގައި މައުސޫމް އެތައް ބައެއްގެ ނަން ހިމެނީކަމަށް ބުނެ" ނެރުނު ނޫސްބަޔާނެވެ. މި ނޫސްބަޔާނުން ފެނުނީ ބޯދަަމައިގަތުމަށް އުޅުނު މަންޒަރެވެ. އެވެރިންގެ ވެރިިކަމެއްގައި އެވެރިން މުޅި ގައުމުގައި ފައިދަމާލައިގެން ތިބި ދުވަސްވަރަކު ވީކަމަކަށް ޒިންމާވާން ބޭނުމެއް ނުވިއެވެ. އަދި ކިއެއްތަ ބޭނުންކުރެވުނީ ހަރާން ފައިސާކަން ދެނެހުރިކަމަށްވެސް "ޕިންކް ކްލަސްޓަރ"ގެ ނަމުން މަޝްހޫރުވެފައިވާ ކުދިންކޮޅު ނުހެދިއެވެ.\nމިހިސާބުން އިދިކޮޅުގެ ނޫސްބަޔާނަށް ތަންކޮޅެއް ތަފްސީލްކޮށް ބަލާލާނަމެވެ. އެދުވަސްވަރު "ބްރޯ" "ބްރޯ" ކިޔާ ވަރުބަލި ނުވި ކުދިންކޮޅު، މިއަދު މިވަނީ އަދީބާއި ހަތުރުވެރިވެ އޭނާގެ ބޮލަށް މިކަން އެއްކޮށް ކަނޑާލާފައެވެ. ނޫސްބަޔާން ފަށާފައިވަނީ ކުރިން ދެންނެވިގޮތަށް ބޮޑު ޚިޔާނާތުގެ ލިސްޓްގައި މައުސޫމް އެތައް ބައެއްގެ ނަން ހިމެނޭކަމަށް ބުނެ ނުރުހުން ފާޅުކޮށް ނެރުނު ނޫސްބަޔާނެއްގެ ގޮތުގައެވެ.5ޕެރެގްރާފްގެ މައްޗަށް އެކުލެވޭ މި ބަޔާން މިގޮތަށް އަމާޒަށް ހިފަހައްޓާލެވުނީ ދެވަނަ ޖުމްލައާ ހަމައަށެވެ. ދެންފެށީ ބޮލާލާ ޖެހުމާއި ނުދެނެހުރިކަމަށް ބުނެ ރެކެންވެގެން ބުނަންއޮތް ފަހުބަސް އިއްވުމުގެ ކަންތައްތަކެވެ.\nނޫސްބަޔާނުގެ ފުރަތަމަ ޕެރެގްރާފްގައި އެމްއެމްޕީއާރްސީ ޚިޔާނާތް ހިންގުމުގެ އެންމެ އަޑީގައި ތިބި ފަރާތްތަކާއި އެކު ޑީލް ހަދާފައިވާކަމުގެ ތުހުމަތު ވަނީ ކޮށްފައެވެ. ހެދި ޑީލްގެ ދަށުން އެމީހުންގެ އަދަބަށް ލުއި ހޯދާދިނުމުގެ އިތުރުން، އެމައްސަލައިގެ ތުހުމަތުގައި ހޯދަން ރެޑް ނޯޓިސް ނެރެފައިވާ ފަރާތްތަކުގެ ނަންތައް އުނިކޮށްފައިވާކަމަށް އެއްވެސް އަސާސެއްނެތި ބުނެފައިވެއެވެ.\nދެން ތީރު އަމާޒުކޮށްލީ ރާއްޖޭގެ އެންމެބޮޑު ޚިޔާނާތުގެ މައްސަލަ ބަލަމުން ދިއުމުގެ ބުރަ މަސްއޫލިއްޔަތު އަދާކުރަމުންދާ އަދި ބޯދަމައިގަންނަން އުޅޭ ލިސްޓް ތައްޔާރުކުރި އެސެޓް ރިކަވަރީ ކޮމިޝަނަށެވެ. އެގޮތުން އެސެޓް ރިކަވަރީ ކޮމިޝަން އުފައްދާފައިވަނީ ރަނގަޅު ނިޔަތެއްގައި ނޫންކަމަށާއި، އަދާކުރެވުނު ކަމަށް ބުނާ މަސްއޫލިއްޔަތު ތަކަކީ ހަމައެކަނި ކަރުދާހެއްގައި ލިޔެވިފައިވާ މަސްއޫލިއްޔަތު ތަކެއްކަމަށް ވަނީ ބުނެފައެވެ. އަދި އެކޮމިޝަނުން ކުރަމުން ގެންދިޔައީ ސިޔާސީ މަސައްކަތްތަކެއް ކަމަށް ބުނެ މަގުމައްޗަށް ނިކުމެ މިވެރިން ދައްކާ އަންބާގެ ފަތިވަރު ވަނީ ގުޅުވާލާފައެވެ.\nމީގެ އިތުރުން މި ޚިޔާނާތުގައި ބައިވެރިވި ފަރާތްތައް އިނގިރޭސި ވިލާތުގައި ބައިތިއްބައިގެން، އެމީހުންނަކީ ސިޔާސީ ގޮތުން ސަރުކާރާއި ވާދަވެރި ފަރާތްތަކުގެ އަބުރު ކަތިލުމަށް ބޭނުންކުރާ ހަތިޔާރަކަށް ހަދާފައިވާކަމަށްވެސް ވަނީ ބުނެފައެވެ. އެއްވެސް އަސާސެއް ނެތިއެވެ.\nދެން އެވެރިން މިހާރުގެ މި ސަރުކާރުގެ ބޮލަށް މިކަން ޖަހާފައި އަމާޒު ބަދަލުކޮށްލީ، މަޢުސޫމު ކާޑު ކުޅުމަށެވެ. އެގޮތުން ޢާންމު ގޮތެއްގައި ޕާޓީތަކުން ހިންގާ ހަރަކާތްތަކާއި އިންތިޚާބުތަކަށް ޚަރަދު ކުރާ ފައިސާ ޕާޓީ ތަކުން ހޯދަމުން ގެންދަނީ ހެޔޮ އެދޭ ފަރާތްތަކުން ޕާޓީއަށް ދެމުން ގެންދާ ފައިސާއިން ކަމަށް ބުނެފައިވެއެވެ.\nއެދުވަސްވަރު ޕާޓީގެ އިވެންޓުތަކާއި ދަތުރުތަކާއި އިންތިޚާބުތަކުގައި ބައިވެރިވާ ކެންޑިޑޭޓުންގެ ކެމްޕެއިނަށްވެސް ފަންޑު ހޯދުމުގައި އިސްކޮށް ހަރަކާތްތެރިވެފައިވަނީ ޚިޔާނާތުގެ މި މައްސަލާގައި މިހާތަނަށް ދައުވާކޮށް ސާބިތުވެ މިކަމުގެ މުގުލުގައި ހުރިކަމަށް ބުނާ ޕީ.ޕީ.އެމް. ގެ އޭރުގެ ނާއިބުރައީސް އަޙްމަދު އަދީބެވެ.\nއެންމެ މޮޅަށް ހިސާބު އިލްމު ދަންނަ މެތަމެޓިޝަނުންނާއި ސައިންޓިސްޓުން ތިބިކަމަށް ބައެއް މީހުން ދައުވާކުރާ "ޕިންކް ކްލަސްޓަރ"ގެ ކުދިންކޮޅަށް އަދީބު ހޯދަނީ ހަރާން ފައިސާކަމަށް ނޭނގޭކަމަށް ބުނީއެވެ. އޭނާ ހޯދަމުން ގެންދިޔަ ފައިސާގެ ތެރޭގައި ޚިޔާނާތުގެ ފައިސާ ހިމެނޭކަން ޕާޓީއަށް އެނގިފައި ނުވާކަމަށް ވަގުތުން ބުނެ ޕީޕީއެމްގެ ދަރުބާރުގައި އެ ހުކުމް އިއްވީއެވެ. އަދި ކިއެއްތަ ވާނުވާގައި ތިބެ ޕާޓީއަށް ހެޔޮ އެދޭ ފަރާތްތަކުން ޕާޓީއަށް ދެމުން ގެންދިޔަ ފައިސާ ވެސް އަދީބު މެދުވެރިކޮށް ފޮނުވަމުން ގެންގޮސްފައިވާ ކަމަށް އެވަނީ އިއުތިރާފުވެފައެވެ.\nދެން މިވަރުން އެވެރިން ސަލާމަތްވީކަމަށް ބަލާ ބަޔާން ކުރުކޮށްލީ ކުރިން ދެންނެވި މައުސޫމް ރައްޔިތުންގެ ދިފާއުގައި ނިކުންނަ ކަމަށް ބުނަމުންނެވެ. ދަންނަވަންތޯއެވެ. އެމްއެމްޕީއާރްސީގެ ޚިޔާނާތާއި ގުޅިގެން އެސެޓް ރިކަވަރީ ކޮމިޝަނުން އެކުލަވާލާފައިވާ ޕާސަން އޮފް އިންޓްރަސްޓްގެ ލިސްޓުގައި ތިބި އެންމެނަކީ ކުށްވެރިން ކަމަށް ނުނިންމޭނެ ކަމަށާއި އެއީ ދާއިމީ ލިސްޓެއް ކަމަށް ވެސް ނުނިންމޭނެ ކަމަށް އެ ކޮމިޝަންގެ ރައީސް އަހުމަދު އަސްއަދު މާކުރިން ވަނީ ވިދާޅުވެފައެވެ.\nކޮމިޝަނުން ތައްޔާރުކުރީ ޕާސަން އޮފް އިންޓްރަސްޓް ނުވަތަ ސުވާލުކޮށް ކަންތައްތަކެއް ސާފުކުރަން ޖެހޭ ބައެއްގެ ލިސްޓެވެ. އަދި އެ ލިސްޓު މަޖިލީހަށް ހިއްސާކުރީ ގާނޫނީ ޒިންމާގެ ދަށުނެވެ. އެކަމަކު އެ ލިސްޓުގައި ތިބި އެންމެނަކީ ކުށްވެރިން ކަމަށް ނިންމުމުގެ އިޚްތިޔާރު ނޯންނާނެ ކަމަށާއި، އެހެން ނުވެސް ނިންމޭނެ ކަމަށް ވަނީ ވިދާޅުވެފައެވެ.\nއެހެންކަމުން ސަރުކާރުން މިކަމުގައި މައުސޫމް ރައްޔިތުންނަށް ދުއްތުރާލެއް ޖައްސަން ނޫޅޭކަން ވަރަށް ސާފުކޮށް މިއޮތީ ފެންނާށެވެ. ފެންނަން އޮތް ހަގީގަތަކީ ލިސްޓްގައި އެތައް މީހުނެއްގެ ނަން މިވަގުތު އޮތަސް މިކުށް ސާބިތެވަފައިވަނީ އެވެރިންގެ ސަރުދާރުންގެ ގޮތުގައި ތިބި ތިން ވެރިންނަށް ކަމެވެ. އީ ޚިޔާނާތް ހިނގިއިރު ވެރިކަމުގައި ހުންނެވި ކުރީގެ ރައީސް އަބްދުﷲ ޔާމީނާއި އެއިރު ނާއިބުރައީސްކަމުގައި ހުންނެވި އަހުމަދު އަދީބާއި އޭރު އެމްއެމްޕީއާރުސީގެ މެނޭޖިން ޑިރެކްޓަރަކަށް ހުންނެވި އަބްދުﷲ ޒިޔާތެވެ. ނަމަވެސް މިވަރުގެ ބޮޑު ޚިޔާނާތެއް ހަމައެކަނި މިހިސާބުން ނިމޭކަށް ނެތެވެ. އެމްއެމްޕީއާރުސީގެ ފައިސާއިން ފައިދާވި އެތައް ބަޔަކު އުޅެއެވެ. މިއީ ދެން އެހެން ވާހަކެވެ. ނިންމާލަމުން އެއްކަންތައް ފާހަގަކޮށްލަންޖެހެއެވެ.\nނޫސްބަޔާނުގައި އިދިކޮޅުންވަނީ މޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ މައްސަލައަކީ 2015 ވަނަ އަހަރު ރައީސް ޢަބްދުﷲ ޔާމީން ޢަބްދުލްގައްޔޫމްގެ ވެރިކަމުގައި ތަހުގީގު ކުރަން ފަށާފައިވާ މައްސަލައެކަމަށް ބުނެފައެވެ. އަދި އެމައްސަލައިގެ ތަހުގީގު ފަށައި އެކަމުގައި ޝާމިލްވާ ބައެއް ފަރާތްތަކުގެ ޝަރީއަތް ކުރެވި ޙުކުމް ކުރެވިފައިވަނިކޮށް އެމްޑީޕީން މިކަންތައް ގަޑުބަޑުކޮށްލީކަމަށް ވަނީ ބުނެފައެވެ. މިއީ ކިހިނެއް ހެދި ފޯމިއުލާއެއްކަން މި ޖެހުނީ ބަލަންތާއެވެ.\n17 މެއި 2021 | ހޯމަ 18:58\nޚިޔާނާތުގެ ގިނަބައި ކެއީ އެމް.ޑީ.ޕީގެ ބަިގަނޑު އެއިގެ ހެއްކަކީ ބިޔަދހަބަސް ހިފާގެންގޮސް އެއިގާ ދިޔާއެއްޗިހި ސާފު ކިރާއި މާމުއި ކަހަލަ ދިޔާއެއްޗިހި ދހަބަހަށް ލާގެން އުފުލުމާއި ބަހާލި ސޮރު ލަގްޒްރީ އެޕާޓްމެންޓެއްގައި ބަހައްޓާފަހުރުން ރާއްޖެ އެމް.ވީ ގެ ކުދިންނަށް،ެގޭތަ،މިސަރުކާރުގެ މަތިފަދީގައި ތިބީ ޖިނާއީ ކުށްސާބިތުވެ،ހުކުމްކޮށް އެހުކުމް ތަނފީޒު ކޮށްފާތިބިބައެއްކަން،